ഹൈദരാബാദ്: ആള്‍ദൈവവും ഹിന്ദു സന്യാസിയുമായ സ്വാമി പരിപൂര്‍ണാനന്ദയെ ആറ് മാസത്തേക്ക് ഹൈദരാബാദില് പ്രവേശിക്കുന്നത് വിലക്കി ഹൈദരാബാദ് പൊലീസ്. മറ്റ് മതവിഭാഗങ്ങളെ അപകീര്‍ത്തിപ്പെടുത്തുന്ന രീതിയിലും പ്രകോപനപരമായ പ്രസംഗങ്ങള് നടത്തിയതിന്റെ പേരിലുമാണ് പൊലീസിന്റെ നടപടി.\nരണ്ട് ദിവസം മുന്‍പ് തെലങ്കാന പൊലീസ് പ്രഭാഷകനും വിമര്‍ശകനുമായ കാത്തി മഹേഷിനെ ഹൈദരാബാദില് പ്രവേശിക്കുന്നത് വിലക്കിക്കൊണ്ട് ഉത്തരവ് പുറത്തിറക്കിയിരുന്നു. മതവികാരം വ്രണപ്പെടുത്തുന്ന പ്രസംഗങ്ങള് നടത്തിയതിനും ഹിന്ദു ദൈവമായ രാമനെ അധിക്ഷേപിക്കുന്ന തരത്തിലുള്ള കാര്യങ്ങള് പറയുകയും ചെയ്തതിനായിരുന്നു വിലക്ക്.\nതെലങ്കാന പ്രിവന്‍ഷന് ഓഫ് ആന്റി സോഷ്യല് ആന്റ് ഹസാഡസ് ആക്ടിവിറ്റീസ് ആക്ട് 1980 പ്രകാരമാണ് സ്വാമിക്കെതിരെ കേസെടുത്തിരിക്കുന്നത്.\nവ്യക്തികള്‍ക്കോ സ്ഥാപനങ്ങള്‍ക്കോ അപകടം ഉണ്ടാക്കത്തക്ക വിധത്തിലുള്ള പ്രകോപനപ്രസംഗങ്ങളും മറ്റും നടത്തുന്നവര്‍ക്കെതിരെ ചുമത്തുന്നതാണ് ഈ വകുപ്പ്.\nശ്രീരാമനെ അധിക്ഷേപിച്ചുകൊണ്ടുള്ള മഹേഷിന്റെ പ്രസ്താവനക്കെതിരെ ഹൈദരാബാദില് മൂന്ന് ദിവസം നീളുന്ന ധാര്‍മിക ചൈതന്യ യാത്ര സംഘടിപ്പിക്കാനുള്ള നീക്കത്തിനിടെയാണ് സ്വാമി പരിപൂര്‍ണാനന്ദയെ വിലക്കിക്കൊണ്ടുള്ള ഉത്തരവ് പുറത്തിറങ്ങിയത്.\nഎന്നാല് പൊലീസിന്റെ നടപടിക്കെതിരെ പ്രദേശത്തെ ബി.ജെ.പി നേതാവായ പി. മുരളീധര് റാവു രംഗത്തെത്തി. പരിപൂര്‍ണാനന്ദ റാവുവിനെ വിലക്കിക്കൊണ്ടുള്ള തെലങ്കാന സര്‍ക്കാരിന്റെ ഉത്തരവ് ഹിന്ദുക്കളെ അപമാനിക്കുന്നതിന് തുല്യമാണെന്നും സംസ്ഥാനത്തെ സാമൂഹ്യഐക്യം തകര്‍ക്കാന് ഇത് ഇടവരുത്തുമെന്നും അദ്ദേഹം പറഞ്ഞു. രാഷ്ട്രീയ പ്രേരിതമായ ഈ തീരുമാനം ഹിന്ദുസമൂഹത്തിന് മേലുള്ള കടന്നുകയറ്റമാണെന്നും അദ്ദേഹം ആരോപിച്ചു.\n2007 ല് രാഷ്ട്രീയ ഹിന്ദു സേന എന്ന സംഘടനയുമായിട്ടാണ് സ്വാമി പരിപൂര്‍ണാനന്ദ രംഗത്തെത്തന്നത്. തെലങ്കാനായിലെ വിവിധ ഭാഗങ്ങളില് പ്രകോപനപരമായ പ്രസംഗങ്ങള് നടത്തിയ ഇദ്ദേഹത്തിനെതിരെ നിരവധി പരാതികള് പൊലീസിന് ലഭിച്ചിരുന്നു.\nക്യാറ്റ് പരീക്ഷയിൽ 17കാരിക്ക് ഉജ്ജ്വല വിജയം: ആദ്യശ്രമത്തിൽ തന്നെ 95.5 ശതമാനം മാർക്ക് നേടി സംഹിത കാശിഭട്ട\nSunday 6th January 2019 6:13pm\nMonday 19th November 2018 12:15pm\nFriday 9th November 2018 9:46pm


ബസവരാജ ബൊമ്മൈ കര്‍ണാടക മുഖ്യമന്ത്രിയാവും - Express Kerala\nNational Politics July 27, 2021 | Published by : Express Kerala Network\nബാംഗളൂരു: ബസവരാജ ബൊമ്മൈ കര്‍ണാടക മുഖ്യമന്ത്രിയാവും. ബി.എസ് യെദിയൂരപ്പ രാജിവെച്ചതിനെ തുടര്‍ന്നാണ് പുതിയ മുഖ്യമന്ത്രി അധികാരമേല്‍ക്കുന്നത്. കേന്ദ്ര നിരീക്ഷകരായ ധര്‍മ്മേന്ദ്ര പ്രധാന്, കിഷന് റെഡ്ഢി എന്നിവരുടെ സാന്നിധ്യത്തില് ചേര്‍ന്ന നിയമസഭാ കക്ഷിയോഗത്തിലാണ് പുതിയ മുഖ്യമന്ത്രിയെ തെരഞ്ഞെടുത്തത്.\nബാംഗളൂരുവില് ചേര്‍ന്ന ബിജെപി എംഎല്‍എമാരുടെ യോഗത്തിലാണ് പുതിയ മുഖ്യമന്ത്രിയായി നിലവിലെ ആഭ്യന്തരമന്ത്രിയായ ബസവരാജ് ബൊമ്മയെ തെരഞ്ഞെടുത്തത്. കര്‍ണാടകയുടെ ചുമതലയുള്ള ബിജെപി ദേശീയ ജനറല് സെക്രട്ടറി അരുണ് സിംഗിന്റെ നേതൃത്വത്തിലായിരുന്നു. ഹൂബ്ബള്ളിയില് നിന്നുള്ള എംഎല്‍എയായ ബസവരാജ് ലിംഗായത്ത് സമുദായത്തിലെ പ്രമുഖ നേതാവും ബിഎസ് യെദ്യൂരപ്പയുടെ വിശ്വസ്തനുമാണ്.\nപാര്‍ട്ടിക്കുള്ളിലെ അഭിപ്രായ ഭിന്നതയെ തുടര്‍ന്നാണ് യെദിയൂരപ്പക്ക് രാജിവെക്കേണ്ടിവന്നത്. പകരം വരുന്നയാള് പൊതുസമ്മതനാവണമെന്ന നിലപാടാണ് ദേശീയ നേതൃത്വത്തിനുണ്ടായിരുന്നത്. അതേസമയം ലിംഗായത്ത് സമുദായവുമായി അടുത്ത ബന്ധമുള്ള ആളാവണമെന്ന് നേരത്തെ തീരുമാനമുണ്ടായിരുന്നു. ഇതിന്റെ ഭാഗമായാണ് ബൊമ്മൈക്ക് നറുക്ക് വീണത്.\nമുന്‍മുഖ്യമന്ത്രി ബി.എസ്.യെദ്യൂരപ്പയാണ് മുഖ്യമന്ത്രി സ്ഥാനത്തേക്ക് ബസവരാജിന്റെ പേര് നിര്‍ദേശിച്ചത്. ഈ പേര് യോഗത്തില് പങ്കെടുത്ത എല്ലാവരും അംഗീകരിക്കുകയായിരുന്നു. മുഴുവന് എംഎല്‍എമാരും തീരുമാനം അംഗീകരിച്ചതോടെ ഭിന്നതകളില്ലാതെ അധികാര കൈമാറ്റം പൂര്‍ത്തിയാക്കുക എന്ന ഭാരിച്ച ദൗത്യം കേന്ദ്രനേതൃത്വത്തിനും പൂര്‍ത്തിയാക്കാനായി. നാളെ ഉച്ചയ്ക്ക് ബസവരാജ് ബൊമ്മയ് അടുത്ത മുഖ്യമന്ത്രിയായി സത്യപ്രതിജ്ഞ ചെയ്യും എന്നാണ് വിവരം.\nഅമ്മ കൈവിട്ടുപോയെന്ന് എംഎല്‍എ ! മതം മാറ്റുന്നതില് നിയമനിര്‍മ്മാണത്തിന് കര്‍ണാടക\nദളിത് കുഞ്ഞ് ക്ഷേത്രത്തില് പ്രവേശിച്ചതിന് പിഴ ! കേസെടുത്ത് മഹാപൂജയും നടത്തി പൊലീസ്\nകര്‍ണാടകയില് മതപരിവര്‍ത്തന നിയമം കൊണ്ടുവരുമെന്ന് ആഭ്യന്തര മന്ത്രി\nകര്‍ണാടകയില് സര്‍ക്കാര് ഉദ്യോഗസ്ഥര്‍ക്ക് മാധ്യമ വിലക്ക്


ടെറാനോയുടെ അന്തകനാകുമോ പുതിയ നിസാന് കിക്ക്‌സ്? - Malayalam DriveSpark\nടെറാനോയുടെ അന്തകനാകുമോ പുതിയ നിസാന് കിക്ക്‌സ്?\nPublished: Thursday, October 4, 2018, 19:47 [IST]\nകഴിഞ്ഞ അഞ്ചുവര്‍ഷമായി ടെറാനോയെ ആശ്രയിച്ചു മാത്രമാണ് ഇന്ത്യന് എസ്‌യുവി പോരില് നിസാന് കരുക്കള് നീക്കുന്നത്. റെനോ ഡസ്റ്ററാണ് അടിസ്ഥാനമെങ്കിലും ടെറാനോ കൂടുതല് പ്രീമിയമാണെന്നു പറയാന് നിസാനെന്നും ഉത്സാഹിച്ചു. എന്നാല് 'പൂര്‍വ്വികന്' എക്‌സ്-ട്രെയില് (നിസാന്റെ ആദ്യകാല എസ്‌യുവി) കൈയ്യടക്കിയ വില്‍പനയും പ്രചാരവും ടെറാനോയ്ക്ക് ഇപ്പോഴും സ്വപ്‌നംമാത്രം.\nഒരുഭാഗത്തു പങ്കാളിയായ റെനോ ഡസ്റ്ററില് വന്‍വിജയം കുറിക്കുമ്പോള് ടെറാനോയ്ക്ക് ചുവടുകള് പിഴച്ചുകൊണ്ടിരുന്നു. വില്‍പന കാര്യമായില്ല. ചെന്നൈ ശാലയില് നിന്നും ഡസ്റ്ററും ടെറാനോയും ഒരുമിച്ചാണ് നിര്‍മ്മിക്കപ്പെടുന്നത്. എന്നിട്ടും മാസവില്‍പനയില് നാലക്ക സംഖ്യ കുറിക്കാന് നിസാന് ടെറാനോ നന്നെ പാടുപെടുകയാണ്.\nടെറാനോയ്ക്ക് ഇനിയധികം ഭാവിയില്ലെന്ന് പുറത്തുവരുന്ന റിപ്പോര്‍ട്ടുകള് പറയുന്നു. പുതിയ നിസാന് കിക്ക്‌സ് എസ്‌യുവി ടെറാനോയുടെ അന്തകനായി അവതരിക്കും. കമ്പനിയുടെ പ്രീമിയം എസ്‌യുവിയായി ഒക്ടോബര് 18 -ന് വരാന് കാത്തുനില്‍ക്കുകയാണ് കിക്ക്‌സ്.\nനിലവില് ചെന്നൈ നിര്‍മ്മാണശാലയില് നിന്നും പുതിയ ടെറാനോകള് പുറത്തുവരുന്നില്ല. കിക്ക്‌സിന്റെ വരവു മുന്‍നിര്‍ത്തി ടെറാനോയുടെ ഉത്പാദനം കമ്പനി നിര്‍ത്തിവെച്ചതായാണ് സൂചന. നിരയില് നിന്നും ടെറാനോ അപ്രത്യക്ഷമായാലും നിസാന്റെ വില്‍പനയെ നടപടി കാര്യമായി ബാധിക്കില്ല.\nകഴിഞ്ഞ ജൂലായ്, ഓഗസ്റ്റ് മാസങ്ങളിലെ വില്‍പന കണക്കെടുപ്പില് ദയനീയമായിരുന്നു ടെറാനോയുടെ പ്രകടനം. കേവലം 65 യൂണിറ്റും 71 യൂണിറ്റുമാണ് ഈ മാസങ്ങളില് വിറ്റുപോയത്.\nMost Read: മാറ്റങ്ങളോടെ പുതിയ ഫോര്‍ഡ് ആസ്‌പൈര്, വില 5.55 ലക്ഷം രൂപ മുതല്\nകിക്ക്‌സിന്റെ കാര്യം പരിശോധിച്ചാല് ഹ്യുണ്ടായി ക്രെറ്റയുടെ വിപണിയാണ് പുതിയ നിസാന് എസ്‌യുവിയുടെ മോഹം. രാജ്യാന്തര വിപണികളില് അണിനിരക്കുന്ന കിക്ക്സില് ചെറിയ മാറ്റങ്ങള് വരുത്തിയാകും മോഡലിനെ ഇന്ത്യന് മണ്ണില് കമ്പനി കൊണ്ടുവരിക.\nഅകത്തള വിശാലതയ്ക്കും അത്യാധുനിക ഫീച്ചറുകള്‍ക്കും വിദേശ വിപണികളില് കിക്ക്സ് ഏറെ പ്രസിദ്ധമാണ്. ഇന്ത്യന് വരവില് മോഡലിന് 11 മുതല് 16 ലക്ഷം രൂപ വരെ വിലനിലവാരം പ്രതീക്ഷിക്കാം. നിസാന് ടെറാനോയെ പോലെ പെട്രോള്, ഡീസല് പതിപ്പുകള് കിക്ക്സിലും ഒരുങ്ങും.\nഎതിരാളിയായ ഹ്യുണ്ടായി ക്രെറ്റയ്ക്ക് ഓട്ടോമാറ്റിക് ഓപ്ഷന് ലഭിക്കുന്നുണ്ട്. എന്നാല് ആദ്യവരവില് നിസാന് കിക്ക്സിന് ഓട്ടോമാറ്റിക് ഗിയര്‍ബോക്സ് ലഭിക്കുമോയെന്ന കാര്യം സംശയമാണ്.\nഎട്ടുവര്‍ഷത്തെ ഇടവേളയ്ക്ക് ശേഷമാണ് ഇന്ത്യയില് പുതിയ മോഡലിനെ നിസാന് കൊണ്ടുവരാന് പോകുന്നത്. റെനോ ഡസ്റ്ററിന്റെ B0 അടിത്തറയായിരിക്കും നിസാന് കിക്ക്സ് ഉപയോഗപ്പെടുത്തുക.\nഎസ്‌യുവിയുടെ നിര്‍മ്മാണച്ചിലവുകള് B0 അടിത്തറ ഗണ്യമായി വെട്ടിച്ചുരുക്കും. റെനോ ക്യാപ്ച്ചര്, നിസാന് ടെറാനോ മോഡലുകളും ഇതേ അടിത്തറയില് നിന്നാണ് അണിനിരക്കുന്നത്. നിലവില് കമ്പനി ഉപയോഗിക്കുന്ന 1.5 ലിറ്റര് പെട്രോള്, ഡീസല് എഞ്ചിനുകളെ കിക്ക്സിലും പ്രതീക്ഷിക്കാം.\nപെട്രോള് എഞ്ചിന് 104 bhp കരുത്തും 142 Nm torque ഉം പരമാവധി സൃഷ്ടിക്കാനാവും. 108 bhp കരുത്തും 240 Nm torque -മാണ് ഡീസല് എഞ്ചിന് അവകാശപ്പെടുക. അഞ്ചു സ്പീഡ് മാനുവല്, ആറു സ്പീഡ് മാനുവല് ഗിയര്‍ബോക്സ് ഓപ്ഷനുകളായിരിക്കും കിക്ക്സിലുണ്ടാവുക.\nരാജ്യാന്തര വിപണികളില് ഓള് വീല് ഡ്രൈവ് സംവിധാനം കിക്ക്സിലുണ്ട്. എന്നാല് എസ്‌യുവി ഇന്ത്യയില് എത്തുമ്പോള് ഓള് വീല് ഡ്രൈവ് കരുത്തു മോഡലിനുണ്ടാകില്ല.\nMost Read: തരംഗമാകാന് ടാറ്റ ഹാരിയര് —ഓഫ്‌റോഡ് മികവുകാട്ടി പുതിയ വീഡിയോ\nപ്രീമിയം ക്രോസ്ഓവര് എസ്‌യുവി എന്ന വിശേഷണത്തോടെയാകും നിസാന് കിക്ക്സ് ഇന്ത്യയില് എത്തുക. കമ്പനിയുടെ സിഗ്‌നേച്ചര് ക്രോസ്ഓവര് ശൈലിയാണ് കിക്ക്സ് പിന്തുടരുന്നത്. V മോഷന് ഗ്രില്ലില് നിന്നാരംഭിക്കും നിസാന് കിക്ക്സിന്റെ ഡിസൈന് സവിശേഷതകള്.\nഇരട്ടനിറം, ഒഴുകിയിറങ്ങുന്ന മേല്‍ക്കൂര, വലിയ ടെയില്‍ലാമ്പുകള് എന്നിവ ഡിസൈനില് ശ്രദ്ധയാകര്‍ഷിക്കും. അകത്തളത്തില് ഡിജിറ്റല് ഇന്‍സ്ട്രമെന്റ് ക്ലസ്റ്ററും ടച്ച്‌സ്‌ക്രീന് ഇന്‍ഫോടെയ്ന്‍മെന്റ് ഡിസ്‌പ്ലേയും പ്രതീക്ഷിക്കാം.\nക്രെറ്റയുടെ വിപണിയില് കണ്ണുവെച്ച് നിസാന് കിക്ക്‌സ്, വില 9.55 ലക്ഷം രൂപ മുതല്\nNissan To Halt Production Of The Terrano — Kicks SUV To Be The Replacement. Read in Malayalam.\nStory first published: Thursday, October 4, 2018, 19:47 [IST]


സ്വരാജ്- സിപിഐ തര്‍ക്കത്തില് ഇടപെട്ട് കോടിയേരി;അഭിപ്രായ വ്യത്യാസങ്ങള് പരസ്യമായി പറയേണ്ട • ഇ വാർത്ത | evartha\nസ്വരാജ്- സിപിഐ തര്‍ക്കത്തില് ഇടപെട്ട് കോടിയേരി;അഭിപ്രായ വ്യത്യാസങ്ങള് പരസ്യമായി പറയേണ്ട\nതിരുവനന്തപുരം: സിപിഐഎമ്മും സിപിഐയും ഐക്യത്തോടെയാണ് പ്രവര്‍ത്തിക്കുന്നതെന്ന് സിപിഐഎം സംസ്ഥാന സെക്രട്ടറി കോടിയേരി ബാലകൃഷ്ണന്. ഈ ഐക്യത്തിന്റെ ഫലമാണ് കഴിഞ്ഞ നിയമസഭാ തെരഞ്ഞെടുപ്പില് എല്‍ഡിഎഫിനുണ്ടായ ഉജ്വല വിജയം. കൂടുതല് ഐക്യത്തോടെ പ്രവര്‍ത്തിക്കേണ്ട സാഹചര്യമാണ് ഇപ്പോള് നിലവിലുള്ളത്. ആ സമയത്ത് സിപിഐഎമ്മും സിപിഐയുമായി ഭിന്നത മുര്‍ഛിക്കുകയാണെന്ന് വരുത്തി തീര്‍ക്കാന് ചില കേന്ദ്രങ്ങള് ശ്രമിക്കുന്നത് എന്തിനാണെന്നത് മനസിലാക്കാന് സാധിക്കുമെന്നും കോടിയേരി പറഞ്ഞു. ഫെയ്‌സ്ബുക്കിലെഴുതിയ പോസ്റ്റിലാണ് കോടിയേരിയുടെ പ്രതികരണം.\nസിപിഐയും ഇടതു നേതാവും എംഎല്‍എയുമായ എം. സ്വരാജും തമ്മിലുള്ള തര്‍ക്കം മുറുകിയതിന് പിന്നാലെയാണ് കോടിയേരിയുടെ പ്രതികരണമെന്നത് ശ്രദ്ധേയമാണ്. സംസ്ഥാനത്തിന്റെ വിവിധ ഭാഗങ്ങളില് സിപിഐഎം വിമതര് സിപിഐയിലേക്ക് പോകുന്നതിനെതിരെ സ്വരാജ് ഉള്‍പ്പെടെയുള്ള സിപിഐഎം നേതാക്കള് രംഗത്തെത്തിയിരുന്നു.\nകോടിയേരിയുടെ ഫെയ്‌സ്ബുക്ക് പോസ്റ്റിന്റെ പൂര്‍ണരൂപം\nസിപിഐഎമ്മും സിപിഐയും നല്ല ഐക്യത്തോടെയാണ് പ്രവര്‍ത്തിക്കുന്നത്. ഈ ഐക്യത്തിന്റെ ഫലമാണ് കഴിഞ്ഞ നിയമസഭാതെരഞ്ഞെടുപ്പില് എല്‍ഡിഎഫിനുണ്ടായ ഉജ്വല വിജയം. കൂടുതല് ഐക്യത്തോടെ പ്രവര്‍ത്തിക്കേണ്ട സാഹചര്യമാണ് ഇപ്പോള് നിലവിലുള്ളത്. ആ സമയത്ത് സിപിഐഎമ്മും സിപിഐയുമായി ഭിന്നത മൂര്‍ഛിക്കുകയാണെന്ന് വരുത്തി തീര്‍ക്കാന് ചില കേന്ദ്രങ്ങള് ശ്രമിക്കുന്നത് എന്തിനാണെന്നത് മനസിലാക്കാന് ആര്‍ക്കും സാധിക്കും. ആ ശ്രമം വിലപ്പോവില്ല.\nഇരു പാര്‍ടികള്‍ക്കും അഭിപ്രായ വ്യത്യാസങ്ങളുണ്ടെങ്കില് നേരിട്ട് പറയാനുള്ള സാഹചര്യം നിലവിലുണ്ട്. അത് പരസ്യമായി പറയേണ്ടതില്ല. അവസരവാദപരമായ നിലപാട് ഇടതുപക്ഷത്തിന്റെ വളര്‍ച്ചക്ക് ഗുണകരമല്ലെന്ന് 1964 കമ്യൂണിസ്റ്റ് പാര്‍ടിയുടെ പിളര്‍പ്പിനുശേഷം ഉണ്ടായ അനുഭവത്തിലൂടെ ബോധ്യമായതാണ്. അടിയന്തിരാവസ്ഥയെ പിന്തുണച്ച നിലപാട് ശരിയായില്ലെന്ന് തിരിച്ചറിഞ്ഞാണ് വിശാലയമായ ഇടതുപക്ഷ ഐക്യത്തിന് സിപിഐ തയ്യാറായത്. കൂടുതല് ഐക്യത്തോടെയാണ് ഇപ്പോള് പ്രവര്‍ത്തിക്കുന്നത്.\nഅഖിലേന്ത്യാതലത്തിലോ, സംസ്ഥാന തലത്തിലോ രണ്ട് പാര്‍ടികളും തമ്മില് യാതൊരു പ്രശ്‌നങ്ങളുമില്ല. പ്രാദേശികമായി ഉണ്ടാകുന്ന ചില സംഭവങ്ങളുടെ പേരില് രണ്ട് പാര്‍ടികളും ഭിന്നതയിലാണെന്ന് വരുത്തി തീര്‍ക്കാനാണ് നിക്ഷിപ്ത താല്‍പ്പര്യക്കാരുടെ ശ്രമം. എന്നാല്, അതിന് നിന്നുതരാന് സിപിഐഎം തയ്യാറല്ല. ഞങ്ങള് കൂടുതല് ഐക്യത്തോടെ പ്രവര്‍ത്തിക്കും.


പി ചിദംബരത്തെ നാല്...\n22 Aug 2019 1:29 PM GMT\nഐഎന്‍എക്‌സ് മീഡിയ അഴിമതി കേസില് മുതിര്‍ന്ന കോണ്‍ഗ്രസ് നേതാവും മുന് കേന്ദ്ര മന്ത്രിയുമായ പി ചിദംബരത്തെ നാല് ദിവസത്തേയ്ക്ക് കസ്റ്റഡിയില് വിടാന് കോടതി ഉത്തരവ്. ഈ മാസം 26 വരെ ചിദംബരത്തെ കസ്റ്റഡിയില് വയ്ക്കാന് സിബിഐയെ അനുവദിച്ചുകൊണ്ടാണ് ഡല്‍ഹിയിലെ സിബിഐ കോടതി ഉത്തരവിട്ടത്. ചിദംബരം അന്വേഷണവുമായി സഹകരിക്കുന്നില്ല എന്നും ചോദ്യങ്ങളില് നിന്ന് ഒഴിഞ്ഞുമാറുകയാണ് എന്നും സിബിഐ ആരോപിച്ചിരുന്നു. കൂടുതല് ചോദ്യം ചെയ്യേണ്ടതുണ്ട് എന്ന സിബിഐയുടെ വാദം അംഗീകരിച്ചാണ് കോടതി ഉത്തരവ്.\nസിബിഐയ്ക്ക് വേണ്ടി സോളിസിറ്റര് ജനറല് തുഷാര് മേത്തയും ചിദംബരത്തിന് വേണ്ടി കപില് സിബലും അഭിഷേക് മനു സിംഗ്‌വിയും ഹാജരായി. 48 മണിക്കൂര് കൂടുമ്പോള് ചിദംബരത്തിന്റെ വൈദ്യപരിശോധനയ്ക്ക് വിധേയനാക്കാന് കോടതി നിര്‍ദ്ദേശിച്ചു. മുന്‍കൂര് ജാമ്യാപേക്ഷ തള്ളിക്കൊണ്ട് ചിദംബരത്തിനെതിരെ ഹൈക്കോടതി ജഡ്ജി സുനില് ഗൗര് നടത്തിയ പരാമര്‍ശങ്ങള് സോളിസിറ്റര് ജനറല് ചൂണ്ടിക്കാട്ടി. അതിസമര്‍ത്ഥനായ ചിദംബരം ചോദ്യങ്ങളില് നിന്ന് ഒഴിഞ്ഞു മാറി അന്വേഷണവുമായി നിസഹകരണം പാലിക്കുന്നു എന്നാണ് സിബിഐ ആരോപിച്ചത്. അതേസമയം ചിദംബരം ഒരു ചോദ്യത്തില് നിന്നും ഒഴിഞ്ഞുമാറിയിട്ടില്ലെന്നും അന്വേഷണ നടപടികളുമായി സഹകരിക്കുന്നുണ്ടെന്നും കപില് സിബലും സിംഗ്‌വിയും വാദിച്ചു.\nഐഎന്‍എക്‌സ് മീഡിയ ഉടമ ഇന്ദ്രാണി മുഖര്‍ജിയുടെ മൊഴിയുടെ അടിസ്ഥാനത്തിലാണ് ചിദംബരത്തിനെതിരെ കേസെടുത്തിരിക്കുന്നത്. അവര് കേസിലെ മാപ്പുസാക്ഷിയാണ്. മാപ്പുസാക്ഷിയുടെ മൊഴി ദുര്‍ബലമായ തെളിവാണെന്നും കപില് സിബല് വാദിച്ചു. 2018 ജൂലായിന് ശേഷം ഒരിക്കല് പോലും പി ചിദംബരത്തിന് ഹാജരാകാന് സമന്‍സ് ലഭിച്ചിട്ടില്ല. പെട്ടെന്നുള്ള അറസ്റ്റ് മറ്റ് കാരണങ്ങള് കൊണ്ടാണ്. ഐഎന്‍എക്‌സ് മീഡിയയ്ക്ക് എഫ്ഡിഐ ക്ലിയറന്‍സ് നല്‍കിയത് ഫോറിന് ഇന്‍വെസ്റ്റ്‌മെന്റ് പ്രൊമോഷന് ബോര്‍ഡ് ആണ്. ധന മന്ത്രിയായിരുന്ന ചിദംബരം എടുത്ത തീരുമാനമായിരുന്നില്ല അതെന്നും കൂട്ടായ തീരുമാനമായിരുന്നു എന്നും ചിദംബരത്തിന്റെ അഭിഭാഷകര് വാദിച്ചു. എന്നാല് ഇതുവരെ ഒരു എഫ്‌ഐപിബി ഉദ്യോഗസ്ഥനേയും സിബിഐ അറസ്റ്റ് ചെയ്യുകയോ ചോദ്യം ചെയ്യുകയോ ചെയ്തിട്ടില്ല - അഭിഭാഷകര് വാദിച്ചു. ഇതിനിടെ സോളിസിറ്റര് ജനറലിന്റെ എതിര്‍പ്പ് അവഗണിച്ച് കോടതിയില് തന്റെ ഭാഗം നേരിട്ട് സംസാരിക്കാനും കോടതി ചിദംബരത്തിന് അനുമതി നല്‍കിയിരുന്നു.\nഇന്നലെ രാത്രി വൈകീട്ട് ഡല്‍ഹിയിലെ ജോര്‍ബാഗിലുള്ള ചിദംബരത്തിന്റെ വീട്ടിലെത്തി മതില്‍ചാടി അകത്തുകടന്ന് ഏറെ നാടകീയമായാണ് ചിദംബരത്തെ സിബിഐ അറസ്റ്റ് ചെയ്തത്.\nഡല്‍ഹി ഹൈക്കോടതി മുന്‍കൂര് ജാമ്യാപേക്ഷ തള്ളിയതിനെ തുടര്‍ന്ന് അപ്രത്യക്ഷനായ പി ചിദംബരം ഇന്നലെ വൈകീട്ട് കോണ്‍ഗ്രസ് ആസ്ഥാനത്ത് വാര്‍ത്താസമ്മേളനം നടത്തി വീട്ടിലേയ്ക്ക് മടങ്ങുകയും പിന്നാലെയെത്തിയ സിബിഐ സംഘം അറസ്റ്റ് ചെയ്യുകയുമായിരുന്നു. ഐഎന്‍എക്‌സ് മീഡിയ ഉടമ ഇന്ദ്രാണി മുഖര്‍ജിയുടെ മൊഴിയെ അടിസ്ഥാനമാക്കി ചിദംബരത്തെ കസ്റ്റഡിയില് ചോദ്യം ചെയ്യുന്നത് നീതികരിക്കാനാവില്ല എന്നാണ് അഭിഭാഷകരായ കപില് സിബലും അഭിഷേക് മനു സിംഗ്‌വിയും വാദിച്ചത്.\nALSO READ: Explainer: എന്താണ് ചിദംബരത്തെയും മകനെയും കുടുക്കിയ ഐഎന്‍എക്‌സ് കേസ്?\ncbi custody INX media case P Chidambaram


need-psc-exams-in-mlayalam-says activist shiju r\n‘പരീക്ഷകള് മാതൃഭാഷയിലാക്കുക’; പി.എസ്.സിക്ക് കാര്യങ്ങള് പിടികിട്ടാഞ്ഞിട്ടോ അതോ അങ്ങനെ നടിക്കുന്നതോ?\n3 Sep 2019, 8:44 AM\nഇന്നത്തെ പത്രങ്ങളിൽ പി.എസ്.സി യുടേതായി ''കെ.എ.എസ് പരീക്ഷ മലയാളത്തിലുമെഴുതാം.'' എന്ന തലക്കെട്ടിൽ ഒരു വാർത്തയുണ്ട്. ഈ വാർത്ത വന്നതോടെ സമരം തീരാൻ പോവുന്നു എന്നൊരു പ്രതീക്ഷയിൽ പലരും വിളിക്കുന്നുണ്ട്. 'സമരം ചെയ്യുന്നവരുമായി ചർച്ച നടത്തും' എന്ന തീരുമാനത്തെ സർവ്വാത്മനാ സ്വാഗതം ചെയ്യുന്നു. പക്ഷേ ഈ വാർത്തയിൽ പറയുന്ന നിലപാടാണ് പി.എസ്.സി യുടേതെങ്കിൽ നിരാശാജനകമാണ് കാര്യങ്ങൾ.\nതലക്കെട്ടു പോലെയല്ല , അകത്ത് കാര്യങ്ങൾ വാർത്തയിൽ. 'ഇംഗ്ലീഷിലായിരിക്കും ചോദ്യങ്ങൾ' എന്ന് കൃത്യമായി പറയുന്നു. 200 മാർക്കിന്റെ പ്രാഥമിക പരീക്ഷയിൽ ഇരുപത് മാർക്കിന്റെ ചോദ്യങ്ങൾ മലയാളത്തിൽ (ഭാഷാ ന്യൂനപക്ഷങ്ങൾക്ക് അവരുടെ ഭാഷയിലും ) നൽകുമെന്നുമാണ് ഇതു വായിച്ചപ്പോൾ അറിയാൻ കഴിഞ്ഞത്. രണ്ടാം ഘട്ടത്തിലെ വിവരണാത്മക പരീക്ഷയിൽ ചോദ്യങ്ങൾ ഇംഗ്ലീഷിൽ നൽകുകയും മലയാളത്തിലും ( ന്യൂനപക്ഷ ഭാഷകളിലും )ഉത്തരങ്ങളെഴുതാമെന്നുമുണ്ട്.\nതലക്കെട്ടിൽ വലിയ ഓഫറും സ്റ്റാറിട്ട് കണ്ടീഷൻസ് അപ്ലൈഡ് എന്ന് ചെറിയ ഫോണ്ടിലും നൽകുന്ന കോർപ്പറേറ്റ് പരസ്യങ്ങൾ പോലൊരു തെറ്റിദ്ധാരണാജനകമായ വാർത്തയാണിത്.\nലൈബ്രേറിയന് റാങ്ക് ലിസ്റ്റില് ഒരു മാര്‍ക്കുകാരന്; അട്ടിമറിയെന്ന് ആരോപണം\nഇംഗ്ലീഷിൽ നടത്തുന്ന പ്രാഥമിക പരീക്ഷയിൽ 'ഉത്തരമെഴുത്ത് ' ഇല്ല. OMR ഷീറ്റിലെ കോളങ്ങൾ കറുപ്പിക്കൽ മാത്രമാണുള്ളത്. ഏറ്റവും വേഗത്തിൽ ചോദ്യം ഗ്രഹിക്കാനും ഉത്തരം നിർദ്ധാരണം ചെയ്യാനുമുള്ള ശേഷിയാണല്ലോ ആ പരീക്ഷയിലൂടെ അളക്കപ്പെടുന്നത്. മലയാളം മീഡിയത്തിൽ പഠിച്ച ഭൂരിപക്ഷം വരുന്ന സാധാരണക്കാർക്ക് ഇത്തരമൊരു പരീക്ഷ ഇംഗ്ലീഷിൽ നടത്തപ്പെടുന്നത് കഠിനമായ കടമ്പ തന്നെയായിത്തീരും. അതിനർത്ഥം അവർക്ക് ആ ചോദ്യങ്ങൾ നിർദ്ധാരണം ചെയ്യാനുള്ള ശേഷിയില്ല എന്നല്ല , ചുരുങ്ങിയ സമയത്തിനുള്ളിൽ ഇംഗ്ലീഷിൽ അത് നിർദ്ധാരണം ചെയ്യാൻ പ്രയാസമാവുമെന്നാണ്. അപ്പോൾ ആ ചോദ്യം പ്രതിനിധീകരിക്കുന്ന വിഷയ മേഖലയിലെ അറിവും അറിവില്ലായ്മയുമല്ല , പകരം ഇംഗ്ലീഷ് എന്ന ഭാഷയിലെ ദ്രുതഗതിയിലുള്ള ആശയ വിനിമയശേഷിയാണ് . ( ഇംഗ്ലീഷ് പരിജ്ഞാനം പോലുമല്ലത്. ഭാഷാ പരിജ്ഞാനമെന്നത് , കേവലം ആശയ വിനിമയ നൈപുണിയല്ല . ആ ഭാഷയിലെ സാഹിതീയവും വൈജ്ഞാനികവുമായ സമ്പത്തിനെക്കുറിച്ചും സംസ്കാരത്തെക്കുറിച്ചുമുള്ള അറിവാണ്.)\nഈ ഒരൊറ്റ ഉപാധി വച്ച് ബഹുജന സാധാരണരെ അധികാര പദവികളിൽ നിന്ന് ആട്ടിപ്പുറത്താക്കിയും ചവിട്ടിത്തൊഴിച്ചും സമ്പന്ന/ സവർണ്ണ വർഗ്ഗങ്ങൾക്ക് റിസർവ്വ് ചെയ്തു വച്ചതാണ് ഇന്ത്യൻ ബ്യൂറോക്രസിയുടെ ജീവചരിത്രം.\nഇങ്ങനെ മനസ്സിലാക്കിയാൽ മാത്രമേ PSC യുടെ നിലപാടിലെ വൈരുദ്ധ്യം മനസ്സിലാവൂ. പ്രാഥമിക പരീക്ഷയിൽ തന്നെ ഭാഷയുടെ അരിപ്പകൊണ്ട് സാധാരണക്കാരെ അരിച്ചു മാറ്റുക. രണ്ടാം ഘട്ടത്തിലെ വിവരണാത്മക പരീക്ഷയിൽ ''വേണമെങ്കിൽ നിങ്ങളുടെ ഭാഷയിൽ എഴുതിക്കോളൂ'' എന്ന് ഉദാരത നടിക്കുക. വിചാരമാതൃകയും ചിന്താപദ്ധതിയും ഇംഗ്ലീഷിലുള്ള , ഒപ്പം പ്രാദേശികഭാഷ കൂടി അറിയാവുന്ന ഉദാരതാ ബ്യൂറോക്രസിയെ നിർമ്മിക്കാനുള്ള ശ്രമം എന്ന നിലയിലാണ് PSC 'മാതൃഭാഷയിൽ പരീക്ഷ' എന്ന ആവശ്യത്തെ മനസ്സിലാക്കിയത് അല്ലെങ്കിൽ വ്യാഖ്യാനിക്കുന്നത്.\nപിഎസ്‌സി തട്ടിപ്പിന് കൂട്ടുനിന്നത് പോലീസുകാരന്; സന്ദേശങ്ങളയച്ചത് ഗോകുല്\nപക്ഷേ ഭരണത്തിന്റെയും വികസനത്തിന്റേയും സാമൂഹ്യ നിർമ്മാണ പ്രക്രിയയുടേയും മുന്നുപാധിയായി ഭാഷയെ മനസ്സിലാക്കുന്ന ജനാധിപത്യവാദികൾക്ക് അങ്ങനെയല്ല . മാതൃഭാഷയിൽ ചിന്തിക്കുന്ന , അവശ്യസന്ദർഭങ്ങളിൽ ഉപയോഗിക്കാനുള്ള ഇംഗ്ലീഷ് പരിജ്ഞാനമുള്ള ബ്യൂറോക്രസി എന്നതാണ് ഒരു ജനാധിപത്യ സമൂഹം ലക്ഷ്യംവെക്കേണ്ടത്.\nഇനി, ഒബ്ജക്ടീവ് ടൈപ്പിൽ നടത്തുന്ന പ്രാഥമിക പരീക്ഷയിൽ വാഗ്ദാനം ചെയ്യുന്ന ഇരുപത് മാർക്കിന്റെ മാതൃഭാഷാ ചോദ്യങ്ങൾ എന്തായിരിക്കും? പതിവ് രീതിയനുസരിച്ച് സാഹിത്യ ചരിത്രം , ഭാഷാശാസ്ത്രം , വ്യാകരണം തുടങ്ങി ഉദ്യോഗാർത്ഥിക്ക് പിന്നീടൊരാവശ്യവും ഇല്ലാത്ത കാര്യങ്ങളാണ് അതിലുൾപ്പെടുക. നേരെ മറിച്ച് 'ഭരണഭാഷ മലയാളം' എന്ന് എഴുതിയ ശീർഷകത്തിനു കീഴിൽ വരുന്ന ഭരണ സംബന്ധിയായ കാര്യങ്ങളെല്ലാം ചോദിക്കുന്നത് ഇംഗ്ലീഷിലും. തൊഴിലിടത്തിലേക്കുള്ള പ്രവേശന കവാടത്തിൽ നിന്നു തന്നെ ഉദ്യോഗാർത്ഥികൾക്ക് കിട്ടുന്ന ഈ സന്ദേശത്തിലെ വൈരുദ്ധ്യം അവരുടെ കർമ്മമണ്ഡലത്തിലുടനീളം പ്രതിഫലിക്കും. അതുകൊണ്ട് മാതൃഭാഷയിൽ പരീക്ഷ വേണമെന്ന ആവശ്യത്തിന് സാഹിത്യ സംബന്ധിയായ ഇരുപത് മാർക്കിന്റെ ചോദ്യങ്ങളല്ല മറുപടി.\nഒരു സമൂഹമെന്ന നിലയിൽ മലയാളികളെയും ഭാഷാന്യൂനപക്ഷങ്ങളെയും വംശീയമായി അധിക്ഷേപിക്കുന്ന പ്രസ്താവനയാണ് മാതൃഭാഷയിലായാൽ ചോദ്യങ്ങൾ ചോരുമെന്നത്. ഭരണഘടനാ സ്ഥാപനമായ PSC ഇതുവഴി ഗുരുതരമായ ഭരണഘടനാ ലംഘനമാണ് നടത്തിയിരിക്കുന്നത്. മലയാളം , കന്നട, തമിഴ് സമൂഹങ്ങൾ നാളിതുവരെ നേടിയ അക്കാദമികവും സാമൂഹ്യവുമായ മുന്നേറ്റങ്ങൾ മുഴുവൻ റദ്ദ് ചെയ്യപ്പെടുന്ന നിലപാടാണിത്. തദ്ദേശ ജനതയെ മുഴുവൻ അപരമായി കാണുകയും അവിശ്വസിക്കുകയും ചെയ്ത ബ്രിട്ടീഷ് രാജിന്റെ ഹാങ്ങോവറാണിത്. ആ കാലത്ത് മേലധികാരികൾ ശിപ്പായിമാരെയും അവർ തങ്ങളെ ആശ്രയിക്കുന്ന ജനതയെയും അവിശ്വസിച്ചതിന്റെ ദുരന്തഫലമാണ് ഇന്നും തുടരുന്ന ചുവപ്പുനാടക്കുരുക്കുകൾ.\nപിഎസ്‌സിയും കോപ്പിയടിച്ചു; ഓക്‌സ്‌ഫോഡ് പ്രസിന്റെ ചോദ്യങ്ങള് അടിച്ചുമാറ്റി പകര്‍ത്തിയത് അതേപടി\nപരീക്ഷയെ വിഭാവനം ചെയ്യുന്നതിലെ പരിമിതികളാണ് ഇവിടെയും കുഴപ്പമുണ്ടാക്കുന്ന മറ്റൊരു ഘടകം. ഇംഗ്ലീഷ് പരീക്ഷയുടെ വിവർത്തനമെന്ന നിലയിൽ മാതൃഭാഷാ പരീക്ഷകളെക്കുറിച്ച് PSC ആലോചിക്കുന്നത്. പകരം മാതൃഭാഷയിൽ ചോദ്യങ്ങൾ വിഭാവനം ചെയ്യാവുന്ന ഒരു പാനൽ ചോദ്യപേപ്പറുകൾ തയ്യാറാക്കുകയും തദവസരത്തിൽ തന്നെ അതിന്റെ ഇംഗ്ലീഷ് പരിഭാഷ തയ്യാറാക്കുകയും ചെയ്താൽ മതിയല്ലോ ? ഇംഗ്ലീഷിലുള്ള ചോദ്യപേപ്പറുകളും കേരളത്തിലെ വിദഗ്ധർ തന്നെയല്ലേ തയ്യാറാക്കുന്നത് ? അപ്പോഴില്ലാത്ത സവിശേഷമായ എന്ത് ചോർച്ചാഭീഷണിയാണ് മാതൃഭാഷാ മാദ്ധ്യമ ചോദ്യപ്പേപ്പറുകൾക്ക് ഉണ്ടാവുന്നത്? ചോദ്യപേപ്പർ ചോർച്ച തടയാൻ നിലവിലുള്ള സങ്കേതങ്ങൾ അപര്യാപ്തമെങ്കിൽ പുതിയ സങ്കേതങ്ങൾ ആലോചിക്കണം. അല്ലാതെ ക്രമീകരണങ്ങൾക്കനുസരിച്ച് നീതിബോധത്തിന്റെ കാലു മുറിക്കാനാവില്ല.\nസർക്കാരിന്റെയും ഭരണ / പ്രതിപക്ഷ രാഷ്ട്രീയ മുന്നണികളുടേയും പ്രഖ്യാപിത രാഷ്ട്രീയ നയങ്ങൾക്ക് വിരുദ്ധമായ ഈ നിലപാട് കൈക്കൊള്ളാൻ എങ്ങനെയാണ് PSC ക്ക് സാധിക്കുന്നത്? ഭരണഭാഷാ സംബന്ധിയായ നയം കൊണ്ട് മാത്രമല്ല, സർക്കാർ ഈ നിലപാടിനോട് ബാദ്ധ്യതപ്പെട്ടിരിക്കുന്നത്. നമ്മുടെ പൊതു വിദ്യാലയങ്ങളേറെയും മാതൃഭാഷാ മാദ്ധ്യമ വിദ്യാലയങ്ങളാണ്. രണ്ട് മാതൃഭാഷാമാദ്ധ്യമ ഡിവിഷനുകൾ ഉള്ളിടത്ത് മാത്രമേ മൂന്നാമതായി ഇംഗ്ലീഷ് മീഡിയം അനുവദിക്കാവൂ എന്നാണ് നിയമം. അതിനർത്ഥം സർക്കാർ തന്നെ മാതൃഭാഷാ മാദ്ധ്യമ വിദ്യാഭ്യാസത്തെ പ്രോത്സാഹിപ്പിക്കുന്നു എന്നല്ലേ ? അപ്പോൾ സർക്കാർ നയത്തിന് വിധേയമായി പഠിക്കുന്ന , വിദ്യാഭ്യാസത്തിനായി സർക്കാർ സ്കൂളുകളെ ആശ്രയിക്കുന്നവരെ ഒരു തൊഴിൽ ദാതാവെന്ന നിലയിൽ സർക്കാർ പരിഗണിക്കണ്ടേ? തൊഴിലവസരങ്ങളും തൊഴിൽ അഭിരുചി പരീക്ഷകളും അടിമുടി ഇംഗ്ലീഷ് വൽക്കരിച്ചിട്ട് മാതൃഭാഷാ മാദ്ധ്യമ വിദ്യാഭ്യാസത്തെക്കുറിച്ച് പറഞ്ഞിട്ട് കാര്യമുണ്ടോ ?\nഇംഗ്ലീഷ് മീഡിയത്തിൽ പഠിച്ചു വന്ന ഉദ്യോഗാർത്ഥികളെ നിർബന്ധിച്ചു മാതൃഭാഷാ മാദ്ധ്യമ പരീക്ഷയെഴുതിക്കണമെന്ന് ആരും നിർബന്ധിച്ചിട്ടില്ല. അവർക്ക് ഇംഗ്ലീഷിലും ചോദ്യപേപ്പറുകൾ നൽകട്ടെ. പക്ഷേ മാതൃഭാഷയോടുള്ള അധികാരത്തിന്റെ അയിത്തം അവസാനിപ്പിച്ചേ തീരൂ. അതിന് എളുപ്പവഴികളും ഇടക്കാലാശ്വാസങ്ങളുമില്ല. സമഗ്രമായ അഴിച്ചുപണിയാണ് ആവശ്യം. അതാവട്ടെ ഔദാര്യവുമല്ല . ജനാധിപത്യ വ്യവസ്ഥിതിയിലെ പൗര സമൂഹത്തിന്റെ അവകാശമാണ് . ഐക്യമലയാള പ്രസ്ഥാനത്തിന്റെ പ്രവർത്തകരായ പ്രിയേഷും രൂപിമയും നടത്തുന്ന നിരാഹാരം ഇന്നേക്ക് അഞ്ചുനാൾ പിന്നിട്ടിരിക്കുന്നു. അവരുടെ ജീവൻ രക്ഷിക്കേണ്ടതുണ്ട്.


കണ്ടന് തടിക്കു മുണ്ടന് തടി: ആം ആദ്‌മികളും ഹമാരാ ആം ആദ്‌മികളും\nപ്രവചനങ്ങളും സര്‍വെയും ഒന്നാണോ? സര്‍വേ അല്ലേ പ്രവചനങ്ങളേക്കാള് ശാസ്ത്രീയം? ശാസ്ത്രീയമായ പ്രവചനങ്ങള് നടത്തുന്നതിനേക്കാള് നല്ലതല്ലേ ശാസ്ത്രീയമായ സര്‍വെകള് നടത്തുത്? എന്റെ മാഡമ്മേ....\nസര്‍വെകളും പ്രവചനങ്ങളും വായിച്ച് വായിച്ച് വടകരയിലെ കോണ്‍ഗ്രസ് പ്രവര്‍ത്തകരെപ്പോലെ ആകെ കണ്‍ഫ്യൂഷനിലായിപ്പോയി. ഇപ്പോള് കിട്ടിയിരിക്കുന്നത് യഥാര്‍ത്ഥ പൊതുസമ്മതന് തന്നെയോ, അതോ ശരിയായ പൊതുസമ്മതന് ഇനിയും വരാനിരിക്കുന്നോ, വന്നത് പൊതുസമ്മതന് എങ്കില് അതിന്റെ പേരില് എന്തിനിത്ര തമ്മില്‍തല്ല്, അപ്പോള്‍പ്പിന്നെ പൊതുസമ്മതന് വരാതിരുന്നിരുന്നെങ്കില് എന്തായിരിക്കും അവസ്ഥ എന്നൊക്കെ ആലോചിച്ച് ആലോചിച്ച് വ.കോ.പ്രവര്‍ത്തകര് എത്തിപ്പെട്ടിരിക്കുന്ന അവസ്ഥയുണ്ടല്ലോ....ശത്രുവിനുപോലും ഇതുപോലൊരു ഹൈക്കമാന്‍ഡിനെയും പൊതുസമ്മതനെയും കൊടുക്കല്ലേ എന്നാണത്രെ അവര് പ്രാര്‍ത്ഥിക്കുന്നത്.\nസര്‍വവിഘ്നനിവാരകനായ സര്‍വേശ്വരനെ മനസ്സില് ധ്യാനിച്ച് തുടങ്ങാം..\nഒരു സംഖ്യ വിചാരിക്കൂ...അതിനെ രണ്ടു കൊണ്ട് ഗുണിക്കൂ...രണ്ട് കൂട്ടൂ...പത്തുകൊണ്ട് ഗുണിക്കൂ.. പത്തുകൂട്ടൂ...വെണ്ണ പുരട്ടൂ...പിയേഴ്സ് സോപ്പിട്ട് പതപ്പിക്കൂ...രക്ഷാമന്ത്രം ചൊല്ലൂ...അച്ഛനെയും അമ്മയെയും മനസ്സില് ധ്യാനിച്ച് മുഖ്യധാരയിലേക്ക് പ്രക്ഷേപണം ചെയ്യൂ...ഈ നിലയിലാണ് ഇന്ന് അഭിപ്രായ സര്‍വെകള് തയ്യാറാക്കപ്പെട്ടുകൊണ്ടിരിക്കുന്നത്. മള്ളൂരും ആയിരം രൂപയുമുണ്ടെങ്കില് ആരെ വേണമെങ്കിലും കൊല്ലാം എന്ന പഴയ ചൊല്ല് പോലെ ഒരു ഏജന്‍സിയുടെ പേരും കയ്യിലിത്തിരി ദുട്ടും ഉണ്ടെങ്കില് ആരെവേണമെങ്കിലും അധികാരത്തില് കയറാന് പോകുന്നവരാക്കാം, വോട്ടെണ്ണുന്നതിന്റെ തലേദിവസം വരെ.\nഅച്ചായന്റെ പത്രവും കുറച്ച് ദിവസം മുന്‍പൊരു തമാശയുമായി ഇറങ്ങിയിരുന്നു. ആരു നടത്തിയെന്നോ എന്ന് നടത്തിയെന്നോ എങ്ങിനെ നടത്തിയെന്നോ എന്നൊന്നുമില്ലാത്ത ഒരെണ്ണം. സ്വന്തം പാര്‍ട്ടി അധികാരത്തില് എത്തണം എന്ന അച്ചായന്റെ സ്വപ്നത്തിന്റെ സര്‍വെരൂപമായിരുന്നു അത്. ഹൈക്കമാന്‍ഡ് സ്പോണ്‍സേര്‍ഡ് സര്‍വെ വഴി മത്സരിക്കുന്നതിനേക്കാള് കൂടുതല് സീറ്റുകളില് പാര്‍ട്ടികള് ജയിക്കുന്ന കാലത്ത് അച്ചായന്റെ സര്‍വെയില് മാത്രം അത് പാടില്ലെന്ന് പറഞ്ഞാല് അച്ചായന് ചിലപ്പോള് വിഷക്കുപ്പി കയ്യിലെടുക്കും. പഴയപോലെ അല്ല. ഇത്തവണ കുടിക്കുമെന്നു പറഞ്ഞാല് കുടിച്ചിരിക്കും. കട്ടായം.\nയു.പി.എക്ക് 257 സീറ്റ് കിട്ടും എന്ന് പറഞ്ഞ് നീൽ‌സൻ എന്ന ഏജന്‍സി നടത്തിയ സര്‍വെയില് യു.പി.എയില് നിന്ന് വിട്ടുപോയവരെയും യു.പി.എയില് തന്നെ നിര്‍ത്തിയാണ് നമ്പറൊപ്പിച്ചിരിക്കുന്നത്. അതില് തെറ്റു പറയാനില്ല. വിവാ‍ഹശേഷം മക്കള് മാറിത്താമസിക്കുന്നു എന്നു കരുതി അച്ഛനും അമ്മയ്ക്കും അവര് മക്കള് അല്ലാതാവുമോ?\nസര്‍വെയില് കോണ്‍ഗ്രസ്സിനു 144 സീറ്റു കിട്ടുമെന്നുമുണ്ട്. എവിടെ നിന്നെന്ന കാര്യം മാത്രം ചോദിക്കരുത്. കിട്ടും, കിട്ടാതിരിക്കില്ല, കിട്ടുമായിരിക്കും എന്ന് കിട്ടുമ്മാമ്മനെ ഉദ്ധരിച്ച് അവര് തെളിയിച്ചു തന്നേക്കും.\nകൂടുതല് വിശദവിവരങ്ങള് പറഞ്ഞാല് ചിരിച്ച് കൊടലു വെളിയില് വരും. അത് വേണ്ട. പകരം സര്‍വൈശ്വര്യദായകിയായ മാഡത്തെ മനസാ സ്മരിച്ച് നമുക്കൊരു സംഖ്യ മനസ്സില് വിചാരിക്കാം...\nഐ.പി.എല്ലില് കളിച്ച് കുറച്ച് കാശുണ്ടാക്കാമെന്ന പാക്കിസ്താന് ക്രിക്കറ്റ് കളിക്കാരുടെ മോഹം വടികുത്തിപ്പിരിയത്തേ ഉള്ളൂ. കളിയ്ക്കണ കളിയല്ല ഇതൊക്കെ. മുംബൈ ഭീകരാക്രമണത്തിന്റെ പശ്ചാത്തലത്തില് പാക്കിസ്താന് കളിക്കാരെ ഇന്ത്യയില് കളിക്കാന് അനുവദിക്കില്ലെന്ന് ശിവസേന. സേനയുടെ എക്സിക്യൂട്ടീവ് പ്രസിഡന്റ് തെരഞ്ഞെടുപ്പ് പ്രചരണാര്‍ത്ഥം ഇങ്ങനെ പറഞ്ഞെന്നാണ് പത്രങ്ങള് പറയുന്നത്.\nലോകസഭാ തെരഞ്ഞെടുപ്പും ക്രിക്കറ്റും തമ്മിലുള്ള മത്സരത്തില് ക്രിക്കറ്റ് തോല്‍ക്കും എന്ന അവസ്ഥ വന്നതിനാല് ഐ.പി.എല് മത്സരങ്ങള് ദക്ഷിണാഫ്രിക്കയിലേക്ക് കൊണ്ടുപോയിരിക്കുകയാണ് ബിസിസിഐ.\nഅതിനിടയിലാണ് ഷോവിനിസ്റ്റിക് നാഷണലിസ്റ്റ് ടീമിലെ കളിക്കാരനായ നരേന്ദ്ര മോദി “അത് പറ്റൂല്ല...കളി ഇവിടെ വെച്ച് തന്നെ നടത്തണം. ഞങ്ങ ഇവിടെയേ കളിക്കൂ” എന്നൊക്കെ വാശി പിടിക്കുന്നത്. മത്സരം പുറത്ത് വെച്ച് നടത്തുന്നത് രാജ്യത്തിനു അപമാനമാണത്രെ. ഇന്ത്യ സുരക്ഷിതമല്ലാത്ത രാജ്യമാണെന്ന തോന്നലുണ്ടാക്കുമത്രെ.\nതെരഞ്ഞെടുപ്പ് രാജ്യത്തിനു പുറത്ത് വെച്ച് നടത്തിയാല് കുഴപ്പമുണ്ടോ എന്ന് മോദിയോട് ആരെങ്കിലും ചോദിച്ചു മനസ്സിലാക്കിയാല് അങ്ങിനെ ചെയ്യാമായിരുന്നു. ക്രിക്കറ്റിലാണെങ്കില് ശതകോടികളാണു വരുമാനം. ലോകസഭാ തെരഞ്ഞെടുപ്പാകട്ടെ ശതകോടികളുടെ അനാവശ്യ ചിലവും. ചിലവു ഇല്ലാതെയാക്കി വരുമാ‍നം മാത്രം ഉണ്ടാക്കാന് ‘വികാസ് പുരുഷി‘നു ഒരവസരം.\n2002ലെ ഗുജറാത്ത് കൂട്ടക്കൊലയാണ് രാജ്യത്തിനു കൂടുതല് അപമാനകരം എന്ന ചിദംബരത്തിന്റെ പ്രസ്താ‍വന കുറിക്ക് കൊള്ളുന്നതായി. ഇന്ത്യ സുരക്ഷിതമല്ലാത്ത രാജ്യമാണെന്ന് തോന്നലുണ്ടാക്കുക ഇത്തരം കലാപരിപാടികളിലൂടെയാണ് എന്ന് ചിദംബരം പറഞ്ഞില്ല. നമുക്ക് അത് പറയാം.\nപറയുമ്പോള് എല്ലാം പറയണം എന്നാണ് കാരണവന്മാര് പറഞ്ഞു തന്നിട്ടുള്ളത്. ബി.ജെ.പിയില് കം‌പ്ലീറ്റ് ക്രിക്കറ്റ് കളിക്കാരാണെന്ന് കരുതിയെങ്കില് തെറ്റി. ക്രിക്കറ്റും കളിക്കുമെന്നു മാത്രം. നാളെ ഇതുപോലെ കുംഭമേളയും അജ്മെര് ഷെരീഫ് പരിപാടിയും (കുംഭമേളയും മാനസസരോവര് യാത്രയും എന്നായിരിക്കും പറയുക എന്നു കരുതിയ വിമര്‍ശകരേ രണ്ടാമത്തെ പരിപാടി ശ്രദ്ധിക്കൂ . തെരഞ്ഞെടുപ്പ് സമയത്ത് ഞങ്ങളെത്ര പൊളിറ്റിക്കലി കറക്ട് എന്ന് ഇനിയെങ്കിലും മനസ്സിലാക്കൂ) ഒക്കെ നടത്താന് കഴിയാതെ വരുമെന്നാണ് അരുണ് ജെയ്റ്റ്ലി വാദിക്കുന്നത്. എന്നുവെച്ചാല് ലതു തന്നെ..മ.മ...മ...മതം. യേത്?\nതിരുവനന്തപുരത്ത് ജയിച്ചാല് കോണ്‍ഗ്രസ് കേരളത്തിലെല്ലായിടത്തും ജയിക്കുമെന്ന് ലീഡർ.\nജയിച്ചാലല്ലെ എന്ന് ഡീലർ.\nകോണ്‍ഗ്രസ്സിന്റെ പ്രകടനപത്രിക പുറത്തിറങ്ങി. ആം ആദ്‌മിയെ ഒരിക്കല്‍കൂടി സേവിക്കാന് അവസരം തരൂ എന്നാണ് പ്രകടനപത്രിക വാവിട്ടു നിലവിളിക്കുന്നത്. ഇത്രയും കാലം സേവിച്ചിട്ടും കുപ്പിയില് ആം ആദ്‌മി ഇനിയും ബാക്കി കിടക്കുന്നു. അവനെക്കൂടെ സേവിച്ചു കുപ്പി കാലിയാക്കിയിട്ട് വേണം ഒന്ന് മനസ്സമാധാനമായി കിടന്നുറങ്ങാന്.\nആം ആദ്‌മിയെ സേവിക്കാന് കച്ചകെട്ടി രംഗത്തിറങ്ങുന്ന രാജകുടുംബാംഗങ്ങളെത്തട്ടി ആം ആദ്‌മിക്ക് കോണ്‍ഗ്രസ്സില് വഴിനടക്കാന് പറ്റാതായിരിക്കുന്നുവത്രെ. ഉത്തര്‍പ്രദേശിലും രാജസ്ഥാനിലുമൊക്കെ ആം ആദ്‌മിയെ സേവിക്കുവാന് ഉള്ള ടിക്കറ്റ് രാജകുടുംബങ്ങളില് തലമുറകളില് നിന്നും തലമുറകളിലേക്ക് കൈമാറുന്നുമുണ്ടത്രെ. രാജാവ് തട്ടിപ്പോയാല് ടിക്കറ്റ് രാജകുമാരനു കിട്ടും. അങ്ങേരും പോയാല് അങ്ങേരുടെ പത്നിക്ക്.. ജനാധിപത്യവ്യവസ്ഥിതിയിലും രാജഭരണം എന്നു ചിലരൊക്കെ ചെലയ്ക്കുന്നുണ്ട്. സാരമില്ല. എല്ലാം ആം ആദ്‌മിക്കു വേണ്ടിയല്ലേ..\nആം ആദ്‌മിയെ കൈമെയ് മറന്ന് സേവിച്ചുകൊണ്ടിരിക്കുന്നതിനിടയില് ചില കണക്കുകള് ശ്രദ്ധിക്കാന് യു.പി.എക്ക് സമയം കിട്ടിയില്ല. അതുകൊണ്ട് 88 വികസ്വരരാജ്യങ്ങള് ഉള്‍പ്പെടുന്ന പട്ടിണിസൂചികയില് 66-ആം സ്ഥാനത്തെത്തി ഇന്ത്യ. 67 മുതല് 88 വരെയുള്ള രാജ്യങ്ങളെ(അതോ ദ്വീപുകളെയോ?) ഭൂപടത്തില് കണ്ടുപിടിക്കുവാന് ഭൂതക്കണ്ണാടിയുടെ സഹായം വേണ്ടിവരും എന്നതിനാല് ജയ് ഹോ ജയ് ഹോ എന്ന് പാടി നമുക്ക് ടൈം കില്ലാം. ജയ് ഹോ എന്ന് കോണ്‍ഗ്രസ് അലറി വിളിക്കുന്നത് കേട്ട് പേടിച്ച് ഉള്ളിക്ക് 40% വരെ വിലക്കയറ്റം ഉണ്ടായിയത്രെ.\nയു.പി.എ ഭരണത്തിന്റെ ആം ആദ്‌മിഫിക്കേഷനില് അസൂയ പൂണ്ട് ചില വിവരമില്ലാത്തവന്മാര് ചില കണക്കുകള് ഒക്കെ പടച്ചു വിടുന്നുണ്ട്. അലവലാതികൾ.\n“അഞ്ചുവര്‍ഷത്തിനിടെ ഭക്ഷ്യവസ്തുവിലകള് 12 ശതമാനംമുതല് 62 ശതമാനംവരെ ഉയര്‍ന്നു. കഴിഞ്ഞവര്‍ഷത്തെ അപേക്ഷിച്ച് എട്ടുമുതല് 11 ശതമാനംവരെയാണ് ഭക്ഷ്യവസ്തുക്കളുടെ വില വര്‍ധിച്ചത്. ഉപഭോക്തൃമന്ത്രാലയത്തിന്റെ വിലനിരീക്ഷണസമിതി അടുത്തയിടെ പുറത്തുവിട്ട കണക്കനുസരിച്ച് അരി, പരിപ്പ്, ഉള്ളി, പഞ്ചസാര, ചായ എന്നിവയുടെ വിലയില് വന്‍വര്‍ധനയുണ്ടായി. പഞ്ചസാരവില കഴിഞ്ഞവര്‍ഷത്തെ അപേക്ഷിച്ച് 47 ശതമാനം വര്‍ധിച്ചു. പരിപ്പുവര്‍ഗങ്ങളുടേത് 31 ശതമാനവും. യുപിഎ സര്‍ക്കാര് അധികാരത്തില്‍വന്ന 2004ലെ സാധനവിലയുമായി താരതമ്യപ്പെടുത്തിയാല് വന്‍വിലവര്‍ധനയാണ് ഉണ്ടായത്. അരിയുടെ വില 2004ല് കിലോയ്ക്ക് 13 രൂപയായിരുന്നെങ്കില് 2008ല് അത് 19 രൂപയായി. 46.15 ശതമാനം വര്‍ധിച്ചു. ഗോതമ്പിനാണ് ഏറ്റവുമധികം വില വര്‍ധിച്ചത്. 62.5 ശതമാനം. എട്ടു രൂപയില്‍നിന്ന് 13 രൂപയായി. ആട്ടയ്ക്ക് 55.5 ശതമാനവും കടലയ്ക്ക് 47.82 ശതമാനവും കടലെണ്ണയ്ക്ക് 43.52 ശതമാനവും കടുകെണ്ണയ്ക്ക് 45.59 ശതമാനവും പാലിന് 33.33 ശതമാനവും വില വര്‍ധിച്ചു. ഉപ്പിനുപോലും വില വര്‍ധിച്ചു. കിലോയ്ക്ക് ഏഴു രൂപയില്‍നിന്ന് പത്തായി.”\nഇത് മാത്രമോ അവന്മാര് പറഞ്ഞു നടക്കുന്നത്? റേഷന് കോട്ട വെട്ടിക്കുറച്ചു, അഗ്രി ബിസിനസ് ലോബിയെ സഹായിച്ചു, സബ്‌സിഡി വെട്ടിക്കുറച്ചു തുടങ്ങി നട്ടാല് കിളുര്‍ക്കാത്ത പല പല നുണകളും ഈ വിവരമില്ലാത്തവന്മാര് യു.പി.എക്കെതിരെ പ്രചരിപ്പിക്കുന്നുണ്ട്.\nസബ്‌സിഡി കുറച്ചെങ്കിലെന്താ മുതല് ആളിപ്പോയ പാവങ്ങള്‍ക്ക് (മുതലാളിമാര് എന്നിവരെ വിളിക്കുന്നത് വെള്ളം ചേര്‍ക്കാത്ത ക്രൂരത) കോര്‍പ്പറേറ്റ് നികുതിയിളവുകളും, ടാക്സ് ഹോളിഡേയ്സും കൊടുക്കുന്നുണ്ടല്ലോ. അത് പോരെ. അവരും ആം ആദ്‌മികള് തന്നെ..ഹമാരാ ആം ആദ്‌മികൾ.\nകേരളത്തിലെ ജലസംഭരണികളില് വെള്ളം കുറയുന്നു - വാര്‍ത്ത\nബീവറേജസ് കോര്‍പ്പറേഷനു റെക്കോര്‍ഡ് വരുമാനം - മറ്റൊരു വാര്‍ത്ത.\nPosted by മരത്തലയന് at 7:43 PM\nമരത്തലയന് March 24, 2009 at 9:17 PM\nശ്രീഹരി::Sreehari March 24, 2009 at 10:03 PM\nതെരഞ്ഞെടുപ്പിനു വേണ്ടി ഗോധ്രകള് സൃഷ്ടിക്കപ്പെടുമ്പോള്, തെരഞ്ഞ്ടുപ്പും പുറത്ത് വച്ച് നടത്തുന്നതാവും ഭേദം.. എന്തിന് വോട്ട് ചെയ്യാന് വരെ വിദേശികളെ ആക്കിയേക്കാം.. യേത്...\nsuraj::സൂരജ് March 25, 2009 at 12:46 AM\n“തിരുവനന്തപുരത്ത് ജയിച്ചാല് കോണ്‍ഗ്രസ് കേരളത്തിലെല്ലായിടത്തും ജയിക്കുമെന്ന് ലീഡർ.“\nഹ ഹ ഹ..അപ്പൂപ്പന് അത് കൊള്ളിച്ചുപറഞ്ഞതാണ് എന്ന് സന്ദര്‍ഭവശാല് ‘സ്ഥാനാര്‍ത്തി’ തരൂരിനു മാത്രം മനസ്സിലായിട്ടുണ്ടാവില്ല :))\nതെരഞ്ഞെടുപ്പ് 2009 March 25, 2009 at 2:17 AM\nസ്ഥാനത്തിനു ആർത്തിപൂണ്ട് നടക്കുന്ന അഴകിയ രാവണൻ സസിയേട്ടൻ പാവം,പരാജയത്തിന്റെ കയ്പ്പുനീർ കുടിക്കാൻ പോകുന്നു\nപാവപ്പെട്ടവന് March 26, 2009 at 3:06 PM\nവളരെ ഹൃദ്യമായ ആകര്ഷികത്തക്ക വരികള്


ചൂണ്ടുവിരല്: ഫീസ് അടക്കാത്തതിനാല് നിര്‍ബന്ധപൂര്‍വ്വം കക്കൂസ് വൃത്തിയാക്കിച്ചതില് മനംനൊന്ത് സ്‌കൂള് വിദ്യാര്‍ഥിനി ആത്മഹത്യ ചെയ്തു\nഫീസ് അടക്കാത്തതിനാല് നിര്‍ബന്ധപൂര്‍വ്വം കക്കൂസ് വൃത്തിയാക്കിച്ചതില് മനംനൊന്ത് സ്‌കൂള് വിദ്യാര്‍ഥിനി ആത്മഹത്യ ചെയ്തു\nകൊല്‍ക്കത്ത: കൃത്യസമയത്ത് ഫീസ് അടക്കാത്തതിനാല് നിര്‍ബന്ധപൂര്‍വ്വം സ്‌കൂളിലെ കക്കൂസ് വൃത്തിയാക്കിച്ചതില് മനംനൊന്ത് 13കാരി ആത്മഹത്യ ചെയ്തു. ഉത്തര്‍പ്രദേശിലെ ബല്‍സുവ ഗ്രാമത്തിലെ സഹരന്‍പൂരിലാണ് സംഭവം. ദിവസക്കൂലിക്കാരുടെ മകളായ ലക്ഷ്മിയാണ് സ്‌കൂള് അധികൃതരുടെ ക്രൂര ശിക്ഷക്ക് വിധേയയായത്.\nവളരെയധികം അപമാനിക്കപ്പെട്ടതിനാലാണ് തന്റെ മകള് ആത്മഹത്യ ചെയ്തതെന്ന് ലക്ഷ്മിയുടെ മാതാപിതാക്കള് പറഞ്ഞു. ഫീസ് അടച്ചില്ലെങ്കില് സ്‌കൂള് മുഴുവന് വൃത്തിയാക്കിയതിന് ശേഷമേ ലക്ഷ്മിയെ ക്ലാസില് കയറ്റുകയുള്ളൂവെന്ന് അധികൃതര് പറഞ്ഞതായും അവര് പറഞ്ഞു.\nസ്‌കൂള് അധികൃതര് നിര്‍ബന്ധപൂര്‍വ്വം ലക്ഷ്മിയെ കൊണ്ട് കക്കൂസ് വൃത്തിയാക്കിക്കുകയായിരുന്നു. ഇതിനു പുറമെ സ്‌കൂള് പരിസരം വൃത്തിയാക്കാനും ആവശ്യപ്പെടാറുണ്ട്. ഇതില് ലക്ഷ്മിയുടെ സുഹൃത്തുക്കള് പരിഹസിക്കാറുണ്ടായിരുന്നു- ഇതേ സ്‌കൂളില് പഠിക്കുന്ന ലക്ഷ്മിയുടെ സഹോദരന് പറഞ്ഞു. പൊലീസ് കേസെടുത്ത് അന്വേഷണം ആരംഭിച്ചു. സംഭവത്തെ കുറിച്ച് പ്രതികരിക്കാന് സ്‌കൂള് അധികൃതര് തയ്യാറായില്ല- 07/30/൨൦൧൦\nഫീസില്ലാത്ത ലോകത്തേക്ക് കുട്ടികള് പോകുകയാണ്\nലക്ഷ്മി കേരളക്കാരോട് എന്താണ് പറയുന്നത്..\nസൌജന്യ വിദ്യാഭ്യാസത്തെ കയ്യൊഴിയുന്ന കേരളത്തിലെ മധ്യവര്‍ഗം പകരം വെക്കുന്ന പണം കൊടുത്ത് വാങ്ങുന്ന ചരക്ക് ..ആ സംസ്കാരം പോഷിപ്പിക്കുന്നതില് നിങ്ങള്‍ക്കും പങ്കുണ്ടോ.അണ് എ യി ഡ ഡു സ്കൂളുകളെ താലോലിക്കുന്നവരെ..\nസ്കൂളില്‍വിദ്യാലയങ്ങളിലും കമ്പ്യൂടര് ഫീസ്, കംമ്യൂനിക്കെട്ടീവ് ഇംഗ്ലീഷ് ഫീസ്, വണ്ടി ഫീസ്, പി ടി എ ഫണ്ട്..ഇങ്ങനെ പലവിധ ഫീസിനു പുറമേ..\nPosted by Dr Kaladharan TP at Wednesday, June 15, 2011\nLabels: കുട്ടികളുട അവകാശം, പാര്ശ്വവത്കരിക്കപ്പെടുന്നവര്


വിഎസ് അല്ല, യുദ്ധത്തില് ഒരു ഭാഗത്ത് പിണറായി തന്നെയാണ് !\nചരിത്രത്തിലില്ലാത്ത രീതിയിൽ വിഭാഗീയതയുണ്ടായിട്ടും വിഎസിനെ ആർക്കും ഒന്നും ചെയ്യാനാകാതിരുന്നതിന് കാരണം ജനപിന്തുണ ഒന്നു മാത്രമായിരുന്നു. പക്ഷേ, കാര്യങ്ങൾ ഇപ്പോൾ പിണറായിയുടെ കോർട്ടിലാണ്. 2019-ലെ കേരള രാഷ്ട്രീയം, പ്രത്യേകിച്ചും ഇടതുപക്ഷ രാഷ്ട്രീയം പിണറായി വിജയനെന്ന സിപിഎം നേതാവിനെ കേന്ദ്രീകരിച്ചാണ്.\nKerala, First Published Jan 22, 2019, 10:34 PM IST\nസിപിഎം ഒരു വ്യക്ത്യാധിഷ്ഠിത പാർട്ടി അല്ല. ഒരു വ്യക്തിയുടെ നയങ്ങളും രീതികളും ശൈലികളും ഒന്നും സിപിഎമ്മിന്റെ പ്രചാരണപ്രവർത്തനങ്ങളെ അത്ര കണ്ട് സ്വാധീനിക്കേണ്ട കാര്യവുമില്ല. പക്ഷേ പലതരം രാഷ്ട്രീയ കാരണങ്ങളാൽ കഴിഞ്ഞ മൂന്ന് പതിറ്റാണ്ടായി വേലിക്കകത്ത് ശങ്കരൻ അച്യുതാനന്ദൻ എന്ന വിഎസ് അച്യുതാനന്ദനെ കേന്ദ്രീകരിച്ചായിരുന്നു സംസ്ഥാനത്തെ സിപിഎം രാഷ്ട്രീയം കറങ്ങിയിരുന്നത്. ൾ കഴിഞ്ഞാൽ ഏറ്റവും ജനപിന്തുണയുള്ളയാൾ വിഎസായിരുന്നു. നായനാരുടെ കാലശേഷം പാർട്ടിയിലെ ക്രൗഡ്‌പുള്ളർ എന്ന വിശേഷണം അക്ഷരാർത്ഥത്തിൽ ഏറ്റെടുത്ത വിഎസ്, പാർട്ടിയെയും മുന്നണിയെയും നയിച്ചു. ജയവും തോൽവിയുമൊക്കെ ഉണ്ടായി. 2006 ൽ വിഎസ് മുഖ്യമന്ത്രിയായി. 2011 ൽ ഭരണം നഷ്ടപ്പെട്ടെങ്കിലും വെറും നാല് സീറ്റിന്റെ കുറവ് മാത്രമാണുണ്ടായത്. ഈ കാലത്തൊക്കെ വിഎസായിരുന്നു സ്റ്റാർ ക്യാപയിനർ.\nചരിത്രത്തിലില്ലാത്ത രീതിയിൽ വിഭാഗീയതയുണ്ടായിട്ടും വിഎസിനെ ആർക്കും ഒന്നും ചെയ്യാനാകാതിരുന്നതിന് കാരണം ജനപിന്തുണ ഒന്നു മാത്രമായിരുന്നു. പാർട്ടിക്കകത്തു വിഎസിന്റെ കടുത്ത എതിരാളികളായിരുന്നവർ അദ്ദേഹത്തിന്റെ പോസ്റ്റർ അടിച്ചു വോട്ട് പിടിച്ചത് പോയ തെരഞ്ഞെടുപ്പ് കാലങ്ങളിലെ കൗതുക കാഴ്ചകളായിരുന്നു. വിഎസിന്റെ പൊതുയോഗത്തിലെ ആൾക്കൂട്ടം കണ്ട് ജയപരാജയങ്ങൾ വിലയിരുത്തുന്ന രീതിയും അടുത്ത കാലം വരെയുണ്ടായിരുന്നു.\nനെയ്യാറ്റിൻകര ഉപതെരഞ്ഞെടുപ്പിൽ വിഎസ് ആദ്യം പോകാതിരുന്നതും, പിന്നീട് പോയതും, പോളിംഗ് ദിവസം ടിപിയുടെ വീട്ടിൽ പോയി കെകെ രമയെ ആശ്വസിപ്പിച്ചതുമെല്ലാം കേരള രാഷ്ട്രീയം വലിയ രീതിയിൽ ചർച്ച ചെയ്തതാണ്. പക്ഷെ കാര്യങ്ങൾ ഇപ്പോൾ പിണറായിയുടെ കോർട്ടിലാണ്. 2019-ലെ കേരള രാഷ്ട്രീയം, പ്രത്യേകിച്ചും ഇടതുപക്ഷ രാഷ്ട്രീയം പിണറായി വിജയനെന്ന സിപിഎം നേതാവിനെ കേന്ദ്രീകരിച്ചാണ്.\nവിഎസിന്റെ പരമ്പരാഗത ശൈലിയിൽ നിന്ന് പിണറായിയുടെ പ്രായോഗിക രാഷ്ട്രീയ ശൈലിയിലേക്കുള്ള ചുവടുമാറ്റത്തിന്റെ പരീക്ഷണം കൂടിയായിരിക്കും ഇനി കേരളം കാണാൻ പോകുന്നത്. 2016ൽ പാർട്ടിക്ക് മുന്നിൽ ഒറ്റ ചോയ്‌സ് മാത്രമേ ഉണ്ടായിരുന്നുള്ളു, പിണറായി മാത്രം. ഫിദൽ കാസ്‌ട്രോയെ പോലെയാണ് വിഎസ് എന്ന് സീതാറാം യെച്ചൂരിയെ കൊണ്ട് തന്നെ പറയിച്ച് അധികാരത്തിന്റെ ചെങ്കോൽ പിണറായി ഏറ്റെടുത്തു.\nകഴിഞ്ഞ രണ്ടര വർഷക്കാലത്തെ എല്ലാ സംഭവങ്ങളിലും പിണറായി ഒരു വശത്തുണ്ട്. അത് പൊതുസമൂഹം വിലയിരുത്തുന്ന നന്മയായോ തിന്മയായോ ഉണ്ട്. മുടങ്ങി കിടന്ന ഗെയിൽ പദ്ധതിയിൽ തുടങ്ങി, ദേശീയപാത സ്ഥലമെടുപ്പിലൂടെ പുതിയൊരു വികസന സന്ദേശവുമായി മുന്നോട്ടുപോകുന്നതിനിടയിലാണ് മഹാപ്രളയം ഉണ്ടായത്. പതുക്കെ പിണറായി ഒരു സ്റ്റേറ്റ്സ്മാൻഷിപ്പിലേക്കുയർന്നു. പ്രളയം, അതിജീവനം, നവകേരളം, സാലറി ചലഞ്ച്, വിദേശസഹായം വാർത്തകളിൽ എപ്പോഴും പിണറായി നിറഞ്ഞു നിന്നു.\nഅതിനിടയ്ക്കാണ് സുപ്രീംകോടതി വിധിയുടെ വരവ്. എല്ലാ പ്രായത്തിലുള്ളവര്‍ക്കും ശബരിമലയിൽ കയറാം. ഇതാണ് ശരിയെന്നു പിണറായി പറഞ്ഞു. തെറ്റെന്നു പ്രതിപക്ഷവും ബിജെപിയും. തെരഞ്ഞെടുപ്പ് പടിവാതിലിലെത്തിയിട്ടും കലാപം കെട്ടടങ്ങിയിട്ടില്ല. പിണറായിക്കെതിരെ വജ്രായുധം തന്നെ പ്രയോഗിക്കണമെന്നും, ചെത്തുകാരന്റെ മകൻ ആ പണിക്കു പോകണമെന്നും അഭിപ്രായങ്ങൾ വരുമ്പോൾ ഉറപ്പിക്കാം, യുദ്ധത്തിന്റെ ഒരു ഭാഗത്തു പിണറായി തന്നെയാണ്.\nവിഎസിൽ നിന്ന് ഏറ്റെടുത്ത കിരീടം സംരക്ഷിക്കാൻ പിണറായിക്കു കഴിയുമോ എന്നതായിരിക്കും ഈ തെരഞ്ഞെടുപ്പിലെ ഏറ്റവും വലിയ ചോദ്യം. പാർട്ടിയും മുന്നണിയും സർക്കാരും ഒറ്റക്കെട്ടായി പിണറായിക്കു പിന്നിലുണ്ട്. നിലവിലെ കണക്കുകൾ ഇടതുപക്ഷത്തിന് ആശ്വാസകരവുമാണ്. പക്ഷേ ശബരിമല കൊച്ചു കേരളത്തിൽ ഉണ്ടാക്കിയ സുനാമി എത്രമാത്രം വിഭാഗീയത ഉണ്ടാക്കിയെന്ന് ആർക്കും പ്രവചിക്കാനാകുന്നില്ല.\nഅതെ, മഹായുദ്ധത്തിന്റെ ശംഖൊലികൾ കേട്ട് തുടങ്ങുന്നു. ഇനി നേർക്കുനേർ യുദ്ധമാണ്. ഒരു വശത്തു പിണറായി നേരിട്ട് പട നയിക്കും. ബിജെപിയും ആചാരസംരക്ഷകരും ഒരു വശത്തുണ്ടാകും, കോൺഗ്രസ് നയിക്കുന്ന പട മറ്റൊരു വശത്തും.\nLast Updated Jan 23, 2019, 5:36 PM IST\nr ajay ajay gosh\nവി എസിന് 96; ലളിതമായ ആഘോഷങ്ങള്\nമരട് ഫ്ലാറ്റിലെ താമസക്കാരുടെ പുനരധിവാസം; സര്‍ക്കാര് ജാഗ്രത പുലര്‍ത്തണമെന്ന് വിഎസ്\n'തല്ലലിലും കൊല്ലലിലും വിശ്വസിക്കുന്ന പൊലീസുകാരെ പിരിച്ചുവിടണം': വി എസ് അച്യുതാനന്ദൻ


സുശാന്തിന്റെ പിതാവ് മുംബൈയിലെത്തും; സംസ്കാരച്ചടങ്ങുകള് ഇന്ന്\n15 Jun 2020 1:49 AM GMT\nആത്മഹത്യ ചെയ്ത ബോളിവുഡ് താരം സുശാന്ത് സിങ് രജ്പുതിന്റെ സംസ്കാരച്ചടങ്ങുകള് ഇന്ന് നടക്കും. മൃതദേഹം കഴിഞ്ഞദിവസം തന്നെ പൊലീസ് മുംബൈയിലെ കൂപ്പര് ആശുപത്രിയിലേക്ക് മാറ്റിയിരുന്നു. ഇവിടെവെച്ച് പോസ്റ്റുമോര്‍ട്ടവും കഴിഞ്ഞു. പാറ്റ്നയിലുള്ള സുശാന്തിന്റെ പിതാവ് ഇന്ന് മുംബൈയില് എത്തിച്ചേരും. സുശാന്തിന്റെ അമ്മ നേരത്തെ മരിച്ചിരുന്നു.\n34 വയസ്സുള്ള സുശാന്തിന്റെ ആത്മഹത്യ ബോളിവുഡിനെ ഞെട്ടിച്ചിരിക്കുകയാണ്. അദ്ദേഹം വിഷാദരോഗത്തിന് അടിപ്പെട്ടിരുന്നെന്നാണ് റിപ്പോര്‍ട്ടുകള് വ്യക്തമാക്കുന്നത്. രാജ്യത്തെമ്പാടു നിന്നും സുശാന്തിന് അനുശോചനങ്ങള് പ്രവഹിക്കുകയാണ്. ബോളിവുഡ് താരങ്ങള് മുതല് രാഷ്ട്രീയനേതാക്കള് വരെയുള്ളവര് അനുശോചനങ്ങള് അറിയിക്കുന്നുണ്ട്. പ്രളയകാലത്ത് കേരളത്തെ അകമഴിഞ്ഞ് സഹായിച്ച സുശാന്തിനെ കേരള മുഖ്യമന്ത്രി പിണറായി വിജയനും ഓര്‍ത്തെടുത്തിരുന്നു.\nപാറ്റ്നയില് 1986ലാണ് സുശാന്ത് രജ്പുത് ജനിച്ചത്. 12ാം ക്ലാസില് പഠിക്കുമ്പോള് അമ്മ മരിച്ചു. അമ്മയുടെ മരണം സുശാന്തിലുണ്ടാക്കിയത് വലിയ ആഘാതമാണ്. അച്ഛനുമായി അത്രയടുത്ത ബന്ധം സുശാന്തിനില്ലായിരുന്നു ചെറുപ്പം മുതല്. ഈ ആഘാതത്തില് നിന്നും സുശാന്ത് ഒരിക്കലും മുക്തനായില്ല. മരിക്കുന്നതിന് മണിക്കൂറുകള്‍ക്ക് മുമ്പ് തന്റെ സോഷ്യല് മീഡിയ പേജില് അമ്മയുടെ ചിത്രം അപ്‌ലോഡ് ചെയ്തിരുന്നു അദ്ദേഹം. താന് ഇപ്പോഴും കരയുകയാണെന്നായിരുന്നു അദ്ദേഹത്തിന്റെ വാക്കുകള്.\nഅമ്മയുടെ മരണശേഷമാണ് സുശാന്തിന്റെ കുടുംബം പാറ്റ്നയില് നിന്നും ഡല്‍ഹിയിലേക്ക് വരുന്നത്. അവിടെ എന്‍ജിനീയറിങ്ങിന് ചേര്‍ന്നു. പഠനകാലത്ത് നൃത്തത്തില് അഭിനിവേശം കയറി ആ വഴിക്ക് നീങ്ങി. പഠനം മുടങ്ങി. പിന്നീട് സീരിയലിലേക്കും സിനിമയിലേക്കും അദ്ദേഹം വളര്‍ന്നു. 2013ല് പുറത്തിറങ്ങിയ കൈ പോ ചെ എന്ന ചിത്രത്തിലെ അഭിനയത്തിലൂടെയാണ് സുശാന്ത് ശ്രദ്ധേയനാകുന്നത്.


യാത്രകളില് കൗതുകമൊളിപ്പിച്ച് രാഹുല്; ഷണ്‍മുഖഗാന്ധിയുടെ അനുഗ്രഹമേറ്റുവാങ്ങി; സ്‌നേഹയെയും സാന്‍ജോയെയും നെഞ്ചോട് ചേര്‍ത്തു, അമ്മമാരുടെ പൂച്ചണ്ടുകളേറ്റുവാങ്ങി, ചായ കുടിച്ചത് വര്‍ക്കിചേട്ടന്റെ ടീ ഷോപ്പില് നിന്ന്... | Rahul Gandhi's road show in Wayanad - Malayalam Oneindia\n59 min ago ഹോറ-ജഗ്ദൽപൂർ സമലേശ്വരി എക്സ്പ്രസിന് തീപ്പിടിച്ചു;3റെയിൽവെ ജീവനക്കാർ മരിച്ചു!!\nയാത്രകളില് കൗതുകമൊളിപ്പിച്ച് രാഹുല്; ഷണ്‍മുഖഗാന്ധിയുടെ അനുഗ്രഹമേറ്റുവാങ്ങി; സ്‌നേഹയെയും സാന്‍ജോയെയും നെഞ്ചോട് ചേര്‍ത്തു, അമ്മമാരുടെ പൂച്ചണ്ടുകളേറ്റുവാങ്ങി, ചായ കുടിച്ചത് വര്‍ക്കിചേട്ടന്റെ ടീ ഷോപ്പില് നിന്ന്...\nUpdated: Sat, Jun 8, 2019, 21:04 [IST]\nകല്‍പ്പറ്റ: വയനാട് ജില്ലയില് വോട്ടര്‍മാര്‍ക്ക് നന്ദി പറയാനെത്തിയ രാഹുല്‍ഗാന്ധിയെ ഇത്തവണയും കാത്തുനിന്നത് നിറയെ കൗതുകകാഴ്ചകള്. ഷണ്‍മുഖഗാന്ധിയുടെ അനുഗ്രഹമായിരുന്നു അതിലൊന്ന്. ഇത്തവണ തിരഞ്ഞെടുപ്പില് കോണ്‍ഗ്രസ് പരാജയപെട്ടെങ്കിലും അടുത്ത തിരഞ്ഞെടുപ്പില് രാഹുല് ഗാന്ധി അധികാരത്തില് വരുന്നതിനായിരുന്നു ഷണ്‍മുഖഗാന്ധിയുടെ ആശിര്‍വാദം. തമിഴ്‌നാട്ടിലെ ഈറോഡ് സ്വദേശിയാണ് 85 കാരനാണ് ഷണ്‍മുഖ ഗാന്ധി.\nവോട്ടര്‍മാരോട് നന്ദി പറയാന് രാഹുല് ഗാന്ധി വയനാട്ടില് വരുന്നുണ്ടന്നറിഞ്ഞാണ് കല്‍പ്പറ്റയിലെത്തിയത്. രാഹുല് ഗാന്ധി താമസിക്കുന്ന കല്‍പ്പറ്റ ഗവണ്‍മെന്റ് റസ്റ്റ് ഹൗസിലെത്തിയ ഷണ്‍മുഖഗാന്ധി അദ്ദേഹത്തെ കാണണമെന്ന ആഗ്രഹം പ്രകടിപ്പിച്ചതിനാല് എസ്.പി.ജി. അനുമതി നല്‍കുകയായിരുന്നു. നരേന്ദ്ര മോദി, സോണിയ ഗാന്ധി, മന്‍മോഹന് സിംഗ് തുടങ്ങിയവരെയെല്ലാം അനുഗ്രഹിച്ചും ആശീര്‍വദിച്ചും ശീലമുള്ള ഷണ്‍മുഖ ഗാന്ധി രാജ്യത്തുടനീളം ഗാന്ധിയന് ആശയങ്ങളുടെയും അഹിംസയുടെയും പ്രചാരണത്തിന് വേണ്ടിയാണ് കൂടുതല് സമയം ചിലവഴിക്കുന്നത്.\nഷണ്‍മുഖഗാന്ധിയും രാഹുലും സംസാരിക്കുന്നു\nകള്ളത്തരത്തിലൂടെയും കൃത്രിമത്തിലൂടെയുമാണ് മോദി വീണ്ടും അധികാരത്തിലെത്തിയതെന്ന് പറഞ്ഞ അദ്ദേഹം സത്യം ജയിക്കുമെന്നും അടുത്ത തിരഞ്ഞെടുപ്പില് രാഹുല് രാജ്യം ഭരിക്കുമെന്നും പറഞ്ഞു. രാഹുല്‍ഗാന്ധിയുടെ തലയില് കൈവെച്ച് അനുഗ്രഹിക്കുന്ന ചിത്രം ഇതിനകം തന്നെ സോഷ്യല്‍മീഡിയയില് വൈറലായി കഴിഞ്ഞു. സേക്രട്ട് ഹാര്‍ട്ട് നിര്‍മ്മല പ്രൊവിന്‍ലിലെ മദര്‍സുപ്പീരിയറോടും സിസ്റ്റര്‍മാരോടും സമയം ചിലവിട്ടതായിരുന്നു മറ്റൊരു കൗതുകം. പനമരത്തെ റോഡ്‌ഷോയ്ക്ക് ശേഷം മാനന്തവാടിയിലേക്ക് രാഹുല് റോഡ് മാര്‍ഗം പോകുന്നുവെന്നറിഞ്ഞതോടെയാണ് മദര്‍സുപ്പീരിയറും സംഘവും ഒരു പിടി പനിനീര്‍പ്പൂക്കളുമായി രാഹുലിനെ കാത്തുനിന്നത്.\nപൂക്കളുമായി കാത്തുനില്‍ക്കുന്നവരുടെ ദൃശ്യം വാഹനവ്യൂഹത്തിലെ ഇന്നോവയിലുണ്ടായിരുന്ന രാഹുല് ഗാന്ധി ഡ്രൈവറോട് വാഹനം നിര്‍ത്താന് ആവശ്യ പ്പെടുകയും തുടര്‍ന്ന് കാറില് നിന്നിറങ്ങി പൂച്ചെണ്ട് സ്വീകരിച്ച് ശേഷം അവരോടൊപ്പം ചിത്രമെടുക്കുകയും ചെയ്തു. പുല്‍പ്പള്ളിയിലെ റോഡ്‌ഷോയ്ക്ക് ശേഷം ബത്തേരിയിലേക്കുള്ള യാത്രക്കിടെയായിരുന്നു മറ്റൊരു കൗതുകം രാഹുലൊളിപ്പിച്ചത്.\nബത്തേരി ചെതലയം ആറാംമൈല് ബേസില് ടീ സ്റ്റാളില് ചായകുടിക്കാനിറങ്ങിയതായിരുന്നു അത്. വര്‍ക്കിയും ഭാര്യയും ചേര്‍ന്ന് നടത്തുന്ന ടീ സ്റ്റാളിലെത്തി പഴംപൊരിയും, പഴവും കഴിച്ചശേഷം അവരുടെ കൂടെ സെല്‍ഫിയുമെടുത്തായിരുന്നു രാഹുല് യാത്ര തുടര്‍ന്നത്. ഇതിനകം തന്നെ സോഷ്യല്‍മീഡിയയില് വൈറലായ മറ്റൊരു ചിത്രം കൂടിയുണ്ട്. രണ്ട് കുട്ടികളെ രാഹുല്‍ഗാന്ധി ചേര്‍ത്തുനിര്‍ത്തുന്ന ചിത്രം.\nകല്‍പ്പറ്റയില് നിന്നും റോഡ് ഷോ ആരംഭിച്ചത് മുതല് രാഹുല്‍ഗാന്ധി സഞ്ചരിക്കുന്ന വാഹനത്തിന്റെ പിറകില് ഓടിയ സ്‌നേഹയും സാന്‍ജോയുമായിരുന്നു അത്. തുടക്കം മുതല് ഇവര് കൂടെയോടുകയായിരുന്നുവെന്ന് പി സി വിഷ്ണുനാഥ് അടക്കമുള്ള നേതാക്കള് രാഹുല്‍ഗാന്ധിയോട് പറഞ്ഞു. പുതിയ ബസ്റ്റാന്റില് എത്തിയപ്പോള് അദ്ദേഹം വാഹനത്തില് നിന്നു കൊണ്ട് അവരോട് അടുത്തേക്ക് വരാന് അവരോട് ആവശ്യപ്പെട്ടു. അത്ഭുതത്തോടെ സ്‌നേഹയും സാന്‍ജോയും വണ്ടിയില് കയറി. ഇരുവരെയും ചേര്‍ത്തുനിര്‍ത്തി ചിത്രമെടുത്താണ് രാഹുല്‍ഗാന്ധി മടങ്ങിയത്.\nRahul Gandhi's road show in Wayanad


'ബാഹുബലി'യെ പിന്നിലാക്കി 'ഫിദ'; തരംഗമായി 'വെച്ചിൻഡേ' ഗാനം\n'ബാഹുബലി'യെ പിന്നിലാക്കി 'ഫിദ'\nശനി, 26 മെയ് 2018 (09:13 IST)\nഇന്ത്യൻ സിനിമാ മേഖലയിൽ സകല റെക്കോർഡുകളും വെട്ടിപ്പിടിച്ച് മുന്നേറിയ ചിത്രമാണ് ബാഹുബലി. ഈ ചിത്രത്തിലെ സാഹോരെ എന്നുതുടൺഗുന്ന ഗാനം യൂട്യൂബിൽ 11 കോടി 59 ലക്ഷത്തിൽപ്പരം കാഴ്‌ചക്കാരെയാണ് നേടിയത്. എന്നാൽ ഇപ്പോൾ ഈ റേക്കോർഡിനെ മറികടന്ന് സായ് പല്ലവിയുടെ 'ഫിദ'യിലെ വെച്ചിൻഡേ എന്ന ഗാനം തരംഗമായിരിക്കുകയാണ്.\n11 കോടി 85 ലക്ഷത്തില് പരം കാഴ്ചക്കാരെയാണ് സായ് പല്ലവിയുടെ ഈ ഗാനം സ്വന്തമാക്കിയത്. ഇതോടെ തെന്നിന്ത്യന് സിനിമാഗാനങ്ങളുടെ യൂട്യൂബ് റെക്കോഡില് രണ്ടാം സ്ഥാനത്താണ് വെച്ചിന്‍ഡേ. 14 കോടിയിലധികം കാഴ്ചക്കാരുമായി ഒന്നാമതെത്തിയിരിക്കുന്നത് ധനുഷിന്റെ വൈ ദിസ് കൊലവെറിയാണ്.\nസായിപല്ലവിയുടെ നൃത്തമാണ് ഈ ഗാനത്തിന്റെ പ്രധാന ഹൈലൈറ്റ്. ശക്തികാന്ത് കാര്‍ത്തിക് ഈണമിട്ട ഈ ഗാനം ആലപിച്ചിരിക്കുന്നത് മധുപ്രിയയും രാംകിയുമാണ്.\nസിബിഎസ്ഇ പ്ലസ്‌ടു ഫലം ഇന്ന്\nഗവർണറോ? ഞാനോ? അറിഞ്ഞില്ലല്ലോയെന്ന് കുമ്മനം\nഇനി നിറം നോക്കി പഴങ്ങൾ കഴിക്കൂ, അർബുദത്തെ അകറ്റൂ...\nചെങ്ങന്നൂരിൽ ഇന്ന് കലാശക്കൊട്ട്; രാഷ്ട്രീയ വിധിയെഴുത്ത് തിങ്കളാഴ്ച, ഫലപ്രഖ്യാപനം 31ന്\nഅടുത്ത ലേഖനം ആദ്യ സിനിമയിൽ അഭിനയിക്കാൻ ഡേറ്റില്ലെന്ന് സാറ അലി ഖാൻ; പ്രൊഡ്യൂസർ കോടതിയെ സമീപിച്ചു


താരനെങ്കില് ഈ കാരണങ്ങളെ കരുതിയിരിക്കാം | Main Causes Of Dandruff You Should Be Aware - Malayalam BoldSky\nതാരനെങ്കില് ഈ കാരണങ്ങളെ കരുതിയിരിക്കാം\nതാരനെ പ്രതിരോധിക്കാന് പലപ്പോഴും പല വിധത്തിലുള്ള മാര്‍ഗ്ഗങ്ങളും നമ്മള് തേടാറുണ്ട്. ഇവയില് പല മാര്‍ഗ്ഗങ്ങളും പല വിധത്തിലാണ് നാം പ്രയോഗിക്കുന്നതും. എന്നാല് ചില കാരണങ്ങളെ നമ്മള് നിസ്സാരമായി വിടുന്നതാണ് പലപ്പോഴും താരനെ വര്‍ദ്ധിപ്പിക്കുന്നതും. താരന് കണ്ട് തുടങ്ങിയാല് ശ്രദ്ധിക്കേണ്ട ചില കാര്യങ്ങള് ഉണ്ട്. ഇവയില് വിട്ടുവീഴ്ച വരുത്തിയാല് അത് താരനെ വര്‍ദ്ധിപ്പിക്കും എന്ന കാര്യത്തില് സംശയം വേണ്ട.\nതാരന്റെ കാരണങ്ങളും മറ്റും അന്വേഷിച്ച് വേണം പലപ്പോഴും പരിഹാരം കാണാന്. താരനെ പ്രതിരോധിക്കാന് ശ്രദ്ധിക്കേണ്ട ചില കാര്യങ്ങള് ഉണ്ട്. താരന് വരാനുള്ള കാരണങ്ങള് ഇവയാണ്. ഇതൊന്നു ശ്രദ്ധിച്ചാല് പിന്നെ താരനെ പേടിക്കേണ്ട ആവശ്യമില്ല.\nചര്‍മ്മത്തിലെ വരള്‍ച്ച വളരെയധികം താരന് അനുകൂലമായി വരുന്ന ഒന്നാണ്. താരന്റെ പ്രധാന കാരണം ഇതാണെന്ന് പറഞ്ഞാല് പോലും തെറ്റില്ല. കാരണം തലയോട്ടിയിലെ വരള്‍ച്ചയുണ്ടെങ്കില് അത് പല വിധത്തിലാണ് താരന് അനുകൂലമായി മാറുന്നത്.\nയീസ്റ്റ് ഇന്‍ഫെക്ഷനാണ് മറ്റൊന്ന്. തണുപ്പ് കാലത്ത് നിങ്ങള്‍ക്ക് താരന് തലയില് കൂടുതലുള്ള പോലെ തോന്നുന്നുവോ? എന്നാല് അതിന്റെ പ്രധാന കാരണവും പലപ്പോഴും യീസ്റ്റ് ഇന്‍ഫെക്ഷനാണ് എന്ന കാര്യത്തില് സംശയമില്ല.\nതലയിലെ വൃത്തിയില്ലായ്മയാണ് മറ്റൊന്ന്. തലയിലെ മൃതകോശങ്ങള് നീക്കം ചെയ്യപ്പെട്ടില്ലെങ്കില് അത് പലപ്പോഴും താരന് അനുകൂല സാഹചര്യമാണ് ഉണ്ടാക്കുക. മൃതകോശങ്ങള് താരന് പലപ്പോഴും കാരണമാകുന്നു. വൃത്തിയായി തലയോട്ടി സൂക്ഷിക്കുകയാണ് ഏക വഴി.\nമുടി ചീകുന്നതിലെ അശ്രദ്ധ\nതലയിലെ അഴുക്കും ചെളിയും നീക്കാനും മുടി ജഡ പിടിക്കാതെ വൃത്തിയായി ഇരിക്കാനുമാണ് നമ്മള് ചീപ്പ് ഉപയോഗിക്കുന്നത്. എന്നാല് ശ്രദ്ധയില്ലാതെ ചീപ്പ് ഉപയോഗിക്കുമ്പോള് അതുണ്ടാക്കുന്ന ബുദ്ധിമുട്ട് പലപ്പോഴും താരന് പോലുള്ള പ്രശ്‌നങ്ങളിലേക്ക് നയിക്കുന്നു.\nപലര്‍ക്കും പല കാലഘട്ടങ്ങളിലും തലയില് അണുബാധ ഉണ്ടാവുന്നു. തലയോട്ടിയില് പലരിലും കാണപ്പെടുന്ന ചൊറിച്ചിലും മറ്റും പല വിധത്തിലാണ് കേശസംരക്ഷണത്തില് വില്ലനാവുന്നത്. ഇത് പലപ്പോഴും താരന് ആക്കം കൂട്ടുന്നതാണ്.\nതലയിലുണ്ടാവുന്ന മുറിവാണ് മറ്റൊരു പ്രശ്‌നം. ഇത് പലപ്പോഴും ഉണങ്ങാനെടുക്കുന്ന താമസം പല വിധത്തില് നമ്മളെ ബുദ്ധിമുട്ടിലാക്കുന്നു. ഇത് താരന് ഒരു പ്രധാനപ്പെട്ട കാര്യമാണ്.\nകൂടുതല് കാലം മരുന്നുപയോഗിക്കുന്നത്\nമരുന്നിന്റെ ഉപയോഗവും താരന് കാരണമാകുന്നു. മാത്രമല്ല സ്റ്റിറോയ്ഡുകളുടെ ഉപയോഗവും താരന് പ്രധാനപ്പെട്ട കാരണങ്ങളാണ്. അതുകൊണ്ട് തന്നെ വിട്ടുമാറാതെയുള്ള താരന്റെ പ്രശ്‌നം നിങ്ങളിലുണ്ടെങ്കില് നല്ലൊരു ത്വക്ക് രോഗ വിദഗ്ധനെ കാണുന്നത് നല്ലതാണ്.\nമാനസിക സമ്മര്‍ദ്ദം നമ്മുട ശരീരത്തിനെ പല തരത്തിലാണ് ബാധിക്കുന്നത്. അതില് തന്നെ പ്രധാനപ്പെട്ട ഒന്നാണ് താരന്റെ പ്രശ്‌നം. താരന് വര്‍ദ്ധിക്കാന് പലപ്പോഴും മാനസിക സമ്മര്‍ദ്ദം കാരണമാകുന്നു.\nRead more about: dandruff hair care hair താരന് മുടി\nMain Causes Of Dandruff You Should Be Aware\nThere are many reasons for dandruff including stress. Here are some reasons of dandruff you should be aware


പരദൂഷണം സര്‍വനാശം – SUNNIVOICE | FORTNIGHTLY\nHome / ലക്കങ്ങള് / 2014 / 2014 DEC 01 / പരദൂഷണം സര്‍വനാശം\nമനുഷ്യ പ്രവൃത്തികളില്‍ദുഷ്ടതയുടെ മൂര്‍ത്തീഭാവമായി നിലകൊള്ളുന്ന ഒന്നാണ് ഗീബത് അഥവാ പരദൂഷണം. അല്ലാഹു ചോദിക്കുന്നു: സ്വന്തം സഹോദരന്റെ ചേതനയറ്റ ശരീരം തിന്നാന്‍നിങ്ങളാരെങ്കിലും താല്‍പര്യം കാണിക്കുമോ? (ഖുര്‍ആന്).\nഅബൂഹുറൈറ(റ) പറയുന്നു: “ഒരിക്കല്‍ഞങ്ങളുടെ സദസ്സില്‍നിന്ന് നബി(സ്വ) എഴുന്നേറ്റു. അതുകണ്ട് പതിവനുസരിച്ച് ഞങ്ങളും എഴുന്നേറ്റു. ഒരാള്‍മാത്രം അപ്പോഴും ഇരിക്കുന്നത് കണ്ട് ചിലര്‍പറഞ്ഞു: ഹോ! മൂപ്പര്‍ക്കെന്താണാവോ ഇത്ര ആവതില്ലായ്മ? ഇതു കേട്ടപാടെ നബി(സ്വ) പറഞ്ഞു: നിങ്ങള്‍സ്വന്തം സുഹൃത്തിന്റെ മാംസം തിന്നുന്നു. അവനെ ഗീബത്ത് പറയുന്നു.’\nമൂസാ നബി(അ)ക്ക് ബോധനം നല്‍കവെ അല്ലാഹു പറഞ്ഞു: ഗീബത്തില്‍നിന്ന് പശ്ചാതാപ വിവശനായി മൃതിയടഞ്ഞവന്‍പോലും ഏറ്റവും അവസാനമേ സ്വര്‍ഗത്തിലെത്തൂ. ഗീബത്ത് തൊഴിലാക്കി കാലം കഴിച്ചവന്‍ഏറ്റവും ആദ്യം നരകത്തിലെത്തുകയും ചെയ്യും.\nആധ്യാത്മ പുരുഷനായ ഇബ്റാഹീമുബ്നുല്‍അദ്ഹമിനെ ഒരാള്‍വിരുന്നിന് ക്ഷണിച്ചു. മഹാന്‍ക്ഷണം സ്വീകരിച്ച് സ്ഥലത്തെത്തി. അപ്പോള്‍സദസ്സിലുള്ളവര്‍അവിടെയില്ലാത്ത ഒരാളെക്കുറിച്ച് പരദൂഷണം പറയുകയായിരുന്നു. അതുകണ്ട് അദ്ദേഹം പറഞ്ഞു: “വല്ലാത്തൊരു നാശം! ഒരു സഹോദരനെ ഗീബത്ത് പറയുന്ന വേദിയിലാണല്ലോ ഞാനീ വന്നിരിക്കുന്നത്. എന്റെ കാലദോഷം.’ ഉടന്‍അവിടംവിട്ട ശൈഖ് മൂന്നു ദിവസം പിന്നെ ഭക്ഷണം കഴിച്ചതുപോലുമില്ല. ഗീബത്ത് പറയുന്നവന്റെ ഉപമ മിന്‍ജനിഖ് (കല്ലും മറ്റും ദൂരത്തേക്ക് എറിയാനുപയോഗിക്കുന്ന ഉപകരണം) സ്ഥാപിച്ച് സ്വന്തം സുകൃത ഫലങ്ങള്‍കിഴക്കും പടിഞ്ഞാറും എയ്ത് തീര്‍ക്കുന്നവനെപ്പോലെയാകുന്നു.\nഅന്ത്യദിനത്തില്‍ഒരാള്‍ഹാജരാകും. നന്മതിന്മള്‍രേഖപ്പെടുത്തിയ കിതാബില്‍നോക്കുോള്‍ഒരു നന്മയും ദൃശ്യമാകില്ല. അപ്പോള്‍അയാള്‍പരിതപിക്കും. എന്റെ നിസ്കാരങ്ങളെവിടെ, നോുകളെവിടെ, സുകൃതങ്ങളെവിടെ? അയാള്‍ക്കിങ്ങനെ മറുപടി കിട്ടും: നിന്റെ കര്‍മഫലങ്ങളെല്ലാം പരദൂഷണം നശിപ്പിച്ചു കളഞ്ഞു. ജനങ്ങളെ ദൂഷ്യം പറഞ്ഞ് നടക്കുകയായിരുന്നില്ലേ നീ.\nപരദൂഷണത്തിനിരയായ സത്യവിശ്വാസിക്ക് അതു കാരണം തന്റെ പാപങ്ങളില്‍നിന്ന് പകുതി പൊറുക്കപ്പെടുമെന്നാണ് പ്രമാണം. പരലോകത്ത് ഗ്രന്ഥങ്ങള്‍വലതുകൈയില്‍ഏറ്റുവാങ്ങുന്ന ചിലര്‍അവ പരിശോധിക്കുോള്‍ഇഹലോകത്ത് വെച്ച് ചെയ്യാത്ത കുറേ നന്മകളുടെ കണക്കുകള്‍കണ്ടരക്കും. അവര്‍ക്ക് ഇങ്ങനെ മറുപടി കിട്ടും: ഇതൊക്കെ നിന്നെക്കുറിച്ച് ഗീബത്ത് പറയപ്പെട്ടതിനു പകരമായി കിട്ടിയതാകുന്നു.\nഹസനുല്‍ബസ്വരി(റ)ന്റെ അരികില്‍ഒരാള്‍വന്നു പറഞ്ഞു: ഗുരോ, ഒരാള്‍അങ്ങയെ ഗീബത്ത് പറയുന്നതായി കേള്‍ക്കാനിടവന്നു. മഹാന്‍ഉടനെ ഒരു സഞ്ചി നിറയെ മധുര പലഹാരമെടുത്ത് ഗീബത്ത് പറഞ്ഞ മനുഷ്യന് കൊടുത്തയച്ചു. അയാളോടിങ്ങനെ പറയാന്‍ഭൃത്യനെ ഏല്‍പിക്കുകയും ചെയ്തു: “നിങ്ങള്‍നിങ്ങളുടെ വിലപിടിപ്പുള്ള കര്‍മഫലങ്ങള്‍എനിക്കു വെറുതെ തന്നതായി അറിയാന്‍കഴിഞ്ഞു. അതിന്നു പകരമായി ഇതു സ്വീകരിച്ചു സംതൃപ്തനാവുക.’\nജുനൈദ്(റ) പറയുന്നു: ഞാന്‍ബഗ്ദാദിലൊരു ജനാസ പ്രതീക്ഷിച്ചിരിക്കുകയായിരുന്നു. അപ്പോള്‍അവിടെയൊരു ഫഖീര്‍പ്രത്യക്ഷപ്പെട്ടു. ആളുകളോട് യാചിച്ചുനീങ്ങുന്ന അയാളെ കണ്ടപ്പോള്‍ഞാന്‍മനസ്സില്‍പറഞ്ഞു: വല്ല തൊഴിലുമെടുത്ത് ജീവിച്ചാല്‍ഇയാള്‍ക്കെത്ര നന്നു.’ മയ്യിത്ത് നിസ്കാരവും അനുബന്ധ കര്‍മങ്ങളും കഴിഞ്ഞ് ഞാന്‍വീട്ടിലെത്തി. രാത്രി വിര്‍ദുകള്‍കഴിഞ്ഞ് ഉറങ്ങാന്‍കിടന്നു. കുറച്ച് കഴിഞ്ഞപ്പോള്‍ഒരു സംഘമാളുകള്‍പകലില്‍കണ്ട ഫഖീറിനെ വലിയൊരു സുപ്രയില്‍കിടത്തി കൊണ്ടുവരുന്നതായി സ്വപ്ന ദര്‍ശനമുണ്ടായി. അവര്‍എന്റെ മുന്നില്‍അയാളെ കിടത്തി ഇങ്ങനെ കല്‍പ്പിച്ചു: “ഇതാ, ഇദ്ദേഹത്തിന്റെ ഇറച്ചി ഇനിയും തിന്നുകൊള്‍ക, നിങ്ങള്‍ഇയാളെ ഗീബത്ത് പറഞ്ഞില്ലേ.’ ആദ്യം പരിഭ്രമിച്ചെങ്കിലും എനിക്കു കാര്യം ബോധ്യമായി. ഞാന്‍പറഞ്ഞു: “ഞാനിദ്ദേഹത്തെ ഗീബത്ത് പറഞ്ഞിട്ടില്ലല്ലോ, മനസ്സില്‍വിചാരിക്കുക മാത്രമല്ലേ ചെയ്തുള്ളൂ.’ അപ്പോള്‍അവര്‍പറഞ്ഞു: “ശരിയാണ്. പക്ഷേ, നിങ്ങളെപ്പോലെ ആത്മീയ മണ്ഡലത്തില്‍വിരാജിക്കുന്ന ഒരാള്‍ക്ക് ചേര്‍ന്നതല്ല അത്തരം മനോവിചാരങ്ങള്. അതിനാല്‍വേഗം പോയി അയാളോട് പൊരുത്തം വാങ്ങൂ.’\nഞെട്ടിയുണര്‍ന്ന ഞാന്‍അയാളെ തേടിയിറങ്ങി. പല വഴികളും താണ്ടി അവസാനം ഫഖീറിനെ കണ്ടെത്തി. വെള്ളത്തില്‍വീണുകിടക്കുന്ന ചീര ഇലകള്‍ശേഖരിക്കുകയായിരുന്നു അദ്ദേഹം. ഞാന്‍സലാം ചൊല്ലിയപ്പോള്, എടുത്തടിച്ച പോലെ അദ്ദേഹം പറഞ്ഞു: “അബുല്‍ഖാസ്വിം, തിരിച്ചുപോവുക.’ ഞാന്‍പറഞ്ഞു: എന്റെ പ്രശ്നം പരിഹൃതമാകാതെ പോകാന്‍കഴിയില്ല.’ അപ്പോള്‍അദ്ദേഹം ഇങ്ങനെ പ്രാര്‍ത്ഥിച്ചു: “അല്ലാഹു മാപ്പാക്കിത്തരട്ടെ.\nആധ്യാത്മ ജീവിതത്തില്‍തീരെ പ്രോത്സാഹനമര്‍ഹിക്കാത്ത ഒന്നാണ് യാചന. ഒരു ദിവസത്തിനാവശ്യമായ ഭക്ഷണമുണ്ടായിരിക്കെ യാചനക്കൊരുങ്ങുന്നവന്‍പാവപ്പെട്ടവരുടെയും ദരിദ്രരുടെയും വഴിമുടക്കുന്നവരാണെന്നത്രെ ആധ്യാത്മിക ജ്ഞാനികളുടെ പക്ഷം. ഒരാളുടെ ഉദ്ദ്യേം പരലോക സാദനമായാല്‍അവന്റെ മനസ്സില്‍അല്ലാഹു സന്നത നിറക്കും. അവന്റെ കാര്യങ്ങള്‍നന്നായി നടക്കുകയും പ്രതീക്ഷിക്കാതെ തന്നെ ദുന്‍യാവ് അവനെ തേടി എത്തുന്നതുമാണ്. ഒരുത്തന്‍ദുന്‍യാവിനെയാണ് ലക്ഷ്യമാക്കുന്നതെങ്കില്‍അവന് അല്ലാഹു ദാരിദ്ര്യം നല്‍കും. അവന്റെ ജീവിതവും പദ്ധതികളും അതോടെ താറുമാറാകും. നേരത്തെ സ്രഷ്ടാവ് നിശ്ചയിച്ചതല്ലാതെ പുതുതായൊന്നും കിട്ടുകയുമില്ല.\nഎല്ലാ ചിന്തകളും പരലോക ലക്ഷ്യത്തില്‍ഊന്നിക്കാണുന്നവന് അല്ലാഹു ഇഹപര വിഷമങ്ങള്‍തീര്‍ത്തുകൊടുക്കും. എന്നാല്‍ദുന്‍യാവിന്റെ ചിന്തകളുമായി നടക്കുന്നവനെ അല്ലാഹു പരിഗണിക്കുകയേയില്ല. ദുന്‍യാവ് ആദ്യന്തം സ്വന്തമായാലും പരലോകത്ത് അല്‍പനേരം വിഷമത്തിലാവുന്നതിനു പരിഹാരമാകില്ല അതൊന്നും. കുറഞ്ഞ കാലത്തെ ആയുസ്സ് കൊണ്ട് ദുന്‍യാവില്‍നിന്ന് എത്ര കുറച്ചേ നാം നേടുന്നുള്ളൂവെന്നാലോചിച്ചു നോക്കൂ.\nഅല്ലാഹു വീതിച്ചു തന്നതില്‍സംപ്രീതനായാല്‍ബറകതുമൂലം അത് കൂടുതല്‍എ്വെര്യപ്രദമാകും. “അവസരം വന്നിട്ടും യാചന ഒഴിവാക്കിയാല്‍ഉത്തമധര്‍മം അവനു ലഭ്യമാകും. യാചനക്കു നിന്നാല്‍അപമാനമാകും വന്നെത്തുക. സ്വൈര സ്വതന്ത്രനായി ജീവിക്കണമെന്നാഗ്രഹമുണ്ടെങ്കില്‍സ്വന്തം ചെലവിനുള്ളത് മറ്റുള്ളവരുടെ പോക്കറ്റില്‍പരതരുത്. അധ്വാനിച്ച് ജീവിതം കരുപിടിപ്പിക്കാനാണ് മതപ്രേരണ.\nഇമാം ഗസ്സാലിറ);പറുദീസ/14 എസ്എസ് ബുഖാരി\n← Previous Story ഇടയബാലന്‍വാഴ്ത്തപ്പെട്ട വിധം\nNext Story → ജ്ഞാന നഗരികളിലൂടെ അഹോരാത്രം


ഫാഷന്‍സിറ്റി: കേരളസംഘം ഇറ്റലിക്ക് പോകും | Fashion City: Kerala team to leave for Delhi - Malayalam Oneindia\n5 min ago മക്കളുടെ പഠനച്ചെലവ് ഏറ്റെടുത്തോട്ടെ..... ലിനി മരിച്ച് മൂന്നാം നാൾ പാർവ്വതിയുടെ ചോദ്യം, കുറിപ്പ്\n30 min ago കോണ്‍ഗ്രസ് പൊട്ടിത്തെറിയുടെ വക്കില്; വിട്ടുവീഴ്ചയില്ലാതെ രാഹുല്, ഫോണ് എടുത്തില്ല, ഭിന്നത രൂക്ഷം\n37 min ago എന്റെ സഹോദരൻ ഒറ്റയ്ക്ക് പൊരുതി.. അപ്പോൾ എവിടെയായിരുന്നു നിങ്ങളൊക്കെ! നിയന്ത്രണം വിട്ട് പ്രിയങ്ക\n48 min ago ഉജ്ജ്വല വിജയത്തിന് ശേഷം സ്വന്തം തട്ടകമായ വാരണാസിയിൽ മോദി എത്തി; വരവേറ്റ് പതിനായിരങ്ങൾ\nഫാഷന്‍സിറ്റി: കേരളസംഘം ഇറ്റലിക്ക് പോകും\nകൊച്ചി: കൊച്ചിയില് സ്ഥാപിക്കാനുദ്ദേശിക്കുന്ന ഫാഷന് സിറ്റി സംബന്ധിച്ച ചര്‍ച്ചകള്‍ക്കായി ഉന്നതഉദ്യോഗസ്ഥരുടെ സംഘം ഇറ്റലിയിലേക്ക് പോകും.\nസ്ഥലത്തിന്റെ വിലയാണ് മുഖ്യചര്‍ച്ചാവിഷയമെന്ന് വ്യവസായ മന്ത്രി വി .കെ. ഇബ്രാഹിം കുഞ്ഞ് അറിയിച്ചു. ഇറ്റലിയിലെ മിലാനില് വ്യവസായവകുപ്പ് റോഡ് ഷോയും നടത്തുന്നുണ്ട്.\nകൊച്ചിയിലെ കാക്കനാട് കണ്ടെത്തിയ സ്ഥലത്തിന്റെ വില ഉയര്‍ന്നതാണെന്ന് കേരളം സന്ദര്‍ശിച്ച ഇറ്റാലിയന് സംഘത്തിന് അഭിപ്രായമുണ്ട്. പാലക്കാടും സംഘം സന്ദര്‍ശനം നടത്തിയിരുന്നു. ഫാഷന് സിറ്റിക്കായി ചേര്‍ത്തലയില് സ്ഥലം നല്‍കാനും സര്‍ക്കാര് ഒരുക്കമാണ്.\nസ്മാര്‍ട്ട് സിറ്റിക്കെതിരെ ഉയര്‍ന്ന ആരോപണങ്ങള് സര്‍ക്കാരിന്റെ നടപടികള്‍ക്ക് തടസ്സമാവില്ലെന്ന് ഇബ്രാഹിംകുഞ്ഞ് പറഞ്ഞു.


സംസ്ഥാനത്ത് വിദ്യാരംഭത്തിന് മുന്നോടിയായുള്ള ചടങ്ങുകൾക്ക് തുടക്കമായി | beginning of pooja ceremonies in the kerala\nKerala, First Published 24, Oct 2020, 9:51 PM\nസംസ്ഥാനത്ത് വിദ്യാരംഭത്തിന് മുന്നോടിയായുള്ള ചടങ്ങുകൾക്ക് തുടക്കമായി. കൊവിഡ് പശ്ചാത്തലത്തിൽ ഇക്കുറി വീടുകളിൽ തന്നെയാണ് പുസ്തകങ്ങളുടെ പൂജവെയ്പ്പും ആഘോഷങ്ങളും. തിങ്കളാഴ്ചയാണ് വിജയദശമിയും വിദ്യാരംഭവും.\nതിരുവനന്തപുരം: സംസ്ഥാനത്ത് വിദ്യാരംഭത്തിന് മുന്നോടിയായുള്ള ചടങ്ങുകൾക്ക് തുടക്കമായി. കൊവിഡ് പശ്ചാത്തലത്തിൽ ഇക്കുറി വീടുകളിൽ തന്നെയാണ് പുസ്തകങ്ങളുടെ പൂജവെയ്പ്പും ആഘോഷങ്ങളും. തിങ്കളാഴ്ചയാണ് വിജയദശമിയും വിദ്യാരംഭവും.\nആഘോഷങ്ങളും ചടങ്ങുകളും ഇക്കുറി വീടുകളിൽ തന്നെയാണ് കൊവിഡ് വ്യാപനത്തിന്‍റെ പശ്ചാത്തലത്തിൽ കുട്ടികൾ ഭൂരിഭാഗവും ക്ഷേത്രസന്ദർശനം ഒഴിവാക്കി. വീട്ടിൽ തന്നെ പാഠപുസ്തകങ്ങൾ പൂജയ്ക്ക് വെച്ചു. നവരാത്രി ആഘോഷവിശേഷങ്ങളാണ് ഇപ്പോൾ ഓൺലൈൻ ക്ലാസ് ഗ്രൂപ്പുകളിൽ എങ്ങും.\nസംഗീതാർച്ചനയും, ആചാരപരമായ ബൊമ്മക്കുലു ഒരുക്കിയും, മധുരം വിളമ്പിയും പത്ത് ദിവസമാണ് നവരാത്രി ചടങ്ങുകൾ.മഹാനവമി ദിവസമായ ഇന്ന് മുതൽ പുസ്തകങ്ങളും,പണി ആയുധങ്ങളും പൂജ വയ്ക്കുന്നു.\nവിദ്യയുടെയും,കലയുടെയും നല്ല തുടക്കത്തിനായി. വിജയദശമി ദിനത്തിൽ തിങ്കളാഴ്ചയാണ് വിദ്യാരംഭം. കൊവിഡ് പ്രോട്ടോക്കോൾ പാലിച്ചാകും ക്ഷേത്രങ്ങളിൽ ഇക്കുറി വിദ്യാരംഭ ചടങ്ങുകൾ.ഇതിനായി പ്രത്യേകമാർഗനിർദ്ദേശങ്ങൾ സംസ്ഥാന സർക്കാർ പുറത്തിറക്കി.\nLast Updated 24, Oct 2020, 9:51 PM


നോട്ട് പ്രതിസന്ധി 50 ദിവസത്തിനകം പരിഹരിക്കുമെന്ന് പ്രധാനമന്ത്രി – Chandrika Daily\nBy chandrika Sunday November 27, 2016 06:50 am\nനോട്ട് പ്രതിസന്ധി 50 ദിവസത്തിനകം പരിഹരിക്കുമെന്ന് പ്രധാനമന്ത്രി\nന്യൂഡല്‍ഹി: നോട്ടുകള് അസാധുവാക്കിയ നടപടിക്ക് പിന്നാലെയുണ്ടായ പ്രതിസന്ധികള് പരിഹരിക്കാന് 50 ദിവസമെടുക്കുമെന്ന് പ്രധാനമന്ത്രി നരേന്ദ്ര മോദി. മന്‍കിബാത്തിലൂടെയാണ് മോദി ഇക്കാര്യം ആവര്‍ത്തിച്ചത്. നോട്ട് അസാധുവാക്കല് നപടിക്ക് ശേഷമുള്ള…\nന്യൂഡല്‍ഹി: നോട്ടുകള് അസാധുവാക്കിയ നടപടിക്ക് പിന്നാലെയുണ്ടായ പ്രതിസന്ധികള് പരിഹരിക്കാന് 50 ദിവസമെടുക്കുമെന്ന് പ്രധാനമന്ത്രി നരേന്ദ്ര മോദി. മന്‍കിബാത്തിലൂടെയാണ് മോദി ഇക്കാര്യം ആവര്‍ത്തിച്ചത്. നോട്ട് അസാധുവാക്കല് നപടിക്ക് ശേഷമുള്ള ആദ്യ മന്‍കിബാത്തിലാണ് മോദി ഇക്കാര്യം വ്യക്തമാക്കിയത്. ഇ പെയ്മന്റ് പോലുള്ള പണരഹിത വിനിമയ ഉപാധികള് ഉപയോഗിക്കാന് അദ്ദേഹം യുവാക്കളോട് അഭ്യര്‍ത്ഥിച്ചു.\n500ന്റെയും 1000ന്റെയും പുതിയ നോട്ടുകളുടെ കാര്യത്തിലാണ് പലരും എന്നോട് അന്വേഷിക്കുന്നത്, അവരോടായി ഞാന് വീണ്ടും ആവര്‍ത്തിക്കുന്നു, 50 ദിവസത്തിനുള്ളില് എല്ലാ സാധാരണ നിലയിലാകും, മോദി തുടര്‍ന്നു. നോട്ടു അസാധുവാക്കിയതിനെ തുടര്‍ന്നുള്ള ജനങ്ങളുടെ ബുദ്ധിമുട്ട് മനസിലാക്കുന്നു.\nപ്രശ്‌നങ്ങള് എത്രയും പെട്ടന്ന് ശരിയാകും. രാജ്യത്തിന്റെ താല്‍പര്യത്തിനനുസരിച്ചാണ് നോട്ടുമാറ്റമെന്ന തീരുമാനമെടുത്തത്. ഇന്ത്യ അതിനെ വിജയകരമായി പൂര്‍ത്തിയാക്കുമെന്ന വിശ്വാസമുണ്ടെന്നും അദ്ദേഹം വ്യക്തമാക്കി.


October 4, 2021 – BengaluruVartha\nബെംഗളൂരു: സംസ്ഥാന ആരോഗ്യ വകുപ്പ് പുറത്തിറക്കിയ ബുള്ളറ്റിന് പ്രകാരം സംസ്ഥാനത്ത് ഇന്ന് 397 കോവിഡ് കേസുകൾ റിപ്പോർട്ട് ചെയ്തു. 693 പേരെ ഡിസ്ചാര്‍ജ് ചെയ്തു. ടെസ്റ്റ് പോസിറ്റീവിറ്റി 0.50%. കൂടുതൽ വിവരങ്ങള് താഴെ. കര്‍ണാടക : Covid 19 ഇന്ന് ഡിസ്ചാര്‍ജ് : 693 ആകെ ഡിസ്ചാര്‍ജ് : 2928433 ഇന്നത്തെ കേസുകള് : 397 ആകെ ആക്റ്റീവ് കേസുകള് : 11992 ഇന്ന് കോവിഡ് മരണം : 13 ആകെ കോവിഡ് മരണം : 37832 ആകെ പോസിറ്റീവ് കേസുകള് : 2978286…\nതിരുവനന്തപുരം : കേരളത്തിൽ ഇന്ന് 8,850 പേര്‍ക്ക് കോവിഡ്-19 സ്ഥിരീകരിച്ചു. തിരുവനന്തപുരം 1134, തൃശൂര് 1077, എറണാകുളം 920, കോഴിക്കോട് 892, മലപ്പുറം 747, കൊല്ലം 729, കണ്ണൂര് 611, കോട്ടയം 591, പാലക്കാട് 552, ആലപ്പുഴ 525, പത്തനംതിട്ട 499, ഇടുക്കി 376, വയനാട് 105, കാസര്‍ഗോഡ് 92 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 74,871 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) പത്തിന് മുകളിലുള്ള 368 തദ്ദേശ സ്വയംഭരണ പ്രദേശങ്ങളിലായി 745…\nനഗരത്തിൽ ഓട്ടോറിക്ഷ നിരക്ക് ഉടൻ ഉയരും\nബെംഗളൂരു: ബെംഗളൂരുവിലെ ഓട്ടോ ഡ്രൈവർമാരുടെ നിരന്തര ആവശ്യത്തെ തുടർന്ന്, ഓട്ടോനിരക്ക് ഉടൻ ഉയരും എന്ന് റിപ്പോർട്ടുകൾ സൂചിപ്പിക്കുന്നു. റീജിയണൽ ട്രാൻസ്പോർട്ട് അതോറിറ്റി (ആർടിഎ) ഓട്ടോറിക്ഷയുടെ നിരക്ക് 1.8 കിലോമീറ്ററിന് കുറഞ്ഞത് 30 രൂപയായി വർദ്ധിപ്പിക്കാൻ തീരുമാനിച്ചതായി അഡീഷണൽ ട്രാൻസ്പോർട്ട് കമ്മീഷണറായ എൽ നരേന്ദ്ര ഹോൾക്കർ മാധ്യമങ്ങളോട് പറഞ്ഞു. തുടർന്നുള്ള ഓരോകിലോമീറ്ററിനും നിരക്ക് 15 രൂപയായിരിക്കും എന്നും അദ്ദേഹം പറഞ്ഞു. സർക്കാരിൽ നിന്നുള്ള ഔദ്യോഗികവിജ്ഞാപനം വരാൻ ബാക്കിയുണ്ടെന്നും വർദ്ധിച്ച നിരക്ക് എപ്പോൾ നടപ്പാക്കുമെന്ന് തനിക്കറിയില്ലെന്നും നരേന്ദ്ര ഹോൾക്കർ പറഞ്ഞു. ബെംഗളൂരുവിലെ ഓട്ടോറിക്ഷ ഡ്രൈവർമാർ ചാർജ്ജ് നിരക്ക് വർദ്ധിപ്പിക്കാൻ വേണ്ടി സംസ്ഥാന സർക്കാറിനെ സമീപിച്ചിരുന്നു. യാത്രയുടെ ആദ്യ…\nബെംഗളുരുവിൽ ഒന്നാം വർഷ ബിരുദ ക്ലാസുകൾ ആരംഭിക്കുന്നത് വൈകും\nബെംഗളുരു; സർവ്വകലാശാലകളിലെ ഒന്നാം വർഷ ബിരുദ ക്ലാസുകൾ ആരംഭിക്കുന്നത് വൈകുമെന്ന് റിപ്പോർട്ടുകൾ. ഒക്ടോബർ ഒന്ന് മുതൽ ഒന്നാം വർഷ ബിരുദ ക്ലാസുകൾ തുടങ്ങാനാണ് ആദ്യം ലക്ഷ്യമിട്ടിരുന്നതെങ്കിലും തീരുമാനം മാറ്റുകയായിരുന്നു. മറ്റ് ക്ലാസുകളിലെ വിദ്യാർഥികളുടെ ഉത്തര പേപ്പർ അടക്കമുള്ളവ മൂല്യനിർണ്ണയം നടത്താൻ ഉള്ളതിനാലാണിത്. ബെംഗളുരു സർവ്വകലാശാല 18 നും , ബെംഗളുരു നോർത്ത് , ബെംഗളുരു സിറ്റി സർവ്വകലാശാലകൾ 21നും നൃപതുംഗ സർവ്വകലാശാല 7നും ക്ലാസുകൾ ആരംഭിക്കും.\nബെംഗളുരുവിൽ 1-5 ക്ലാസുകൾ ആരംഭിക്കുന്നത് ദസറ അവധിക്ക് ശേഷം തീരുമാനമെന്ന് മന്ത്രി\nബെംഗളുരുവിൽ 1-5 ക്ലാസുകൾ ആരംഭിക്കുന്നത് ദസറ അവധിക്ക് ശേഷം തീരുമാനമെന്ന് മന്ത്രി ബെംഗളുരു; സംസ്ഥാനത്തെ സ്കൂളുകളിൽ 1-5 ക്ലാസുകൾ ആരംഭിക്കുന്നത് ദസറ അവധിക്ക് ശേഷം തീരുമാനമെടുക്കുമെന്ന് ആരോഗ്യമന്ത്രി ഡോ കെ സുധാകർ. രക്ഷിതാക്കളുടെയും ആരോഗ്യരംഗത്തെ വിദഗ്ദരുടെയും അഭിപ്രായം തേടിയശേഷം മാത്രമാകും അവസാനവട്ട തീരുമാനമെന്നും മന്ത്രി വ്യക്തമാക്കി. മന്ത്രി സഭാ യോഗത്തിന്റെ അനുമതിയോടെയാകും ഇത്. ഇലക്ട്രോണിക് സിറ്റിയിലെ റസിഡൻഷ്യൽ സ്കൂളിൽ 60 വിദ്യാർഥികൾക്കും , കോലാറിലെ സ്കൂലിൽ 12 വിദ്യാർഥികൾക്ക് കോവിഡ് ബാധിച്ചതും ആശങ്ക സൃഷ്ട്ടിച്ചിരുന്നു.\nതൊഴിലിടത്തെ സമരവും പെരുമാറ്റ ദൂഷ്യവും; ടൊയോട്ട പ്ലാന്റിലെ 45 ജീവനക്കാരെ പറഞ്ഞുവിട്ടു\nബെംഗളുരു; ബിഡദി ടൊയോട്ട കിർലോസ്കർ മോട്ടോഴ്സ് പ്ലാന്റിലെ 45 ജീവനക്കാരെ പെരുമാറ്റദൂഷ്യം ആരോപിച്ച് പറഞ്ഞ് വിട്ടു. തൊഴിൽ സമരങ്ങളുടെ തുടർച്ചയായാണ് അന്വേഷണം നടന്നത്. 66 ജീവനക്കാർക്കെതിരെയാണ് ആഭ്യന്തര അന്വേഷണം നടന്നത്. കഴിഞ്ഞ വർഷം ഒരു സംഘടനാ പ്രതിനിധിയെ പിരിച്ചുവിട്ടതിന്റെ പേരിൽ ഒട്ടേറെ സമരങ്ങൾ നടന്നത് ലോക്കൗട്ടിന് വഴിവെച്ചിരുന്നു. ഇതിന് ശേഷം കമ്പനി ഉദ്യോഗസ്ഥരെ ഭീഷണിപ്പെടുത്തുകയും വസ്തുവകകൾ നശിപ്പിക്കുകയും ചെയ്തിരുന്നു, തുടർന്നാണ് കർശന അന്വേഷണത്തിന് നിർദേശം നൽകിയത്.\nരാഷ്ട്രപതി4ദിവസത്തെ കർണ്ണാടക സന്ദർശനത്തിനെത്തുന്നു\nബെംഗളുരു; രാഷ്ട്രപതി രാംനാഥ് കോവിന്ദ്4ദിവസത്തെ കർണ്ണാടക സന്ദർശനത്തിനെത്തുന്നുവെന്ന് വാർത്തകൾ. ഈ മാസം6മുതലാണ് സന്ദർശനം. ബിആർ ഹിൽസിൽ ചാമരാജ് നഗർ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസിന്റെ ഭാഗമായി നിർമ്മിച്ച 450 കിടക്കകളുള്ള ആശുപത്രി 7ന് രാഷ്ട്രപതി രാംനാഥ് കോവിന്ദ് ഉദ്ഘാടനം ചെയ്യും. 8നി ചിക്കമംഗളുരുവിലെ ശൃംഗേരി മഠം സന്ദർശിക്കും, 9ന് ഡൽഹിയിലേക്ക് രാഷ്ട്രപതി യാത്ര തിരിക്കും.\nവിദ്യാർഥികൾക്ക് യാത്ര സുഗമമാക്കാൻ 100 പുതിയ ബസുമായി ബിഎംടിസി\nബെംഗളുരു; കോവിഡ് കേസുകൾ കുറഞ്ഞ് കോളേജുകളും സ്കൂളുകളും തുറന്നതോടെ 100 ബസുകൾ കൂടി സർവ്വീസ് ആരംഭിക്കുമെന്ന് ബിഎംടിസി അറിയിച്ചു. കോവിഡിന് മുൻപുണ്ടായിരുന്ന സർവ്വീസുകളാണ് പുനരാരംഭിയ്ക്കുന്നത്. ഏറെനേരം ബസ് കാത്ത് വിദ്യാർഥികൾ നിൽക്കേണ്ടി വരുന്നതായുള്ള പരാതികൾ ലഭിച്ചിരുന്നു. 6500 ബസുകൾ കോവിഡിന് മുൻപ് ബിഎംടിസി പ്രതിദിനം നടത്തിയിരുന്നെങ്കിൽ ഇന്നത് 4953 ബസുകളായി ചുരുക്കിയിരുന്നു.\nവാഹനമോടിക്കുമ്പോൾ ഹെഡ്‌ഫോൺ ഉപയോഗിക്കുന്നവരാണോ നിങ്ങൾ? സൂക്ഷിക്കുക പിഴ വരുന്നുണ്ട്.\nബെംഗളൂരു: നഗരത്തിൽ വാഹനമോടിക്കുമ്പോൾ ഹെഡ്‌ഫോൺ ഉപയോഗിക്കുന്ന ഡ്രൈവർമാർക്ക് ബെംഗളൂരു ട്രാഫിക് പോലീസ് ഇനി മുതൽ 1,000 രൂപ പിഴ ചുമത്തും. മോട്ടോർ വാഹന നിയമമനുസരിച്ച്, വാഹനം ഓടിക്കുമ്പോൾ, ശ്രദ്ധ തിരിക്കുന്ന ഉപകരണങ്ങളുടെ ഉപയോഗം നിയന്ത്രിച്ചിരിക്കുന്നു. മൊബൈൽ ഫോണുകൾ, ഹെഡ്‌ഫോണുകൾ, ബ്ലൂടൂത്ത് ഇയർഫോണുകൾ അല്ലെങ്കിൽ മറ്റേതെങ്കിലും ഉപകരണങ്ങൾ ഉപയോഗിക്കുന്നവർക്ക് പിഴ ചുമത്തുന്നതായിരിക്കും. വാഹനം ഓടിക്കുമ്പോൾ വഴി അറിയാൻ ഒരു ഗാഡ്ജെറ്റ് ഉപയോഗിക്കുന്നത് അനുവദനീയമാണെന്ന് ജോയിന്റ്പോലീസ് കമ്മീഷണർ (ട്രാഫിക്) ബി ആർ രവികാന്തേ ഗൗഡ പറഞ്ഞു. മൊബൈൽ ഫോൺ, ഹെഡ് സെറ്റ് എന്നിവ ഉപയോഗിക്കുന്നത് ഡ്രൈവിംഗ് സമയത്ത് ശ്രദ്ധ വ്യതിചലിപ്പിക്കുമെന്ന് ഗൗഡ പറഞ്ഞു. “പലരും…


ഇന്ധനവില: ബിജെപിക്കെതിരേ വിമര്‍ശനവുമായി കോടിയേരി ബാലകൃഷ്ണന്\nഇന്ധന വില വര്‍ധനവില് ബിജെപിക്കെതിരെ വിമര്‍ശനവുമായി സിപിഐഎം സംസ്ഥാന സെക്രട്ടറി കോടിയേരി ബാലകൃഷ്ണന്. ഇന്ധനവിലയില് കേരളം നികുതി കുറയ്ക്കണമെന്ന് ബിജെപി പറയുന്നത് സര്‍ക്കാരുകളെ പാപ്പരാക്കാന് വേണ്ടിയാണ്. വരുമാനം മുഴുവന് കേന്ദ്രത്തില് കേന്ദ്രീകരിക്കാനാണ് ലക്ഷ്യം. എണ്ണക്കമ്പനികള് ആവശ്യപ്പെടുന്നത് അനുസരിച്ച് കേന്ദ്രസര്‍ക്കാര് വില വര്‍ധിപ്പിക്കുകയാണെന്നും കോടിയേരി കുറ്റപ്പെടുത്തി.\nഇന്ധനവില ദിവസേന വര്‍ദ്ധിക്കുന്ന രാജ്യം ഇന്ത്യമാത്രമാണ്. നരസിംഹ റാവുവും മന്‍മോഹന് സിംഗും വാജ്‌പേയും നരേന്ദ്രമോദിയും ചേര്‍ന്നാണ് ഇന്ധനവില ഇത്രയധികമാക്കിയത്. പെട്രോള് വില നിര്‍ണയിക്കാനുള്ള അധികാരം കോണ്‍ഗ്രസ് എണ്ണ കമ്പനികള്‍ക്ക് വിട്ടു കൊടുത്തപ്പോള് ഡീസല് വില നിര്‍ണയിക്കാനുള്ള അധികാരം ബിജെപി എണ്ണ കമ്പനികള്‍ക്ക് വിട്ടു നല്‍കി.\nഎണ്ണ കമ്പനികള് വില വര്‍ധിപ്പിക്കണമെന്ന് പറയുമ്പോള് ഒപ്പിട്ട് നല്‍ക്കുന്ന പ്രധാനമന്ത്രിയായി മോദി മാറി. ഇതോടെ പ്രതിദിനം 10 കോടി രൂപ ബിജെപി അക്കൗണ്ടില് എത്തുന്നു. പാവങ്ങളെ കൊള്ളയടിച്ച ഈ പണം ഉപയോഗിച്ചാണ് ബിജെപി തിരഞ്ഞെടുപ്പില് വോട്ട് ബാങ്ക് സൃഷ്ടിച്ച് അധികാരത്തിലെത്തുന്നതെന്നും അദ്ദേഹം പറഞ്ഞു.\nStory Highlights: Fuel prices: Kodiyeri Balakrishnan criticizes BJP


പെണ്ണായിത്തീരുകയെന്നാൽ... - മലയാളനാട് വെബ്ബ് ജേർണൽ|Malayalanatu Web Journal\nപൂമുഖം LITERATUREലേഖനം പെണ്ണായിത്തീരുകയെന്നാൽ…\nരമ കെ March 7, 2018\nഒരുപാടുകാലമായി മലയാളം പത്രം നിറുത്തിയിട്ട് . 2004 ലോ മറ്റോ ആണ് മലയാളത്തിന്‍റെ ‘ മധുരവും, എരിവും ,പുളിയുമൊക്കെ വേണ്ടെന്നു വച്ചത്. അന്ന് എട്ടു വയസ്സുള്ള എന്‍റെ മകളുടെ ഐസ്‌ക്രീം സംബന്ധിയായ നിരവധി സംശയങ്ങൾക്ക് അവളുടെ ഭാഷയില് മറുപടി നല്കാനാവാതെ വന്നപ്പോൾ എളുപ്പവഴിയിൽ ചെയ്ത ക്രിയയാണ് അത്. അന്ന് തുടങ്ങിയ പീഡന വാർത്തകൾ കോളങ്ങളിൽ ഒതുങ്ങാതെ സപ്ലിമെന്‍റായും കേരളം കണികണ്ടുണരുന്ന നന്മയായി വളർന്നേക്കാം എന്ന് ഞാൻ ഭയപ്പെടുന്നു .\nഹൈജാക് ചെയ്യപ്പെടുക വഴി ചില വാക്കുകളുടെ അർത്ഥം എന്നെന്നേക്കുമായി പരിവർത്തനപ്പെടുന്നു. അവ തിരിച്ചുവരവില്ലാതെ ജ്ഞാനസ്നാനപ്പെടുന്നു. അവയി ലൊന്നാണ് പീഡനം .യേശു ക്രിസ്തുവിന്‍റെ പീഡാനുഭവങ്ങൾക്കു ഇനിമേൽ ഏതു വാക്കുപയോഗിക്കും ?\nചില ഉൽപ്പന്നങ്ങളുടെ പേരുമായി ചേർന്ന് അർത്ഥഭേദം വന്നുപെട്ട ഒരു ഇംഗ്ലീഷ് വാക്കാണ് കെയർ ഫ്രീ. അതി മനോഹരമായ ഒരു മാനസികാവസ്ഥയെ സൂചിപ്പിക്കാൻ ഇത്ര സുന്ദരമായ മറ്റൊരു പദം ഉണ്ടായിരുന്നില്ല എന്ന് പറയാം .\nവാക്കുകൾ വന്ന വഴിയോ പോയ വഴിയോ എറ്റിമോളജിയോ അല്ല ഇന്നത്തെ ചിന്താവിഷയം, എല്ലാ മാധ്യമങ്ങളും കൊണ്ടാടുന്ന ഹിംസയാണ് -രതി വൈകൃതങ്ങൾ ആണ്. ദൈവത്തിന്‍റെ സ്വന്തം നാട് നൂറു ശതമാനം സാക്ഷരത കൈവരിച്ചിട്ട് പതിറ്റാണ്ടുകൾ മൂന്നു തികയുന്നു .\nഉയർന്ന വിദ്യാഭ്യാസം- ഉയർന്ന സെക്സ് റേഷ്യോ- കുറയുന്ന ജനപ്പെരുപ്പനിരക്ക്- കുറഞ്ഞ ശിശുമരണ നിരക്ക്- ഉയർന്ന ആരോഗ്യ സംരക്ഷണനിലവാരം- കൂടിയ ആയുർ ദൈർഘ്യം- വികസിതരാജ്യങ്ങളിലെ ജീവിത നിലവാരം- കേരളം ദൈവത്തിന്‍റെ അഥവാ ദൈവങ്ങളുടെ സ്വന്തം നാട് തന്നെ .\nഎന്ന് മുതൽക്കാണ് ഇതേ നാട് ഒരുപാട് സ്ത്രീകൾക്കും കുട്ടികൾക്കും നരകമായി മാറിത്തുടങ്ങിയത്?\nചെറിയ കുട്ടികൾ പൊള്ളി നടന്ന പീഡന പർവങ്ങളെകുറിച്ച് എത്രെയെത്ര കഥകളാണ് ഈയിടെയായി കേള്‍ക്കുന്നത്. ഭാവി ഇല്ലാതായ, ജീവിതം കൈമോശം വന്ന, പേരില്ലാത്ത , ഊരിന്‍റെ പേരിലറിയപ്പെടാൻ വിധിക്കപ്പെട്ട നിസ്സഹായർ. സൂര്യനെല്ലി, വിതുര, തോപ്പുംപടി , പന്തളം , കവിയൂർ, കിളിരൂർ, പറവൂർ….. ഊരുകളുടെ നാമങ്ങൾ കൂടിവരുന്നു .\nഎന്നുമുതൽക്കാണ് നമ്മുടെ തായ് കുല പെരുമ അറ്റുപോയത് ?\nസത്യത്തിൽ നമ്മൾ അഹങ്കരിക്കുന്ന അങ്ങനെ ഒന്ന് നമുക്കുണ്ടായിരുന്നോ?\nഇല്ല. മാട്രിയാർക്കൽ സൊസൈറ്റിയും മാട്രിലീനിയൽ സൊസൈറ്റിയും രണ്ടാണ് . വിദ്യാഭ്യാസ കാര്യത്തിലും, ജോലിക്കാര്യത്തിലും എല്ലാം പുറത്തേക്കു ആധുനികരാണെന്ന് എത്ര തോന്നിച്ചാലും യഥാർത്ഥത്തിൽ നമ്മളിന്നും നൂറ്റാണ്ടുകൾ പിറകിൽ തന്നെയാണ്. ഒരു പെൺകുട്ടിയെ സംബന്ധിക്കുന്ന സാമൂഹികമായ സകല കാര്യങ്ങളിലും പ്രത്യേകിച്ച് ജോലി, വിവാഹം എന്നിവയെ സംബന്ധിച്ച്, അവസാന വാക്ക് ഒരു പുരുഷന്‍റെ ആയിരിക്കും. അത് അമ്മാവന്‍റെയാകാം,അച്ഛന്‍റെയാകാം,സഹോദരന്‍റെയാകാം,വിവാഹശേഷം ഭർത്താവിന്‍റേതും ആകാം. ഇന്നും നമ്മൾ പെണ്ണിന്‍റെ തൂക്കം പൊന്നിൽ കുറിക്കുന്നു .\nജീവിതത്തിന്‍റെ ആത്യന്തിക ലക്‌ഷ്യം വിവാഹമാണെന്നു മക്കളെ പാടി പഠിപ്പിക്കുന്നു. പൂമുഖ വാതിൽക്കൽ സ്‌നേഹം വിതയ്ക്കുന്ന പൂന്തിങ്കളാകാനായി പരിശീലിപ്പിക്കുന്നു . ബേബി മെഷീൻ ആകാൻ പ്രോത്സാഹിപ്പിക്കുന്നു . ‘ചത്ത് ചീഞ്ഞു പോകുന്ന ഈ ശരീര൦ മാത്ര മാണ് നീ’യെന്നു ആയിരം ഉരു ആവർത്തിക്കുന്നു. ‘നീ എന്നും കീഴ്വഴങ്ങി ജീവിക്കേണ്ടവളാ’ണെന്നു ഓർമ്മിപ്പിക്കുന്നു. സ്‌നേഹം, ദയ, കാരുണ്യം തുടങ്ങിയ ഗുണങ്ങളെയെല്ലാം മത്സരബുദ്ധ്യാ അടിച്ചൊതുക്കുന്നു .\nസമൂഹത്തോടോ കുടുംബത്തോടോ തന്നോട് തന്നെയോ കലഹിക്കാത്ത ഒരു സ്വത്വമാണ് മലയാളി സ്ത്രീക്ക് പതിച്ചുകിട്ടിയിട്ടുള്ളത് അഥവാ അവളിൽ അടിച്ചേല്പ്പിക്കപ്പെട്ടിട്ടുള്ളത് . അതുകൊണ്ടുതന്നെയാണ് സ്വയം കലഹിച്ചുകൊണ്ടിരുന്ന മാധവിക്കുട്ടി ജീവിച്ചിരിക്കു മ്പോൾ തന്നെ ലെജൻഡ് ആയത് .\nപൊതു ഇടങ്ങളിൽ സ്ത്രീക്ക് സ്പേസ് ഇന്നും ഇല്ല . അവളുടെ പരിധികൾ നിശ്ചയിക്കുന്നത് ശ്രീരാം സേനയായാലും, താലിബാനായാലും ഫലം ഒന്ന് തന്നെ. ക്രിസ്ത്യൻ മതവും സ്ത്രീ വിരുദ്ധതയിൽ വിഭിന്നമല്ല . മേരി റോയ് ആണ് ഇന്നാട്ടിലെ കുടുംബങ്ങളിൽ വിള്ളൽ ഉണ്ടാക്കിയതെന്ന് വിശ്വസിക്കുന്ന പലരെയും ഞാൻ കണ്ടിട്ടുണ്ട് .\nവസ്ത്രധാരണമാണ് പ്രലോഭനം എന്നൊരു വാദം പല പ്രാവശ്യം കേട്ടു. അങ്ങിനെ യാണെകിൽ കൈക്കൂലി വാങ്ങുന്ന സർക്കാർ ഉദ്യോഗസ്ഥനും വേറൊരു പ്രലോഭനത്തിന്‍റെ ഇര ആണെന്ന് പറയേണ്ടി വരില്ലേ ? അതുകൊണ്ട് അയാൾ കുറ്റക്കാരനല്ലതാകുമോ ? ആഫ്രിക്കയിൽ ഇൻഫന്‍റ് റേപ്പിനു ഒരു കാരണമായി പറയുന്നത് കുഞ്ഞുങ്ങൾ AIDS നു മറുമരുന്നാണെന്നുള്ള വിശ്വാസമാണ് .വിർജിൻ ക്ലെൻസിംഗ് മിത്ത് !!!\nഇന്ന് കേരളവും ഇങ്ങനെയൊക്കെത്തന്നെ ആണ് ചിന്തിക്കുന്നത് എന്ന് പല എഫ് ബി ചർച്ചകളും കണ്ടപ്പോൾ തോന്നി\nകാലങ്ങൾ എത്രയായാലും നാട് എവിടെയായാലും സമൂഹമനസ്സിനു മാറ്റം ഉണ്ടാകുന്നില്ല എന്നതാണ് ദുഃഖകരം .പ്രശ്ന പരിഹാരത്തിനായി ചർച്ചകൾ കൊഴുത്തിട്ടും മെഴുത്തിട്ടും കാര്യമില്ല. പ്രശ്നങ്ങൾ പിന്നെയും ബാക്കിയാവുന്നു. മറ്റെല്ലാം ജലരേഖകളായി അവസാനിക്കുന്നു .\nവീണ്ടും ഒരു വനിതാദിനം കൂടി ….\nഅമ്പതു ശതമാനം സംവരണം ഇന്നും നമ്മുടെ പാർലമെന്‍റില് അവതരിപ്പിക്കാൻ കഴിഞ്ഞിട്ടില്ല. ഇത് വരെ നാട് ഭരിച്ചിരുന്ന പാർട്ടിയുടെ ഏറ്റവും ഉയർന്ന നേതാവ് വനിതയായിരുന്നിട്ടും!\nപൊതു ഇടങ്ങളിൽ വനിതകൾ വന്നേ തീരൂ, ഉയർന്ന പദവികളിൽ, താക്കോൽ സ്ഥാനങ്ങളിൽ, രാജ്യ ഭരണത്തിൽ …\nവെറും തുല്യതയല്ല വേണ്ടത്, കൂടുതൽ തുല്യത !\nനമ്മുടെ കുഞ്ഞുങ്ങൾക്കു സുരക്ഷിതരായി ഈ ലോകത്തു ജീവിക്കണം\nസീത, സാവിത്രി ശീലാവതിമാരല്ല കണ്ണകിമാരാണ് കാലഘട്ടത്തിന്‍റെ ആവശ്യം –\nകരുത്തു നേടുക ,പ്രതിബന്ധങ്ങളെ ,ചൂഷണങ്ങളെ ചുട്ടെരിക്കാൻ ……\nപുസ്തകം കയ്യിലുള്ള പെൺകുട്ടിയെയാണ് തീവ്രവാദികൾക്ക് ഭയമെന്നു ചിരിയോടെ പറഞ്ഞ മലാല യൂസഫ്\nനല്ല പെരുമാറ്റമുള്ള സ്ത്രീകളൊന്നും ചരിത്രം രചിച്ചിട്ടില്ലെന്നു പറഞ്ഞ എലീനോർ റൂസ്‌വെൽറ്റ്!\nശരി ചെയ്യുന്നതിൽ നിന്നും നിങ്ങളെ തടുക്കാൻ നിങ്ങളുടെ ഭയത്തിനു ഇടകൊടുക്കരുതെന്നു പറഞ്ഞ ഓങ് സാൻ സു കി !\nആരും സ്ത്രീയായി ജനിക്കുന്നില്ല ,ആവുകയാണ്\nബി കോൺഫിഡന്‍റ് .\n'അച്ഛനെക്കാള് ഉയരമുള്ള ആഴങ്ങള്'\n‘ചില നേരങ്ങളില് ചില മനിതര്‍കള്’– ജയകാന്തന്


പുറത്താക്കേണ്ടത് മുഖ്യമന്ത്രി: മുരളി | Chief minister should decide about Ministers: Murali - Malayalam Oneindia\n19 min ago ഹോറ-ജഗ്ദൽപൂർ സമലേശ്വരി എക്സ്പ്രസിന് തീപ്പിടിച്ചു;3റെയിൽവെ ജീവനക്കാർ മരിച്ചു!!\nപുറത്താക്കേണ്ടത് മുഖ്യമന്ത്രി: മുരളി\nതിരുവനന്തപുരം: മന്ത്രിമാരെ പുറത്താക്കണോ വേണ്ടയോ എന്ന കാര്യം തീരുമാനിക്കേണ്ടത് മുഖ്യമന്ത്രിയാണെന്ന് കെപിസിസി പ്രസിഡന്റ് കെ. മുരളീധരന്. സര്‍ക്കാരിനെ വിമര്‍ശിച്ച ഐ ഗ്രൂപ്പ് മന്ത്രിമാര് രാജിവയ്ക്കണമെന്ന ഉമ്മന്‍ചാണ്ടിയുടെ പ്രസ്താവനയോട് പ്രതികരിയ്ക്കുകയായിരുന്നു മുരളീധരന്.\nമന്ത്രിമാര് രാജിവയ്ക്കേണ്ട കാര്യം മുഖ്യമന്ത്രിയുടെ അധികാരപരിധിയില് പെട്ട കാര്യമായതിനാല് ഉമ്മന്‍ചാണ്ടിയുടെ പ്രസ്താവനയോട് പ്രതികരിയ്ക്കുന്നില്ല. - മുരളീധരന് പറഞ്ഞു. ഗ്രൂപ്പ് യോഗത്തില് പങ്കെടുത്തതിന്റെ പേരില് രാജിവയ്ക്കണമെങ്കില് എല്ലാ മന്ത്രിമാരും രാജിവയ്ക്കേണ്ടിവരുമെന്ന് ആരോഗ്യമന്ത്രിയും ഐഗ്രൂപ്പംഗവുമായ പി. ശങ്കരന് പറഞ്ഞു.\nആന്റണിയും കരുണാകരനും മുഖ്യമന്ത്രിമാരായിരിക്കുമ്പോള് ഗ്രൂപ്പ് യോഗങ്ങളില് പങ്കെടുക്കാറില്ല. എന്നാല് മറ്റു മന്ത്രിമാരെല്ലാം ഗ്രൂപ്പ് യോഗങ്ങളില് പങ്കെടുക്കും. ഉമ്മന്‍ചാണ്ടിയും ഗ്രൂപ്പ് യോഗങ്ങളില് പങ്കെടുത്തിട്ടുണ്ട്. - ശങ്കരന് പറഞ്ഞു.\nmalayalam news i group umman chandyagroup kpcc president


23 August 2019 - Future Kerala\nരാജ്യത്തെ പൊതുമേഖലാ ബാങ്കുകള് ഒരുവര്‍ഷത്തിനിടെ 5500ഓളം എടിഎമ്മുകളും 600ല് അധികം ബ്രാഞ്ചുകളും അടച്ചുപൂട്ടിയെന്ന് കണക്കുകള് വ്യക്തമാക്കുന്നു. ചെലവിടല് കുറയ്ക്കുന്നതിനും മൂലധന പര്യാപ്തത ഉറപ്പാക്കുന്നതിനുമുള്ള നടപടികളുടെ ഭാഗമായാണ് ബാങ്കുകള് ഈ നടപടി സ്വീകരിച്ചിട്ടുള്ളത്. വായ്പാ വളര്‍ച്ച പരിമിതപ്പെട്ടതും നിഷ്‌ക്രിയാസ്തികളിലുണ്ടായ വര്‍ധനയും ബാങ്കുകളെ ഭൗതിക\nഅന്നയും മെറ്റില്‍ഡയും കളിക്കൂട്ടുകാരാണ്. ഫാഷന് ഡിസൈനിംഗും പഠിച്ചത് ഒരുമിച്ചാണ്. പഠനം കഴിഞ്ഞപ്പോള് രണ്ടുപേരും കൂടി ഒരു ബോട്ടിക്ക് ആരംഭിക്കുവാന് തീരുമാനിച്ചു. കുറച്ച് പണം വീട്ടില് നിന്നും സംഘടിപ്പിക്കാം പക്ഷേ ബാക്കി മൂലധനം മറ്റെവിടെയെങ്കിലും നിന്ന് സമാഹരിച്ചേ പറ്റൂ. ഒരു ഏഞ്ചല് നിക്ഷേപകനെ\nന്യൂഡെല്‍ഹി : മാരുതി സുസുകിയുടെ പുതിയ മള്‍ട്ടി പര്‍പ്പസ് വാഹനമായ (എംപിവി) എക്‌സ്എല്6 ഇന്ത്യന് വിപണിയില് അവതരിപ്പിച്ചു. 9.79 ലക്ഷം മുതല് 11.46 ലക്ഷം രൂപ വരെയാണ് ഡെല്‍ഹി എക്‌സ് ഷോറൂം വില. സീറ്റ-മാന്വല് വേരിയന്റിന് 9.79 ലക്ഷം രൂപയും ആല്‍ഫ-മാന്വല്\n2019 മോഡല് ബിഎംഡബ്ല്യു3സീരീസ് ഇന്ത്യന് വിപണിയില് അവതരിപ്പിച്ചു. രണ്ട് ഡീസല് വേരിയന്റുകളും ഒരു പെട്രോള് വേരിയന്റും ഉള്‍പ്പെടെ ആകെ മൂന്ന് വേരിയന്റുകളില് ജനപ്രിയ ആഡംബര സെഡാന് ലഭിക്കും. 320ഡി സ്‌പോര്‍ട്ട് വേരിയന്റിന് 41.40 ലക്ഷം രൂപയും 320ഡി ലക്ഷ്വറി\nന്യൂഡെല്‍ഹി : കിയ സെല്‍റ്റോസ് കോംപാക്റ്റ് എസ്‌യുവി ഇന്ത്യന് വിപണിയില് അവതരിപ്പിച്ചു. 9.69 ലക്ഷം മുതല് 15.99 ലക്ഷം രൂപ വരെയാണ് ഇന്ത്യ എക്‌സ് ഷോറൂം വില. ഇന്ത്യയിലെ ആദ്യ ഉല്‍പ്പന്നത്തിന് മല്‍സരക്ഷമമായി വില നിശ്ചയിക്കാന് കഴിഞ്ഞത് ദക്ഷിണ കൊറിയന് വാഹന\nതൂക്കം കുറയ്ക്കാന് ശസ്ത്രക്രിയക്കു വിധേയരാകുന്നവരുടെ എണ്ണത്തില് പോയ 15 വര്‍ഷക്കാലയളവില് 100 മടങ്ങ് വര്‍ദ്ധനവ് രേഖപ്പെടുത്തിയതായി റിപ്പോര്‍ട്ട്. ഇക്കാലയളവില് ശസ്ത്രക്രിയാ വിദഗ്ധരുടെ എണ്ണവും പതിന്മടങ്ങായി. രാജ്യത്ത് 2003 ല് ബരിയാട്രിക് ശസ്ത്രക്രിയാ വിദഗ്ധരുടെ എണ്ണം എട്ടായിരുന്നെങ്കില് ഇന്ന് അത് 450 ആയി\nവാഹനങ്ങള് പുറന്തള്ളുന്ന പുക ശ്വാകോശത്തെ മാത്രമല്ല, മനുഷ്യരുടെ കാവ്ചശക്തിയെയും ബാധിക്കുമെന്ന് റിപ്പോര്‍ട്ട്. ദീര്‍ഘകാലമായി വാഹനപ്പുക കണ്ണിലടിക്കുന്നത് നേത്രരോഗങ്ങള്‍ക്ക് വലിയ അളവില് കാരണമാകുമെന്നാണ് കണ്ടെത്തിയത്. ഇത് പ്രായവുമായി ബന്ധപ്പെട്ട മാക്യുലര് ഡീജനറേഷന് രോഗം (എഎംഡി) വഷളാക്കുന്നതായി ഗവേഷകര് ചൂണ്ടിക്കാട്ടുന്നു. റെറ്റിനയുടെ മധ്യഭാഗത്തെ ബാധിക്കുന്ന ന്യൂറോ-ഡീജനറേറ്റീവ്\nസ്തനാര്‍ബുദ കോശങ്ങള് രക്തത്തിലൂടെ ശരീരത്തിന്റെ മറ്റ് ഭാഗങ്ങളിലേക്ക് എങ്ങനെ വ്യാപിക്കുന്നുവെന്ന് പഠിക്കാന് രാജ്യത്തെ പ്രധാന രണ്ട് ഉന്നതവിദ്യാഭ്യാസ സ്ഥാപനങ്ങള് യോജിക്കുന്നു. ഇന്ത്യന് ഇന്‍സ്റ്റിറ്റ്യൂട്ട് ഓഫ് ടെക്‌നോളജി ഗോഹട്ടിയും ഇന്ത്യന് ഇന്‍സ്റ്റിറ്റ്യൂട്ട് ഓഫ് സയന്‍സ് ബാംഗ്ലൂരും സഹകരിച്ചാണ് ഗവേഷണം നടത്തുക. മള്‍ട്ടി ഡിസിപ്ലിനറി,\nആന്റിബയോട്ടിക്കുകളും കാന്‍സര്‍സാധ്യതയും തമ്മില് സങ്കീര്‍ണ്ണമായ ബന്ധമുണ്ടെന്ന് പുതിയ പഠനം. ആന്റിബയോട്ടിക് മരുന്നുപയോഗവും വന്‍കുടല് കാന്‍സര് അപകടസാധ്യതയും തമ്മില് ബന്ധമുണ്ടെങ്കിലും മലാശയ അര്‍ബുദ സാധ്യത കുറയുന്നുവെന്നാണ് ഗവേഷകരുടെ നിഗമനം. ആന്റിബയോട്ടിക് പ്രതിരോധശേഷിയുള്ള രോഗാണുക്കളുടെ ആവിര്‍ഭാവത്തോടെ ഈ മരുന്നുകള് പരിമിതപ്പെടുത്തുന്നതിനെക്കുറിച്ച് ഡോക്ടര്‍മാര് മുമ്പത്തേക്കാള് ബോധവാന്മാരാണ്.\nലണ്ടന്: അനധികൃതമായി കടത്തുന്ന രണ്ട് കടുവകളെയെങ്കിലും ഓരോ ആഴ്ചയില് അധികൃതര് പിടികൂടുന്നുണ്ടെന്ന് ഏറ്റവും പുതിയ റിപ്പോര്‍ട്ട് സൂചിപ്പിക്കുന്നു. എന്നാല് ഇത് കൊല്ലപ്പെടുന്ന കടുവകളുടെ എണ്ണത്തിന്റെ ചെറിയ ഭാഗം മാത്രമാണെന്നും റിപ്പോര്‍ട്ട് പറയുന്നു. വൈല്‍ഡ് ലൈഫ് ട്രേഡ് മോണിറ്ററിംഗ് നെറ്റ്‌വര്‍ക്കായ ട്രാഫിക് ആണ്\nലണ്ടന്: വര്‍ഷങ്ങളായി, ജി7ഉച്ചകോടി രാഷ്ട്രീയകാര്യങ്ങള് ചര്‍ച്ച ചെയ്തിരുന്ന വേദി എന്നതിനൊപ്പം പരോക്ഷമായി ഫാഷനെ നിര്‍വചിക്കുന്ന വേദി കൂടിയായിരുന്നു. ഉച്ചകോടിയില് പങ്കെടുക്കാനെത്തിയിരുന്ന ലോകത്തെ ശക്തരായ രാജ്യങ്ങളുടെ നേതാക്കള് അണിയുന്ന വസ്ത്രങ്ങള്, ഷൂസുകള്, സ്യൂട്ടുകള് എന്നിവയൊക്കെ മാധ്യമങ്ങളുടെ ശ്രദ്ധ ആകര്‍ഷിച്ചിരുന്നു. ഈ\nഈ വേനല്‍ക്കാലത്തെ, ഏറ്റവും ചൂടേറിയ ദിവസങ്ങളിലൊന്നില്, ഗ്രീന്‍ലാന്‍ഡിലെ കുലുസുക് എന്ന ചെറിയ ഗ്രാമത്തിലെ നാട്ടുകാര് ഒരു സ്‌ഫോടനം ശബ്ദം പോലുള്ള ഒന്ന് കേള്‍ക്കാനിടയായി. ഒരു ഫുട്‌ബോള് ഗ്രൗണ്ടിന്റെ വലുപ്പമുള്ള ഐസ്, ഒഴുകി നടന്ന ഒരു മഞ്ഞുകട്ടിയെ അഥവാ ഗ്ലേസിയറിനെ തകര്‍ത്തതിനെ തുടര്‍ന്നുണ്ടായതായിരുന്നു\nദ നെയിം ഈസ് ബോണ്ട്, ജെയിംസ് ബോണ്ട്! തിയേറ്ററിനുള്ളിലെ ഇരുട്ടില്, ത്രസിപ്പിക്കുന്ന പശ്ചാത്തലസംഗീതത്തിന്റെ അകമ്പടിയോടെ കോട്ടും സൂട്ടുമണിഞ്ഞ, സൂപ്പര് സ്‌പൈ ആയ നായകന് സ്‌ക്രീനിലെത്തുമ്പോള് കേള്‍ക്കുന്ന ഈ ഡയലോഗില് ആവേശം തോന്നാത്ത പ്രേക്ഷകര് കുറവായിരിക്കും. 1962-ല് തുടങ്ങിയ ബോണ്ട് ചിത്രങ്ങളുടെ നിര\nചെന്നൈ: ചന്ദ്രയാന്-2 ലക്ഷ്യത്തിലേക്ക് വിജയകരമായി അടുക്കുന്നതിനിടെ മൂന്നാം ചാന്ദ്ര ദാത്യത്തെക്കുറിച്ച് സൂചന നല്‍കി ഐഎസ്ആര്‍ഒ. ചന്ദ്രയാന്-3 സജീവ പരിഗണനയിലുണ്ടെന്നും പദ്ധതി തയാറാക്കി വരികയാണെന്നും ബഹിരാകാശ ഏജന്‍സിയുടെ മേധാവി ഡോ. കെ ശിവന് വ്യക്തമാക്കി. രാജ്യത്തിന്റെ ആദ്യ മൂണ് ലാന്‍ഡിംഗ് ദൗത്യമായ ചന്ദ്രയാന്-2\nയുഎഇയില് നിന്ന് ഇന്ത്യയിലേക്ക് ശക്തമായ നിക്ഷേപ ഒഴുക്ക് ദൃശ്യമാകുന്നുണ്ട്. ഊര്‍ജം, അടിസ്ഥാന സൗകര്യ, ഭവനം, ഹൈവേ, എയര്‍പോര്‍ട്ട്, ലോജിസ്റ്റിക്്‌സ്, പ്രതിരോധം എന്നീ മേഖലകളിലാണ് പ്രധാനമായും നിക്ഷേപം -നവ്ദീപ് സിംഗ് സുരി അബുദാബി: ഉഭയകക്ഷി ബന്ധം ശക്തിപ്പെടുത്താനുള്ള ചര്‍ച്ചകള്‍ക്കായി പ്രധാനമന്ത്രി നരേന്ദ്ര മോദി\nമുംബൈ: അടുത്ത അഞ്ചു വര്‍ഷത്തിനുള്ളില് രാജ്യത്തിന്റെ മൊത്ത ആഭ്യന്തര ഉല്‍പ്പാദനത്തിന്റെ (ജിഡിപി) 50 ശതമാനവും സൂക്ഷ്മ, ചെറുകിട, ഇടത്തരം സംരംഭ (എംഎസ്എംഇ) മേഖലയില് നിന്ന് നേടാനാണ് സര്‍ക്കാര് ലക്ഷ്യമിടുന്നതെന്ന് കേന്ദ്ര ഗതാഗത, എംഎസ്എംഇ മന്ത്രി നിതിന് ഗഡ്കരി. നിലവില് ഇന്ത്യയുടെ ജിഡിപിയില്


ഹോണ്ട മോട്ടോർ കമ്പനി - വിക്കിപീഡിയ\nഹോണ്ട മോട്ടോർ കമ്പനി\nHamamatsu, Japan (ഒക്ടോബർ 1946 (1946-10), incorporated 24 സെപ്റ്റംബർ 1948; 73 വർഷങ്ങൾക്ക് മുമ്പ് (1948-09-24))\n1959 മുതൽ ലോകത്തിലെ ഏറ്റവും വലിയ മോട്ടോർസൈക്കിൾ നിർമ്മാണ കമ്പനിയാണ് ഹോണ്ട മോട്ടോർ കമ്പനി.  2015 ൽ ലോകത്തിലെ എട്ടാമത്തെ വലിയ വാഹന നിർമാതാക്കളായി മാറി. ഓട്ടോമൊബൈൽ, മോട്ടോർ സൈക്കിൾ ബിസിനസുകൾ, പൂന്തോട്ട ഉപകരണങ്ങൾ, മറൈൻ എഞ്ചിനുകൾ, വാട്ടർക്രാഫ്റ്റ്, പവർ ജനറേറ്ററുകൾ എന്നിവയും ഹോണ്ട മോട്ടോർസ് നിർമ്മിക്കുന്നു.  1986 മുതൽ, ഹോണ്ട കൃത്രിമ ഇന്റലിജൻസ് / റോബോട്ടിക് ഗവേഷണങ്ങളിൽ ഏർപ്പെടുകയും 2000 ൽ അസിമോ എന്ന പേരിൽ കമ്പനി ഒരു റോബോട്ട് പുറത്തിറക്കുകയും ചെയ്തു. \n2 ഇലക്ട്രിക്ക് കാർ\n3 ഇന്ത്യയിലെ പുതിയ ഹോണ്ട കാർ മോഡലുകൾ\nജീവിതത്തിലുടനീളം വാഹനങ്ങളിൽ താൽപ്പര്യമുണ്ടായിരുന്നു ഹോണ്ടയുടെ സ്ഥാപകനായ സോചിരോ ഹോണ്ടയുടെ പരിശ്രമത്തിന്റെ ഫലമായാണ് ഹോണ്ട മോട്ടോർസ് രൂപംകൊള്ളുന്നത്.  രണ്ടാം ലോക മഹായുദ്ധത്തെ തുടർന്ന് അതിരൂക്ഷമായ ഇന്ധനക്ഷാമം അനുഭവിച്ച ജപ്പാനിൽ ഹോണ്ടാ കമ്പനി സ്ഥാപകനായ സോചിരോ ഹോണ്ട, താൻ നിർമ്മിച്ച ചെറിയ എഞ്ചിൻ സൈക്കിളിൽ ഘടിപ്പിച്ച് ലോകത്തെ ആദ്യത്തെ മോട്ടോർ സൈക്കിളിനു രൂപം നൽകി. തുടർന്ന് അദ്ദേഹം മോട്ടോർ സൈക്കിളുകൾ നിർമ്മിക്കുന്ന കമ്പനി തുടങ്ങാൻ ജപ്പാനിലെ 18,000 സൈക്കിൾ ഷോപ്പുകാരുടെ സഹായം തേടി. അവരിൽ മൂവായിരം ആളുകൾ ഹോണ്ടയുടെ കമ്പനിയിൽ പണം നിക്ഷേപിച്ചു. അങ്ങനെയാണ് 1948 ൽ ഹോണ്ട മോട്ടോർ കമ്പനി രൂപീകരിക്കുന്നത്. ആദ്യം നിരത്തിലിറക്കിയ ബൈക്കുകൾ പരാജയമായിരുന്നെങ്കിലും പരിഷ്കരിച്ച പുതിയ മോഡൽ വിജയം കണ്ടു. ഹോണ്ടയ്ക്ക് പിന്നീടു തിരിഞ്ഞുനോക്കേണ്ടി വന്നിട്ടില്ല. ഇന്ന് ലോകത്ത് ഏറ്റവും കൂടുതൽ മോട്ടോർ സൈക്കിളുകൾ ഉൽപാദിപ്പിക്കുന്നത് ഹോണ്ടയാണ്.\nസമീപ ഭാവിയിൽ ഹോണ്ട വിപണിയിലിറക്കാൻ പോകുന്ന ഇലക്ട്രിക്ക് കാറാണ് ഹോണ്ട ഇ. 2019 ജനീവ മോട്ടോർ ഷോയിൽ ഇതിന്റെ ഏകദേശ നിർമ്മാണ മാതൃകയും കമ്പനി അവതരിപ്പിച്ചു. ഒറ്റ ചാർജ്ജിൽ 201 കിലോമീറ്റർ വരെ സഞ്ചരിക്കാൻ ഹോണ്ട ഇയ്ക്ക് ആകും. 30 മിനുട്ടുകൾക്കുള്ളിൽ 80 ശതമാനം ചാർജ് ആകുന്ന ഫാസ്റ്റ് ചാർജ്ജിംഗ് സംവിധാനം കാറിനുണ്ട്. ആദ്യ ഘട്ടത്തിൽ യൂറോപ്യൻ വിപണിയെ ലക്ഷ്യമാക്കിയാവും കമ്പനി ഇലക്ട്രിക്ക് കാർ പുറത്തിറക്കുക. ഇന്ത്യയിലേക്ക് ഹോണ്ട ഇ എന്ന് എത്തുമെന്ന കാര്യത്തിൽ കമ്പനി ഇതുവരെ വ്യക്തത വരുത്തിയിട്ടില്ല. \nഇന്ത്യയിലെ പുതിയ ഹോണ്ട കാർ മോഡലുകൾ[തിരുത്തുക]\nനിലവിൽ9കാറുകളാണ് ഹോണ്ട ഇന്ത്യയിൽ പുറത്തിറക്കുന്നത്. \n↑ 1.0 1.1 1.2 1.3 1.4 1.5 "Financial Results: Honda Motor Company" (PDF). May 2019. ശേഖരിച്ചത് 15 June 2018.\n"https://ml.wikipedia.org/w/index.php?title=ഹോണ്ട_മോട്ടോർ_കമ്പനി&oldid=3178615" എന്ന താളിൽനിന്ന് ശേഖരിച്ചത്\nഇന്ത്യയിലെ വാഹന നിർമ്മാണ കമ്പനികൾ\nഈ താൾ അവസാനം തിരുത്തപ്പെട്ടത്: 06:32,3ഓഗസ്റ്റ് 2019.


മൂര്‍ഖന്: July 2012\nഎത്രയൊക്കെ പുരോഗമിച്ചിട്ടും ഐടി ഇത്രയൊക്കെ വളർച്ചനേടിയിട്ടും നമ്മുടെ നാട്ടിലെ അടിസ്ഥാന നികുതി പിരിവൊന്നും ഇനിയും കമ്പ്യൂട്ടറൈസ്‌ഡ് ആയിട്ടില്ല! ടെക്നോപാർക്കുകളും സ്മാർട് സിറ്റികളും ജില്ലതോറും കെട്ടാനുള്ള പുറപ്പാടിലാണ് മാറിവരുന്ന ഗവണ്മെന്റുകളുടെ ഉത്സാഹം.\nഅത്യാവശ്യമായി കമ്പ്യൂട്ടറൈസ്ഡ് ചെയ്യേണ്ട നിരവധി മേഖലകൾ ഗവണ്മെന്റിന്റേതായിട്ടുണ്ട്. കറന്റ് ചാർജ് അടയ്ക്കാനുള്ള സംവിധാനം, വിവിധ നികുതികൾ അടയ്ക്കാനുള്ള സംവിധാനം എന്നിങ്ങനെ എണ്ണിയാൽ തീരില്ല.\nകഴിഞ്ഞ പ്രാവശ്യം നികുതി അടക്കാനായി വില്ലേജാപ്പീസിൽ പോവുകയുണ്ടായി. ഒരു വ്യാഴാഴ്‌ചയായിരുന്നു. ആകെ 8 രൂപയാണ് നികുതിയായി അടയ്‌ക്കേണ്ടിയിരുന്നത്. പുതിയതായിട്ടെടുത്ത ഇരിയയിലെ 20 സെന്റ് സ്ഥലത്തിന്റെ നികുതിയായിരുന്നു. വർഷം 8 രൂപയാണതിനു വേണ്ടത്!\nബാംഗ്ലൂരിൽ നിന്നും നാട്ടിൽ രണ്ടുദിവസത്തേക്കു മാത്രമായി എത്തുമ്പോളാണ് അമ്മ ഇത്തരം കൊനിഷ്‌ട് സംഗതിയുമായി വരിക. പിന്നെ പോകാൻ വേറെ ആരുമില്ലല്ലോ എന്ന ബോധം അലട്ടുമ്പോൾ വേഷം കെട്ടി ഓരോ ആവശ്യത്തിനായി ഇറങ്ങിത്തിരിക്കും.\nഇരിയ എന്ന സ്ഥലം പുല്ലൂർ പെരിയ ഗ്രാമപഞ്ചായത്തിലായതിനാൽ അതിന്റെ വില്ലേജോഫീസ് പുല്ലൂരിൽ ആണ്, പുല്ലൂർ ബസ്സിറങ്ങി പിന്നെ2കിലോമീറ്ററോളം ഓട്ടോറിക്ഷയ്ക്ക് പോകണം. അങ്ങോട്ട് ബസ്സില്ല. 8 രൂപ അടക്കാനായി ഒരു ദിവസവും യാത്രാക്കൂലിയായി (അപ്പ് ആൻഡ് ഡൗൺ) 100 രൂപയോളവും ചെലവിട്ടാണ് പുല്ലൂർ വില്ലേജാഫീസിൽ എത്തിയത്. അവിടെ എത്തുമ്പോൾ ആണറിയുന്നത്, ആ വില്ലേജാഫീസിൽ വ്യാഴാഴ്‌ച നികുതി സ്വീകരിക്കില്ലത്രേ!! ആഴ്‌ചയിൽ ഒരു ദിവസം അവർ മറ്റെന്തോ പരിപാടിക്കായി മാറ്റിവെച്ചിരിക്കുന്നു!!\nപിന്നെന്തു ചെയ്യാൻ വെള്ളിയാഴ്‌ച വീണ്ടും പോയി. എട്ടു രൂപ അടക്കാനായിട്ട് 200-ഇൽ അധികം രൂപയും രണ്ട് ദിവസവും പോയിക്കിട്ടി എന്നത് മിച്ചം.\nPosted by Rajesh Odayanchal at 5:37 AM0comments\nLabels: ഐടി, നികുതി, പുല്ലൂർ പെരിയ, വില്ലേജ് ഓഫീസ്, സ്മാർട്ട് സിറ്റി


Anushka to retire from films - Malayalam Filmibeat\n2 hrs ago സണ്ണി ലിയോണും നിഷാന്ത് സാഗറും ഒന്നിച്ച ചിത്രം, 12 വര്‍ഷങ്ങള്‍ക്ക് ശേഷം ഡിവിഡി പ്രേക്ഷകരിലേക്ക്\n3 hrs ago സമാന്തയുടെ സൗന്ദര്യത്തില് വണ്ടറടിച്ച് പേളി മാണി, എനിക്ക് മാത്രം തോന്നുന്നതാണോ ഇതൊക്കെ..\n3 hrs ago ബിക്കിനി ചിത്രങ്ങള് തത്കാലത്തേക്ക് ഇല്ല എന്ന് സമാന്ത, എന്നാലും സുന്ദരിയാണെന്ന് ആരാധകര്\nNews കൊവിഡ് വാക്സിന്:3ലബോറട്ടികളുമായി പ്രധാനമന്ത്രി വീഡിയോ കോണ്‍ഫറന്‍സിങ്ങിലൂടെ കൂടിക്കാഴ്ച നടത്തും\nബാഹുബലി എന്ന ഒറ്റ ചിത്രം കൊണ്ട് പ്രേക്ഷകരുടെ പ്രിയപ്പെട്ട താരമായി മാറിയ നടിയാണ് അനുഷ്ക ഷെട്ടി. സിനിമയിൽ ബാഹുബലിയെ എത്ര മാത്രം പ്രേക്ഷകർ എത്രമാത്രം സ്നേഹിക്കുന്നുവോ അത്രയധികം ദേവസേനയും പ്രേക്ഷകർക്ക് പ്രിയപ്പെട്ടതാണ്. തെലുങ്കിലെ ലേഡി സൂപ്പർസ്റ്റാർ എന്നാണ് താരത്തെ അറിയപ്പടുന്നത്. ബാഹുബലിയുടെ സൂപ്പർ ഡ്യൂപ്പർ വിജയത്തിനു ശേഷം ഒരു ചെറിയ ഇടവേളയ്ക്ക് ശേഷമാണ് അനുഷ്ക വീണ്ടും സിനിമയിൽ ത്തിയത്. അതും നായിക പ്രധാന്യമുള്ള ചിത്രമായ ഭാഗമതിയിലൂടെ. ചിത്രവും വൻ വിജയമായിരുന്നു.\nഎന്നാൽ ഭാഗമതിയ്ക്ക് ശേഷം അനുഷ്കയെ ബിഗ്സ്ക്രീനിൽ കാണാൻ കഴിഞ്ഞിട്ടില്ല. മികച്ച ഒരുപിടി ചിത്രങ്ങൾ സമ്മാനിച്ച താരമാണ് അനുഷ്ക . എന്നാൽ താരത്തിന്റെ പെട്ടെന്നുള്ള ഈ മാഞ്ഞു പോക്ക് ആരാധകർക്കിടയിൽ ചർച്ച വിഷയമാണ്. സോഷ്യൽ മീഡിയയിലും ഗോസിപ്പ് കോളങ്ങളിലും അനുഷ്കയുടെ മാഞ്ഞ് പോക്ക് ചർച്ച വിഷയമായിട്ടുണ്ട്.\nതെലുങ്കിലെ ലേഡി സൂപ്പർസ്റ്റാർ എന്ന ലേബൽ നേടിയെത്തുന്ന താരമാണ് അനുഷ്ക. 37 കാരിയായ അനുഷ്കയെ തേടി സിനിമകൾ എത്തുന്നില്ലത്രേ. ഒരു ടോളിവുഡ് മാധ്യമമാണ് ഇതു സംബന്ധമായ വാർത്ത റിപ്പോർട്ട് ചെയ്തിരിക്കുന്നത്. തെലുങ്ക് സിനിമയിൽ യുവ നായകന്മാരാണ് അടക്കി വാഴുന്നത്. അനുഷ്കയുടെ പ്രായം സിനിമയെ ബാധിക്കുന്നു എന്നാണ് സംസാരം. അതിനാൽ നടിയെ ആരും നായികയായി പരിഗണിക്കാത്തത്.\nഅനുഷ്ക ചെയ്ത ചിത്രങ്ങളെല്ലാം സൂപ്പർ ഡ്യൂപ്പർ ഹിറ്റുകളാണ്. നായിക പ്രധാന്യമുള്ള ചിത്രങ്ങളാണ് നടി ഭൂരഭാഗവും തിരഞ്ഞെടുക്കുന്നത്. ഇവയെല്ലാം വമ്പർ ഹിറ്റുകളുമാണ്. ഇത് അനുഷ്കയ്ക്ക് ഇപ്പോൾ വിനയായിരിക്കുകയാണ്. അത്തരത്തിലുളള ചിത്രങ്ങൾ തെലുങ്കിൽ ഒരുങ്ങുന്നില്ല. അതേസമയം ചെറിയ വേഷങ്ങൾ ലഭിച്ചാൽ അത് അഭിനയിക്കും എന്ന നിലപാടിലാണത്രേ താരം. എന്നീട്ടും നടിയെ തേടി ചിത്രങ്ങൾ എത്തുന്നില്ല.\nതെലുങ്കിലും തമിഴിലും സൂപ്പർസ്റ്റാറുകളുടെ നായികയായി എത്തുന്നത് പ്രായം കുറഞ്ഞ നടിമാരാണ്. പ്രായം കുറഞ്ഞ നായികമാരാണ് ഇപ്പോഴത്തെ ട്രെന്റും. നായികയുടെ അഭിനയത്തെ കുറിച്ച് ആരും അധികം കടുംപിടുത്തം പിടിക്കാറില്ല. ഇതും അനുഷ്കയ്ക്ക് വിനയായി.\nഈ വർഷം സിനിമയില്ല\nബാഹുബലി, ഭാഗമതി എന്നീ സിനിമയുടെ വൻ വിജയങ്ങൾക്കു ശേഷം അനുഷ്ക ഒരു പുതിയ ചിത്രത്തിൽ പോലും ഒപ്പിട്ടിട്ടില്ല. ടോളിവുഡിൽ മാത്രമല്ല തെലുങ്കിൽ മലയാളത്തിലും ഏറെ ആരാധകരുള്ള താരമാണ് അനുഷ്ക. സൗന്ദര്യവും അഭിനയവൈഭവവും ഉണ്ടായിട്ടും അനുഷ്കയ്ക്ക് അവസരം ലഭിക്കാത്തതിന്റെ നിരാശയിലാണ് താരത്തിന്റെ ആരാധകർ.\nഅതേസമയം അനുഷ്കയുടെ വിവാഹ വാർത്തകൾ ഈ അവസരത്തിൽ ചർച്ചയാവുകയാണ്. ഈ വർഷം നടിയുടെ വിവാഹം ഉണ്ടാകുമെന്നും അതുകൊണ്ടാണ് സിനിമയിൽ നിന്ന് മാറിനിൽക്കുന്നതെന്നും വാർത്തകൾ പ്രചരിക്കുന്നുണ്ട്. അനുശ്കയുടെ വിവാഹത്തിനെ കുറിച്ച് ത്രത്തിന്റെ മാതപിതാക്കൾ തന്നെ പറഞ്ഞിട്ടുണ്ടായിരുന്നു. വിവാഹാലോചന തകൃതിയിൽ നടക്കുന്നുണ്ടെന്നും ഈ വർഷം വിവാഹം ഉണ്ടാകുമെന്നും ഇവർ പറഞ്ഞിരുന്നു.\nRead more about: anushka shetty prabas സിനിമ തെലുങ്ക് അനുഷ്ക ഷെട്ടി പ്രഭാസ്\nAnushka to retire from films


കുട്ടികളുടെ തലച്ചോറിനെ ബാധിക്കുന്ന രോഗത്തിന്റെ വാഹകർ; തുരത്താം ആഫ്രിക്കൻ ഒച്ചുകളെ | Controlling giant African snail\nകുട്ടികളുടെ തലച്ചോറിനെ ബാധിക്കുന്ന രോഗത്തിന്റെ വാഹകർ; തുരത്താം ആഫ്രിക്കൻ ഒച്ചുകളെ\nരമ്യ കെ. നെടുംപറമ്പിൽ July 20, 2021 11:18 AM IST\nബോർഡോ മിശ്രിതം തളിക്കുന്നതിലൂടെ ഒച്ചുകളുടെ ആക്രമണം തടയാം\nവീടുകളിൽ കള്ള് / യീസ്റ്റ് - പഞ്ചസാരലായനിയും കെണിയായി ഉപയോഗിക്കാം\nഒറ്റനോട്ടത്തിൽ നിരുപദ്രവകാരികളെന്ന് തോന്നുമെങ്കിലും അത്യന്തം അപകടകാരികളാണ് 'അക്കോറ്റി ഫുലിക്ക' എന്ന് ശാസ്ത്രനാമമുള്ള ആഫ്രിക്കൻ ഒച്ചുകൾ. 1970കളിൽ പാലക്കാടാണ് ആഫ്രിക്കൻ ഒച്ചിനെ ആദ്യമായി കാണുന്നത്. എന്നാൽ ഇപ്പോൾ മിക്ക ജില്ലകളിലും മഴക്കാലത്ത് കർഷകർ നേരിടുന്ന പ്രധാന പ്രശ്നങ്ങളിലൊന്നായി ഇവ മാറിക്കഴിഞ്ഞു.\nവാഴ, പപ്പായ, മഞ്ഞൾ, കൊക്കോ, കാപ്പി, കമുക്, ഓർക്കിഡ്, ആന്തൂറിയം, പച്ചക്കറികൾ, കിഴങ്ങുവർഗങ്ങൾ തുടങ്ങി അഞ്ഞൂറോളം വിളകളെ പൂർണമായി തിന്നുനശിപ്പിക്കുന്ന ഇവയ്ക്ക് റബർപാൽപോലും ഇഷ്ടപാനീയമായതോടെ വലിയ സാമ്പത്തികനഷ്ടമാണ് കർഷകർക്കുണ്ടാവുന്നത്. മനുഷ്യർക്കും ഉപദ്രവകാരികളായ ഈ ഒച്ചുകൾ കുട്ടികളുടെ തലച്ചോറിനെ ബാധിക്കുന്ന ഈസ്നോഫിലിക് മെനഞ്ചൈറ്റിസ് എന്ന രോഗത്തിന്റെ വാഹകരാണ്.6മാസത്തിനകം വളർച്ച പൂർത്തിയാക്കുന്ന ഒച്ചുകൾ ഏതാനും മാസത്തിനുള്ളിൽ ആയിരത്തിലധികം മുട്ടയിടുന്നു. 10 വർഷംവരെ ആയുസ്സുള്ള ഇവയ്ക്ക് പ്രതികൂല കാലാവസ്ഥയിൽ3വർഷംവരെ തോടിനുള്ളിൽ കഴിയാൻ സാധിക്കും. ഉപ്പ് വിതറി താൽക്കാലികമായി ഒഴിവാക്കാമെങ്കിലും പൂർണമായി നശിപ്പിക്കുക പ്രയാസം.\nഒച്ചുശല്യമുള്ള സ്ഥലങ്ങളിൽ വാഹനം നിർത്തിയിടുമ്പോൾ ഇവ പറ്റിപ്പിടിക്കുന്നില്ലെന്ന് ഉറപ്പാക്കുക. മില്ലുകളിൽനിന്ന് തടികളെടുക്കുമ്പോൾ ഒച്ചുകളുണ്ടെങ്കിൽ അവയെ നശിപ്പിക്കുക. കൃഷിയിടം ശുചിയായി സൂക്ഷിക്കുക. ഈർപ്പമേറിയ ഇടങ്ങളിൽ സൂര്യപ്രകാശം പതിക്കാൻ സാഹചര്യമൊരുക്കുക.\nതീറ്റക്കെണികൾ സ്ഥാപിക്കുക. ഇതിനായി 500 ഗ്രാം ഗോതമ്പുപൊടിയും 200 ഗ്രാം ശർക്കരയും അൽപം യീസ്റ്റും കൂടി കുഴയ്ക്കുക. ഇത് ഒരു മൺകലത്തിലാക്കിശേഷം ചെറിയ കുഴിയെടുത്ത്, കലത്തിന്റെ വായ ഭാഗം നിലനിരപ്പിൽ വരത്തക്കവിധം കുഴിച്ചിടുക. ഇത് ഒച്ചുകളെ ആകർഷിക്കുവാൻ ഫലപ്രദമാണ്. ഇങ്ങനെ ശേഖരിച്ച ഒച്ചുകളെ6% വീര്യമുള്ള കോപ്പർ സൾഫേറ്റ്ലായനി ഉപയോഗിച്ച് നശിപ്പിക്കാം. വീടുകളിൽ കള്ള് / യീസ്റ്റ് - പഞ്ചസാരലായനിയും കെണിയായി ഉപയോഗിക്കാം.


കോവിഡിന്റെ വലയിൽ | HEALTH\nJun 2, 2020, 11:05 PM IST\nഎവിടെനിന്നാവാം ആ കുഞ്ഞൻ വൈറസ് എന്നെ പിടികൂടിയത്? ഫ്ളാറ്റിൽ പോസിറ്റീവ് ആയി ഐസൊലേഷനുവേണ്ടി അയൽക്കാരൻ സഞ്ചരിച്ച അതേ ലിഫ്റ്റിൽ ഏതാണ്ട് ഒരേ സമയത്ത് സഞ്ചരിച്ചിരുന്നതായി കണക്കുകൂട്ടിയിരുന്നു. അന്ന് മുഖാവരണം ധരിക്കാതെ പുറത്തിറങ്ങിയതിന് നാഥൂർ (ഫ്ളാറ്റ് കാവൽക്കാരൻ) അല്പം ദേഷ്യപ്പെട്ടതും ഓർമയിലെത്തി. ആ ലിഫ്റ്റിൽ കൊറോണക്കാരൻ എന്നെ കാത്തിരിപ്പുണ്ടായിരുന്നുവോ? ഇതിനിടയിൽ പഴവും പച്ചക്കറിയും വാങ്ങാൻ രണ്ടോ മൂന്നോ തവണ അടുത്ത സൂപ്പർമാർക്കറ്റിൽ പോയിരുന്നു. നേരത്തേ രണ്ടോമൂന്നോ തവണ ബർദുബായിലും ദേരയിലും പോയിട്ടുണ്ട്. വളരെ സൂക്ഷിച്ചായിരുന്നു ആ യാത്രകൾ. വൈറസിനെത്തേടി ഓർമകൾ റീവൈൻഡ് ചെയ്തുകൊണ്ടിരുന്നു. സംശയം എന്റെ ഫ്ളാറ്റിലെ ലിഫ്റ്റിനെത്തന്നെ ചുറ്റിപ്പറ്റി നിന്നു. .\nഎന്തായാലും കോവിഡ് രോഗിയായി മാറി എന്നത് യാഥാർഥ്യം. ഇനി എല്ലാം ആശുപത്രി ജീവനക്കാരുടെ നിയന്ത്രണത്തിലാണ്. ആർക്കും മുഖമില്ല. നീലയും വെള്ളയും നിറങ്ങളിലുള്ള പി.പി.ഇ. കിറ്റുകൾക്കുള്ളിലുള്ള മുഖങ്ങളെ തിരിച്ചറിയാനാവില്ല. സി.ടി.സ്കാൻ കഴിഞ്ഞ് കൊണ്ടുപോയി ഇരുത്തിയത് ഐസൊലേഷൻ മുറിയിലായിരുന്നു. അവിടെനിന്ന് കിടക്കാനുള്ള മുറിയിലേക്കാണ് യാത്ര. താഴെ നിലയിൽ ധാരാളം മറ്റുരോഗികളും ആവശ്യക്കാരുമുണ്ട്. ഇടനാഴികളിൽനിന്ന് അവരെയെല്ലാം ഒഴിപ്പിച്ചു. പി.പി.ഇ. കിറ്റ് ധരിച്ചൊരാൾ മുന്നിൽ നടന്നു. എല്ലാവരും വിചിത്രജീവിയെപ്പോലെ എന്നെത്തന്നെ നോക്കുന്നു. കോവിഡ് രോഗി എല്ലാ അർഥത്തിലും അതോടെ സമൂഹത്തിൽനിന്ന് മാറ്റിനിർത്തപ്പെടുകയാണ്. സമ്പർക്കം പാടില്ല, അയാൾ തൊട്ട സാധനങ്ങൾപോലും രോഗം പരത്താൻ കാരണമായേക്കാം... നാലാംനിലയിലെ കോവിഡ് വാർഡിലേക്കാണ് യാത്ര. ലിഫ്റ്റിൽ ഞാൻ ഏകൻ. വഴി കാണിച്ചയാൾ നാല് എന്ന ബട്ടൺ അമർത്തി പുറത്തിറങ്ങി. നാലാം നിലയിലെത്തിയപ്പോൾ പി.പി.ഇ. കിറ്റുകൾ ധരിച്ച അനേകം പേര്. അവരിലൊരാൾ മുന്നിൽ നടന്നു. വഴിയിൽ പാതിതുറന്നുകിടന്ന ഐ.സി.യു.വിലേക്കൊന്ന് പാളിനോക്കി. പത്തിലേറെ പേരുണ്ടാവാം. പ്രത്യേക കട്ടിലുകളിൽ അവർ വരിവരിയായി കിടക്കുന്നു. പേടിപ്പിക്കുന്ന കാഴ്ച. അതൊക്കെ അല്പം സീരിയസ് കേസുകളാണ്. നിങ്ങൾ അത് ശ്രദ്ധിക്കേണ്ട... എനിക്കുള്ള മുറി തുറന്ന് കൂടെയുള്ളയാൾ പറഞ്ഞു. ആദ്യത്തെ കാഴ്ച എന്നെ തളർത്തുന്നതായി അയാൾക്ക് തോന്നിയിരിക്കണം. നമുക്ക് വേറൊരു മുറി നോക്കാം. ഇവിടെനിന്നാൽ നിങ്ങൾ കൂടുതൽ വിഷമിക്കും. അധികം വൈകാതെ പുതിയ മുറി ശരിയായി. സാധനങ്ങളൊന്നുമില്ല കൈയിൽ. കൂട്ടിരിക്കാൻ ആരും പാടില്ല. സമ്പർക്കവിലക്കുള്ള മേഖലയാണ്. കൂട്ടുകാരെ വിളിച്ച് കാര്യം അറിയിച്ചു. അത്യാവശ്യം സാധനങ്ങളൊക്കെ ഉടൻ എത്തിക്കാമെന്ന് അവരേറ്റു. ആശുപത്രിയിലായ കാര്യം ഓഫീസ് മേധാവികളെയും അറിയിച്ചു. ബ്യൂറോയിലെ പ്രവർത്തനങ്ങൾ ഏകോപിപ്പിക്കാൻ സഹപ്രവർത്തക വനിതയ്ക്ക് സന്ദേശം അയച്ചു. അപ്പോഴേക്കും പി.പി.ഇ. കിറ്റ് ധരിച്ച ഏതാനും നഴ്‌സുമാരെത്തി. രോഗിയെ കട്ടിലിൽ കിടത്തി. മരുന്നുകൾ കുത്തിവെച്ചുതുടങ്ങി. ഞാനും കോവിഡ് രോഗിയായെന്ന് ശരിക്കും ബോധ്യമായി. പനിയും ചുമയും കാരണം നിരീക്ഷണത്തിനായി ആസ്പത്രിയിലാണെന്ന് മാത്രം വീട്ടിൽ വിളിച്ചുപറഞ്ഞു. വിവരമറിഞ്ഞ് കോഴിക്കോട്ടുനിന്ന് ‘മാതൃഭൂമി’ സാരഥികളെല്ലാം ഫോണിൽ വിളിച്ച് ധൈര്യമായിരിക്കാൻ പറഞ്ഞു. കൂടെത്തന്നെയുണ്ടെന്ന അവരുടെ വാക്കുകൾ ആ ഘട്ടത്തിൽ വലിയ ധൈര്യം തന്നെയായി.\nഭക്ഷണം ആശുപത്രിയിൽ നിന്നുതന്നെ. പക്ഷേ, രുചിയും മണവുമില്ലാത്ത ഭക്ഷണത്തോട് വിരക്തി. കുഴപ്പം എന്റേതാണ്, ഭക്ഷണത്തിന്റേതായിരുന്നില്ല. കോവിഡിന്റെ ആദ്യലക്ഷണങ്ങളിലൊന്നാണ് മണം നഷ്ടപ്പെടുന്നത്. പനി, വരണ്ടചുമ, ശ്വാസംമുട്ടൽ, തൊണ്ടവേദന, ദേഹമാസകലം ക്ഷീണം... വായിച്ചും കേട്ടുമറിഞ്ഞ എല്ലാ ലക്ഷണങ്ങളും എന്നെ പരീക്ഷിക്കാനായി വരിവരിയായി നിൽക്കുന്നുണ്ട്. മരുന്നുകളുടെകൂടി ശക്തികൊണ്ടാവണം ആദ്യദിനം പാതി മയക്കത്തിലായിരുന്നു.\nമേയ് രണ്ട്: കോവിഡ് രോഗിയുടെ ആശുപത്രിയിലെ രണ്ടാംദിനം. പുലർച്ചെ നാലുമണിയോടെ പെട്ടെന്ന് മുറിയിൽ നാലു രൂപങ്ങൾ. പാതിമയക്കത്തിൽ പേടിച്ചരണ്ടുപോയി. പി.പി.ഇ. കിറ്റിനകത്തുള്ള മനുഷ്യർ എനിക്കുചുറ്റും. ഇ.സി.ജി. എടുക്കുകയാണ്. അവർപോയി, അരമണിക്കൂർ കഴിഞ്ഞില്ല വേറെ രണ്ടുപേരെത്തി. രക്തസമ്മർദം, ശരീരോഷ്മാവ്, രക്തത്തിലെ ഓക്സിജന്റെ അളവ്... ഇതൊക്കെയാണ് അവർ നിരീക്ഷിക്കുന്നത്. പിന്നെയും ഇടയ്ക്കിടെ ചിലരെത്തി മരുന്നുകൾ കുത്തിവെക്കുന്നു... പാതി മയക്കത്തിൽ എല്ലാം അറിയുന്നുണ്ട്, പക്ഷേ, തല ഉയർത്താനാവാത്ത ക്ഷീണം.\nരാവിലെ മുതൽ വന്നുകൊണ്ടിരുന്നു പല ഭാഗത്തുനിന്നുമുള്ള അന്വേഷണങ്ങൾ. ഇതൊന്നുമറിയാതെ വാർത്തകൾക്കായും സഹായങ്ങൾക്കായുമുള്ള ഫോണുകൾ വേറെയും. ചുമകാരണം സംസാരിക്കാൻ പ്രയാസം, എന്റെ ശബ്ദം എനിക്കുതന്നെ അപരിചിതമായതുപോലെ. ഫോൺ നോക്കൽ പരിമിതപ്പെടുത്തി. സോഷ്യൽ മീഡിയ നോക്കാതായി. ക്ഷേമാന്വേഷണവുമായി ആസ്റ്റർ ഡി.എം. ഹെൽത്ത് കെയർ സ്ഥാപക ചെയർമാൻ ഡോ. ആസാദ് മൂപ്പന്റെ വിളിയെത്തി. ധൈര്യം പകരുന്നതായി ആ വിളിയും. പരിശോധനകളും മരുന്നുകളുമെല്ലാം ആവർത്തിക്കുന്നു. ആരെയും കാണാനാവുന്നില്ലല്ലോ എന്ന നിരാശ ബാക്കി. ക്ഷീണത്തിന് കുറവൊന്നുമില്ല. ചുമയ്ക്കും.\nമൂന്നാംദിവസം: ക്ഷീണം അകലുന്നില്ല. മരുന്നുകളെല്ലാം പലതും പരീക്ഷിക്കുന്നുണ്ട്. പകൽ മുഴുക്കെ പലപല ചിന്തകൾ. അവയിൽ പലതിലും മരണത്തിന്റെയും ജീവിതാവസാനത്തിന്റെയും ചിറകടിയൊച്ചകൾ. രാത്രി കണ്ണടയ്ക്കുമ്പോൾ ദുഃസ്വപ്നങ്ങളുടെ ഘോഷയാത്ര. കോവിഡ് ബാധിച്ച് മരിച്ചവരുടെ മൃതദേഹങ്ങൾ നാട്ടിലേക്ക് കൊണ്ടുപോകാൻ നിയമം അനുവദിക്കുന്നില്ല. അതതിടത്തുതന്നെ കോവിഡ് പ്രോട്ടോക്കോൾ അനുസരിച്ച് സംസ്കരിക്കുന്നതാണ് പതിവ്. എന്റെ ശവസംസ്കാരവും ഈ മരുഭൂമിയിൽ തന്നെയാവുമോ? സ്വപ്നത്തിൽ ഞെട്ടിയുണർന്നു. മരണത്തിന്റെ തണുപ്പ് മുറിയിലാകെ ഉണ്ടെന്നൊരു തോന്നൽ. അടിവയറിലൊരു ആളൽ. കോവിഡിന്റെ മറ്റൊരു ലക്ഷണമായ ഡയേറിയയുടെ തുടക്കമാണെന്ന് തിരിച്ചറിഞ്ഞു. പുലരുന്നതുവരെ എത്രതവണ ടോയ്‌ലറ്റിൽ പോയി എന്ന് എണ്ണാനായില്ല. വയ്യ, ക്ഷീണം വീണ്ടും കൂടുകയാണ്. എന്ത് ആവശ്യത്തിനും നഴ്‌സുമാരെ വിളിക്കാൻ പ്രത്യേക സ്വിച്ച് കട്ടിലിന് അരികിൽത്തന്നെയുണ്ട്. പക്ഷേ, വിളിക്കാൻ തോന്നിയില്ല. ഈ അസമയത്ത് വന്നിട്ടെന്ത് ചെയ്യാൻ? അവര് വിശ്രമിക്കട്ടെ.\nകാലത്ത് ഡോക്ടർ വന്നപ്പോൾ ഡയേറിയയുടെ കാര്യം പറഞ്ഞു. പുതിയ മരുന്നുകൾ കുറിച്ചിരിക്കണം. അധികം കഴിഞ്ഞില്ല, അടിവയറ്റിൽ പൊക്കിൾച്ചുഴിക്ക് അടുത്തായി ചെറിയൊരു സൂചിപ്രയോഗം. കൊറോണ വൈറസ് ശരീരത്തിലെ രക്തയോട്ടത്തെ കട്ടപിടിപ്പിക്കുമത്രെ. അങ്ങനെ വരുമ്പോൾ അത് ശരീരത്തിലെ മൊത്തം അവയവങ്ങളുടെ പ്രവർത്തനത്തെയും ബാധിച്ചേക്കാം. അതിനുള്ള ഒരു പ്രതിരോധമാണ് അടിവയറിലെ കുത്തിവെപ്പ്. പണ്ട്, പേപ്പട്ടി കടിച്ചാൽ പൊക്കിൾച്ചുഴിക്ക് ചുറ്റും കുത്തിവെക്കുമെന്ന കഥകളാണ് ഓർമയിൽവന്നത്. പകൽ പരമാവധി ഉറങ്ങാതെ കിടന്നു. രാത്രി ഉറക്കം കിട്ടാനുള്ള സൂത്രമാണ്. ആശുപത്രിയിലെ 417 എന്ന മുറിയിൽ പ്രവേശിപ്പിക്കപ്പെട്ടതുമുതൽ മൂക്കിനകത്തേക്ക് ഓക്സിജൻട്യൂബ് സ്ഥിരമായി ഉണ്ട്. ശരീരത്തിലെ ഓക്‌സിജൻ അനുപാതം കൂട്ടുകയാണ് ലക്ഷ്യം. കിടക്കയിൽനിന്ന് എഴുന്നേൽക്കുമ്പോൾ മാത്രം ട്യൂബ് അഴിച്ചുമാറ്റും. എപ്പോൾ വിളിച്ചാലും ഓടിയെത്തുന്ന നഴ്‌സുമാർ സന്തോഷത്തോടെ ഇരിക്കാൻ ഉപദേശിക്കും. ആരെയും കാണാതെ, ആരും സഹായത്തിനില്ലാതെ കോവിഡ് രോഗി മരണഭീതിയിൽ എങ്ങനെ സന്തോഷിക്കുമെന്ന് അവരോട് പക്ഷേ, ചോദിച്ചില്ല. വെന്റിലേറ്ററിലേക്കൊന്നും പോകാതെ കഴിഞ്ഞല്ലോ എന്ന് സ്വയം ആശ്വസിച്ചു.\nഭക്ഷണത്തിന് രുചി വരുന്നതേയില്ല. അല്പം കഞ്ഞി കിട്ടിയെങ്കിൽ എന്നൊരു മോഹം കലശലായി. ജനറൽ മാനേജർ പി.എസ്. ശ്രീകുമാർ സഹായത്തിനെത്തി. വൈകീട്ടോടെ ഒരു പാത്രത്തിൽ പൊടിയരിക്കഞ്ഞിയെത്തി. വയറ് നിറച്ച് കുടിച്ചു. സദ്യയുണ്ടതുപോലെ. രാത്രി വീണ്ടുമെത്തി. ഉറക്കം ആ വഴി വരുന്നേയില്ല, അരമണിക്കൂർ കൂടുമ്പോൾ മൂത്രശങ്ക. വയ്യെങ്കിലും പോവാതെ വയ്യ. ഡയേറിയയും വിട്ടൊഴിഞ്ഞിട്ടില്ല. രാത്രി പിന്നിടുന്നത് ദുഷ്കരമായിരിക്കുന്നു. പാട്ട് കേൾക്കുന്നത് ഔഷധവും ആശ്വാസവുമാണെന്ന് വായിച്ച ഓർമയിൽ ഫോണിൽ അത് പരീക്ഷിച്ചു. രാത്രി മുഴുക്കെ യൂട്യൂബിലൂടെ യേശുദാസും ജയചന്ദ്രനും കെ.എസ്. ചിത്രയും ശ്രേയാ ഘോഷാലുമെല്ലാം എനിക്കുവേണ്ടി പാടിക്കൊണ്ടിരുന്നു. ഞെട്ടിയുണരുന്ന ഇടവേളകളിൽ പുതിയ പാട്ടുകൾ വന്നു. ഇടയ്ക്ക് ‘സുനയനേ സുമുഖീ...’ എന്ന ഗസലുമായി ഉമ്പായിയും ആശ്വസിപ്പിക്കാനെത്തി.\nഇതിനിടയിലാണ് ഞാനുമായി നേരത്തേ സമ്പർക്കത്തിലുണ്ടായിരുന്ന സുഹൃത്തുക്കളുടെ കാര്യം ഓർമയിലെത്തിയത്. ഹരികൃഷ്ണൻ, സഹായി തെലങ്കാനക്കാരൻ ഗംഗ, സനീഷ് നമ്പ്യാർ എന്നിവർക്കെല്ലാം കോവിഡ് ടെസ്റ്റ് ചെയ്യാൻ സന്ദേശമയച്ചു. അതിനുമുമ്പുതന്നെ അവർ അത് ചെയ്തിരുന്നുവത്രെ. ഫലം നെഗറ്റീവ്. എന്നിലൂടെ ആർക്കും കൊറോണ പകർന്നില്ലെന്നത് വലിയ ആശ്വാസമായി.\nഏഴാം ദിവസം: ക്ഷീണം അല്പം കുറവുണ്ട്. പനിയും കുറഞ്ഞിരിക്കുന്നു. ചുമയ്ക്ക് പക്ഷേ, വിട്ടുപോകാൻ ഉദ്ദേശ്യമൊന്നുമില്ല. ഓരോ നീണ്ട ചുമയും മിനിറ്റുകളോളം നീണ്ടു. അതാകട്ടെ ശ്വാസോച്ഛ്വാസത്തെയും ബാധിക്കുന്നതുപോലെ. വൈകാതെ ശരിയാവുമെന്ന് ഡോക്ടറുടെ ഉപദേശം. രണ്ടുമാസംവരെ അതിന്റെ അംശം കൂടെ ഉണ്ടാവുമെന്ന മുന്നറിയിപ്പും. ഇതിനിടയിൽ മൂക്കിൽനിന്ന് സ്രവമെടുത്ത് കോവിഡ് പരിശോധന തുടങ്ങിയിരുന്നു. ഈർക്കിൽ പോലൊരു കോൽ മൂക്കിനകത്തേക്ക് തള്ളിക്കയറ്റിയുള്ള ആ സ്രവമെടുപ്പും ഒരു പരീക്ഷണമാണ്. തുടർന്നുള്ള ദിവസങ്ങളിൽ ആരോഗ്യം മെച്ചപ്പെട്ടുവന്നു. പനി തീരേ കുറഞ്ഞു. രക്തസമ്മർദവും ശരീരോഷ്മാവുമെല്ലാം പരിധിക്കകത്തെത്തിയിരിക്കുന്നു. ആശ്വാസം തോന്നി. ഭക്ഷണത്തിന് രുചി വന്നുതുടങ്ങി.\nഒന്നിടവിട്ട ദിവസങ്ങളിൽ മൂക്കിനകത്തുനിന്നുള്ള സ്രവം പരിശോധനയ്ക്ക് അയക്കുന്നുണ്ട്. ദുബായ് ഹെൽത്ത് അതോറിറ്റിയാണ് ഈ പരിശോധനയുടെ ഫലം അറിയിക്കാറുള്ളത്. നെഗറ്റീവ് റിപ്പോർട്ട് ആണെങ്കിൽ അവർ എസ്.എം.എസ്. വഴി രോഗിയെ അറിയിക്കും. ചിലപ്പോൾ വിവരമൊന്നും ഉണ്ടാവില്ല. എന്നും കാലത്ത് ഫോണിൽ റിപ്പോർട്ടിന്റെ വിവരം പരതിക്കൊണ്ടിരുന്നു. ഒടുവിൽ ഡോക്ടറോടുതന്നെ സംശയം ഉന്നയിച്ചു. പോസിറ്റീവ് ആണെങ്കിൽ അത് ആശുപത്രി അധികൃതർക്കാണ് അയക്കാറുള്ളത്. രോഗിയുടെ മനോവീര്യത്തെ ബാധിക്കുമെന്നതിനാൽ അവർ അത് രോഗിയോട് പറയാറുമില്ല. എന്റെ കാര്യത്തിൽ പോസിറ്റീവും നെഗറ്റീവും തമ്മിൽ മത്സരിക്കുന്നത് പോലെയാണത്രെ. ഇടയ്ക്കൊരു നെഗറ്റീവ് കിട്ടിയാൽ രണ്ട് പോസിറ്റീവ് കയറി വരും. തുടർച്ചയായി രണ്ട് നെഗറ്റീവ് എങ്കിലും കിട്ടിയാൽ ആശുപത്രി വിടാമെന്നാണ് കണക്ക്. അടുത്തത് നെഗറ്റീവ് ആവുമോ? ഓരോ തവണ സ്രവമെടുക്കുമ്പോഴും വെറുതേ നഴ്‌സിനോട് ചോദിക്കും. പക്ഷേ, റിസൽറ്റിന്റെ കാര്യത്തിൽ ഒളിച്ചുകളി തുടരുകയാണ്.\n1'st Part: 'അവൻ എന്നെ കാത്തിരിപ്പുണ്ടായിരുന്നു...'


ബൈക്കില് സഞ്ചരിക്കവെ ബസിനു മുകളില് വസ്ത്രം കുടുങ്ങി വീണ വീട്ടമ്മ മരിച്ചു | house wife died in bike accident while traveling with son - Malayalam Oneindia\nUpdated: Sat, Apr 21, 2018, 14:33 [IST]\nമലപ്പുറം: മകനോടൊപ്പം ബൈക്കില് സഞ്ചരിക്കുമ്പോള് ബസിനു മുകളില് വസ്ത്രം കുടുങ്ങി താഴെ വീണ് വീട്ടമ്മ മരിച്ചു, അപകടം സംഭവിച്ചിട്ടു അതുവഴി പോയ വാഹനങ്ങളൊന്നും നിര്‍ത്താനോ,ആശുപത്രിയിലെത്തിക്കാനോ തെയ്യാറാകാതിരുന്നതും മരണം വേഗത്തില് സംഭവിക്കാന് കാരണമായി. മാറഞ്ചേരി മുക്കാല എം.ജി.റോഡില് നീറ്റിക്കല് പള്ളിക്കടുത്ത തറയില് ഇബ്രാഹിമിന്റെ ഭാര്യ ഖദീജ (42)യാണ് മരിച്ചത്. ഇന്നലെ ഉച്ചക്ക് 12 മണിക്ക് നടുവട്ടം - പൂക്കരത്തറ റോഡിലായിരുന്നു അപകടം.\nമറ്റൊരു വാഹനത്തെ മറികടക്കാനുള്ള ശ്രമത്തില് സ്വകാര്യ ബസ് ബൈക്കിനോട് ചേര്‍ന്ന് പോകുമ്പോള് വീട്ടമ്മയുടെ വസ്ത്രം ബസില് തടഞ്ഞ് താഴെ വീഴുകയായിരുന്നു. തലയടിച്ച് രക്തം വാര്‍ന്ന് കിടന്നെങ്കിലും ഇതുവഴി വന്ന വാഹനങ്ങള് നിര്‍ത്താതെ പോയി. പത്തു മിനുട്ടോളം കഴിഞ്ഞാണ് ആശുപത്രിയിലേക്ക് കൊണ്ടുപോകാനായത്.\nആശുപത്രിയിലെത്തിയപ്പോഴേക്കും മരണം സംഭവിച്ചിരുന്നു. അപകടം സംഭവിച്ചിട്ടു അതുവഴി പോയ വാഹനങ്ങളൊന്നും നിര്‍ത്താനോ,ആശുപത്രിയിലെത്തിക്കാനോ തെയ്യാറാകാതിരുന്നതും മരണം വേഗത്തില് സംഭവിക്കാന് കാരണമായി. അതുവഴിപോയ വാഹനങ്ങളെ തടഞ്ഞ് നിര്‍ത്താനൊരുങ്ങുന്നതിനിടെ ഒരു വാഹനം പിന്നീട് നിര്‍ത്തുകയായിരുന്നു ഇതില്‍കയറ്റിയാണു പിന്നീട് ആശുപത്രിയിലെത്തിച്ചത്. മക്കള്: അനസ്(ഷാര്‍ജ), ഷുഹൈല്, ജംഷിദ്, മുനീബ്, ആനിഫ. മരുമകന്: ബഷീര്.\nmalapuram kozhikode death house wife accident അപകടം വീട്ടമ്മ\nhouse wife died in bike accident while traveling with son


സ്വര്‍ണ്ണം വാങ്ങിക്കാന് പറ്റിയ സമയം; വില നാല് മാസത്തെ കുറഞ്ഞ നിരക്കില് • ഇ വാർത്ത | evartha\nevartha Desk July 13, 2018, 12:19 pm July 13, 2018\nസംസ്ഥാനത്ത് സ്വര്‍ണ്ണവില നാല് മാസത്തെ കുറഞ്ഞ നിരക്കില്. ഇന്നലെ പവന് 120 രൂപയും ഗ്രാമിന് 15 രൂപയും കുറഞ്ഞിരുന്നു. ബുധനാഴ്ച ഗ്രാമിന് 25 രൂപയും പവന് 200 രൂപയുമാണ് കുറഞ്ഞത്. ഇതോടെയാണ് വില നാല് മാസത്തെ ഏറ്റവും താഴ്ന്ന നിരക്കിലെത്തിയത്. ഇന്ന് വിലയില് മാറ്റം വന്നിട്ടില്ല. ഈ വര്‍ഷം മാര്‍ച്ചിലാണ് ഇതിലും കുറഞ്ഞ നിലയിലേക്ക് സ്വര്‍ണ്ണവില എത്തിയത്.\nഇന്നത്തെ വില: ഒരു ഗ്രാം- 2810. ഒരു പവന്- 22,480


രോഗിയായ ബ്രിട്ടണിലെ കുട്ടിയുടെ കഥ ശരിയാണ്. പക്ഷേ തെറ്റായ പോസ്റ്റാണ് പിന്‍തുടര്‍ന്നത് – നേരിടം\nരോഗിയായ ബ്രിട്ടണിലെ കുട്ടിയുടെ കഥ ശരിയാണ്. പക്ഷേ തെറ്റായ പോസ്റ്റാണ് പിന്‍തുടര്‍ന്നത്\nകിടക്കയില്ലാത്തതിനാല് Yorkshireയിലെ തിരക്കേറിയ ഒരു ആശുപത്രിയിലെ തറയില് കിടക്കുന്ന 4-വയസ് പ്രായമുള്ള ഒരു രോഗിയായ കുട്ടിയുടെ ചിത്രം ബ്രിട്ടണിലെ തെരഞ്ഞെടുപ്പില് ഒരു jolt ആയി മാറിയിരുന്നല്ലോ.\nഞായറാഴ്ച കുട്ടിയുടെ അമ്മ അവര്‍ക്ക് നേരെ നടന്ന മര്യാദലംഘനത്തിന്റെ അനുഭവത്തെക്കുറിച്ച് പങ്കുവെച്ചുകൊണ്ട് ഒരു ലേഖനം Yorkshire Evening Post എന്ന ഒരു പ്രാദേശിക പത്രം പ്രസിദ്ധപ്പെടുത്തി. അത്തരം ഒരു സംഭവം നടന്നു എന്ന് ഉറപ്പ് പറഞ്ഞ Leeds General Infirmary എന്ന ആശുപത്രി ഔദ്യോഗികമായ മാപ്പപേക്ഷയും ഇറക്കിയിരുന്നു.\nപിന്നീട് തിങ്കളാഴ്ച, ബ്രിട്ടണിലെ തെരഞ്ഞെടുപ്പിന് മൂന്ന് ദിവസം മുമ്പ്, ആ കഥ ഇടതുപക്ഷ ചായ്‌വുള്ള tabloid ആയ The Daily Mirror ന്റെ മുഖതാളില് അടിച്ച് വന്നു. അത് പ്രധാനമന്ത്രി ബോറിസ് ജോണ്‍സണിന്റെ Conservative Partyയുടെ ആരോഗ്യ നയങ്ങളെ വിമര്‍ശിച്ചു. പിന്നീട് തിങ്കളാഴ്ച ITV ചാനലുമായി നടത്തിയ വളരെ പ്രചരിച്ച ഒരു അഭിമുഖത്തില് ജോണ്‍സണിനെ ആ ഫോട്ടോ കാണിക്കുകയും ചെയ്തു.\nഇതെല്ലാം ന്യായമായും രാഷ്ട്രീയ അതിക്രമത്തിന്റെ സാധാരണമായ ചക്രമായി തോന്നും.\nഎന്നാല് തിങ്കളാഴ്ച വൈകുന്നേരം സാമൂഹ്യ മാധ്യമ പദ്ധതികളില് ആ കുട്ടിയുടെ കുടുംബത്തെ അപകീര്‍ത്തിപ്പെടുത്താനായി എന്താണ് പ്രത്യക്ഷപ്പെട്ടതെന്ന് മാധ്യമ പ്രവര്‍ത്തകരും ഗവേഷകരും പിന്‍തുടര്‍ന്നു. ആ ആശുപത്രിയിലെ ഒരു നഴ്സാണെന്ന് അവകാശപ്പെടുന്ന ആരോ ഒരാളുടെ ഒരു സന്ദേശം ഫേസ്‌ബുക്കിലും ട്വിറ്ററിലും വ്യാപകമായി പങ്കുവെക്കപ്പെട്ടു. അതില് പറയുന്നത് കുട്ടിയുടെ അമ്മ ആ കഥ ഉണ്ടാക്കി അഭിനയിക്കുകയായിരുന്നു എന്നാണ്.\n“വളരെ രസകരം,” ആ സന്ദേശത്തില് പറയുന്നു. “എന്റെ ഒരു നല്ല സുഹൃത്ത് Leeds Hospital ലെ മുതിര്‍ന്ന നഴ്സ് ആണ്.” അതില് തുടര്‍ന്ന് പറയുന്നത് അമ്മ ബോധപൂര്‍വ്വമാണ് കുട്ടിയെ നിലത്ത് കിടത്തിയത് എന്നാണ്.\nസ്വകാര്യ അകൌണ്ടുകളിലേയും ഗ്രൂപ്പുകളിലേയും സന്ദേശങ്ങള് ട്രാക്ക് ചെയ്യാനുള്ള സൌകര്യം ഫേസ്‍ബുക്ക് തരാത്തതുകൊണ്ട് ഈ കള്ള അവകാശവാദം എത്രമാത്രം പരന്നു എന്നത് വ്യക്തമല്ല. മിക്ക ആളുകളും സന്ദേശത്തെ സ്ക്രീന് ഷോട്ടായാണ് പോസ്റ്റ് ചെയ്തത്. അതിനേയും പദ തെരയലുവഴി കണ്ടെത്താനും ആവില്ല. ആ സന്ദേശം പങ്കുവെച്ചവരില് പ്രസിദ്ധരായ\nTelegraph ലെ കോളമെഴുത്തുകാരനായ Allison Pearson, വിരമിച്ച ക്രിക്കറ്റ് കളിക്കാരനായ Kevin Pietersen ഒക്കെ ഉള്‍പ്പെടുന്നു.\nസംശയാസ്പദമായ ഉള്ളടക്കങ്ങള് ഒരു ക്ലിക്കില് എത്രമാത്രം പരക്കുന്നു എന്നതിനെ അടിവരയിടുന്നതാണ് ഈ സംഭവം. തെരഞ്ഞെടുപ്പുകളില് സാമൂഹ്യ മാധ്യമങ്ങളുടെ പങ്കിനെക്കുറിച്ചുള്ള വ്യാകുലതകള് അത് വര്‍ദ്ധിപ്പിക്കുന്നു. ബ്രിട്ടീഷ് പ്രചരണ പരിപാടിയുടെ ഈ ചക്രത്തില് ഇന്റര്‍നെറ്റ് അവിഹിതസ്വാധീന കുതന്ത്രം മുഖ്യധാരയിലേക്കെത്തി. രാഷ്ട്രീയ പാര്‍ട്ടികളും സ്ഥാനാര്‍ത്ഥികളും തന്നെ അത് ഏറ്റെടുത്തു. പ്രത്യേകിച്ച് യാഥാസ്ഥിക പാര്‍ട്ടിയും ജോണ്‍സണും.\nYorkshire Evening Post ല് അനുഭവം വീണ്ടും തകരുന്നതായിരുന്നു. ആദ്യത്തെ വാര്‍ത്ത എഴുതിയ റിപ്പോര്‍ട്ടര് Daniel Sheridan ശരിയായ പത്രപ്രവര്‍ത്തന മാര്‍ഗ്ഗനിര്‍ദ്ദേശങ്ങള് പിന്‍തുടര്‍ന്ന് വിവരത്തിന്റെ സത്യസന്ധത ഉറപ്പാക്കിയിരുന്നു. ആശുപത്രിയുടെ ഒരു പ്രസ്ഥാവന പോലും അദ്ദേഹം വാങ്ങിയിരുന്നു.\nതിങ്കളാഴ്ച രാത്രി വാര്‍ത്താമുറിയുടെ ഉത്തരവാദിത്തമുള്ള എഡിറ്റര് James Mitchinson ന് ഈ വാര്‍ത്തയുടെ ആധികാരികതയെ ചോദ്യം ചെയ്തുകൊണ്ടുള്ള വായനക്കാരില് നിന്ന് ധാരാളം സന്ദേശങ്ങള് വരാന് തുടങ്ങി. അവര് ഓന്‍ലൈനില് വായിച്ച കാര്യങ്ങളുടെ അടിസ്ഥാനത്തിലായിരുന്നു ഇത്. വര്‍ഷങ്ങളായുള്ള വരിക്കാരിയായിരുന്നുവെങ്കിലും താന് പത്രം വായിക്കുന്നത് നിര്‍ത്തി എന്ന് ഒരു സ്ത്രീ അദ്ദേഹത്തിനെഴുതി.\n“വിചിത്രമായ ഒരു കാലത്താണ് നാം ജീവിക്കുന്നത്. എന്ത് കാരണത്താലായാലും ആളുകള് സാമൂഹ്യ മാധ്യമ സന്ദേശങ്ങളിലേക്ക് വലിച്ചിഴക്കപ്പെട്ടിരിക്കുകയാണ്. അവയെ അവര് പ്രാദേശിക വാര്‍ത്താ പത്രത്തെക്കാളേറെ വിശ്വസിക്കുന്നു. അവര് ഒരു ജീവിത കാലം മുഴുവന് വിശ്വസിച്ചിരുന്ന പത്രങ്ങളായിരുന്നു അവ.”\nചൊവ്വാഴ്ച രാത്രിയോടെ “കള്ള വാര്‍ത്തകളാല് വിഢികളക്കപ്പെടരുത്” എന്ന ഒരു തീപിടിച്ച തലക്കെട്ടോടെ ആദ്യ താളില് തന്നെ പത്രം അവരുടെ പ്രതികരണം പ്രസിദ്ധീകരിച്ചു.\n— സ്രോതസ്സ് nytimes.com | Adam Satariano | Dec. 10, 2019\nTagged ബ്രിട്ടണ്,സാമൂഹ്യ നിയന്ത്രണ മാധ്യമം\nമുമ്പത്തെ ലേഖനം ജൂലിയന് അസാഞ്ജ് നമ്മളാണ്\nഅടുത്ത ലേഖനം അധികാരി വര്‍ഗ്ഗ കുറ്റവാളികള്‍ക്ക് ട്രമ്പ് മാപ്പ് കൊടുക്കുന്നു


ഒറ്റ ടച്ചില് കറങ്ങുന്ന ഫാനും അണയുന്ന ലൈറ്റും തുറക്കുന്ന വാതിലും... ഹൈടെക്കാണ് ഇനി കിടപ്പുമുറികള് | Modern Bedroom Trends| Interior trends\nApr 8, 2020, 03:22 PM IST\nമിനിമലിസമാണ് പുത്തന് കിടപ്പുമുറികളുടെ പ്രധാന പ്രത്യേകത. ഒപ്പം ഓട്ടോമേഷനും.\nവീടുകളെല്ലാം അടിമുടി മാറുകയാണ്. സിമ്പിള് ആകുന്നതിനൊപ്പം സൗകര്യങ്ങള്‍ക്ക് ഒട്ടും കുറവ് വരുന്നില്ല. ചില വീടുകള് ആഡംബരത്തിനും മുന്നിലാണ്. ഇന്റീരിയറിലുമുണ്ട് ഈ മാറ്റങ്ങള്. ഇപ്പോള് മുഖം മിനുക്കുന്നത് കിടപ്പു മുറികളാണ്. മിനിമലിസമാണ് പുത്തന് കിടപ്പുമുറികളുടെ പ്രധാന പ്രത്യേകത. ഒപ്പം ഓട്ടോമേഷനും. ഇനിയുമുണ്ട് വേറെയും ചില ട്രെന്‍ഡുകള്\n1. മേശയും കബോര്‍ഡും എല്ലാമായി ധാരാളം സാധനങ്ങളുള്ള കിടപ്പു മുറികള്‍ക്ക് പകരം സിമ്പിള് ലുക്കിലുള്ള മുറികളായി.\n2. കിടപ്പുമുറിയില് ബെഡ്‌സൈഡ് വാള് മാത്രം ഹൈലൈറ്റ് ചെയ്യുന്ന നിറം നല്‍കി ബാക്കിയിടങ്ങള്‍ക്കെല്ലാം ഇളം നിറങ്ങള് നല്‍കുന്നതാണ് ഇപ്പോള് മറ്റൊരു ട്രെന്‍ഡ്. ടെക്ച്ചര് പെയിന്റ് ഉപയോഗിച്ചും ഹൈലൈറ്റ് ചെയ്യും. പഴമ തോന്നുന്ന രീതിയില് ഭിത്തിയിലെ ഇഷ്ടികകളെ അങ്ങനെ തന്നെ നില നിര്‍ത്തി പുറമെ വാര്‍ണിഷ് മാത്രം അടിക്കുന്നതും ട്രെന്‍ഡാണ്.\n3. വാക്കിങ് വാര്‍ഡ്രോബുകളോടാണ് ഇപ്പോള് ആളുകള്‍ക്ക് ഇഷ്ടം. ഡ്രെസ്സിങ് റൂമിന് പകരം വാര്‍ഡ്രോബ് തന്നെ ഒരു റൂമാക്കുന്ന വിധമാണ് ഇത് ചെയ്യുന്നത്. അതിനുള്ളില് മിററും മേക്കപ്പ് ടേബിളും ഒരുക്കാനാകും. മാസ്റ്റര് ബെഡ്‌റൂമുകളില് ഇവ ഇടം പിടിച്ചുകഴിഞ്ഞു.\n4. ബെഡ്‌റൂമുകളില് മാത്രം വുഡന് ഫ്‌ളോറിങ് ചെയ്യുന്നതും പുതിയ രീതിയാണ്.\n5. ബെഡ് റൂമില് മാത്രം കസ്റ്റമൈഡ് ലൈറ്റുകള് ഉപയോഗിക്കുന്നതും ഏറി വരുന്നു. മൂഡ് ക്രിയേറ്റിങ് ലൈറ്റുകള്, തീം ലൈറ്റുകള് എന്നിവയും പുത്തന് വീടുകളില് താരങ്ങളാണ്\n6. ഓട്ടോമേഷന് സംവിധാനമാണ് ഇപ്പോള് കിടപ്പ് മുറികളെ കീഴടക്കുന്ന മറ്റൊരു ട്രെന്‍ഡ്. മ്യൂസിക്, ലൈറ്റ്, കര്‍ട്ടണ്, ലോക്കര്, വിന്‍ഡോസ് ടെമ്പറേച്ചര് ഇവയൊക്കെ സമയത്തിനും സാഹചര്യത്തിനുമനുസരിച്ച് മാറ്റിമറിക്കാനുള്ള സാങ്കേതിക വിദ്യ പലരും ഉപയോഗിക്കുന്നുണ്ട്. മൊബൈല് ഫോണ് മാത്രം മതി ഇതിന്.\n7. വലിയ വിന്‍ഡോകളും ഭിത്തിയില് ഒരു ഭാഗത്ത് മാത്രം സ്‌റ്റോണ് ക്ലാഡിങ് നല്‍കുന്നതും ഇപ്പോഴും കിടപ്പുമുറികളിലെ താരമാണ്. പണ്ടുകാലത്തേതില് നിന്ന് വ്യത്യസ്തമായി കിടപ്പുമുറികളിലും ചെടികള്‍ക്ക് സ്ഥാനമുണ്ട്. എയര്‍പ്യൂരിഫൈയിങ് ചെടികളാണ് ഇവിടെ ഹീറോസ്.\nകടപ്പാട്: മുജീബ് റഹ്മാന്, ഗോപിനാഥ്,\nContent Highlights: Modern Bedroom Trends


വടകര ലോക്‌സഭാ മണ്ഡലം തിരിച്ച് പിടിക്കാനുറച്ച് എല്‍ഡിഎഫ് | Kairali News | kairalinewsonline.com\nവടകര ലോക്‌സഭാ മണ്ഡലം തിരിച്ച് പിടിക്കാനുറച്ച് എല്‍ഡിഎഫ്\nകോഴിക്കോട്: വടകര ലോക്‌സഭാ മണ്ഡലം തിരിച്ച് പിടിക്കാനുറച്ച് എല്‍ഡിഎഫ്. അനുകൂല രാഷ്ട്രീയ സാഹചര്യം വിജയം ഉറപ്പിക്കുമെന്ന് വിലയിരുത്തല്.\nകഴിഞ്ഞ നിയമസഭാ തെരഞ്ഞെടുപ്പ് ഫലവും എല്‍ഡിഎഫിന് അനുകൂലം. മുല്ലപ്പള്ളി പിന്മാറിയതോടെ വടകരയില് സ്ഥാനാര്‍ത്ഥിയെ തേടുകയാണ് യുഡിഎഫ്.\nഇടത് കോട്ടയെന്ന് വിശേഷണമുള്ള വടകര ലോക്‌സഭാ മണ്ഡലം, കഴിഞ്ഞ2തവണയും എല്‍ഡിഎഫിനെ കൈവിട്ടു. മുല്ലപ്പള്ളിയിലൂടെ വടകര പിടിച്ച യുഡിഎഫ് ഇത്തവണ വലിയ ആത്മാവിശ്വാസത്തിലല്ല തെരഞ്ഞെടുപ്പിനൊരുങ്ങുന്നത്.\nഎംപി എന്ന നിലയില് മണ്ഡലത്തില് ഒന്നും ചെയ്യാന് മുല്ലപ്പള്ളിക്കായില്ല എന്ന വിമര്‍ശനം കോണ്‍ഗ്രസില് തന്നെ സജീവമാണ്. കെപിസിസി പ്രസിഡന്റ് ആയതിനാല് മത്സരത്തിനില്ലെന്ന് വ്യക്തമാക്കിയ മുല്ലപ്പള്ളിക്ക്, മണ്ഡലം നിലനിര്‍ത്തിയില്ലെങ്കില് വലിയ ക്ഷീണമാകും.\nഎംപി വീരേന്ദ്രകുമാറിന്റെ നേതൃത്വത്തിലുള്ള ലോക് താന്ത്രിക് ജനതാദള് എല്‍ഡിഎഫിനൊപ്പമെത്തിയത് ഇടതിന് നേട്ടമാകുമെന്നാണ് വിലയിരുത്തല്. പരമ്പരാഗത ഇടത് വോട്ടുകള് കൂടി സമാഹരിക്കാനായാല് എല്‍ഡിഎഫ് വിജയം അനായാസമാകുമെന്ന് കാലിക്കറ്റ് സര്‍വ്വകലാശാലാ ചിരിത്ര വിഭാഗം മുന് മേധാവി ഡോ. കെ ഗോപാലന്‍കുട്ടി പറഞ്ഞു\n2009 ല് 56,186 വോട്ടിന്റെ ഭൂരിപക്ഷത്തില് ലോക്‌സഭയില് എത്തിയ മുല്ലപ്പള്ളി 2014 ല് 3,306 വോട്ടിന്റെ വ്യാത്യാസത്തിലാണ് ജയിച്ചു കയറിയത്. മുല്ലപ്പള്ളിക്കെതിരായ വികാരം കഴിഞ്ഞ തെരഞ്ഞെടുപ്പില് തന്നെ പ്രകടമായിരുന്നു.\nകൂത്തുപറമ്പ്, തലശ്ശേരി, വടകര, നാദാപുരം, പേരാമ്പ്ര, കൊയിലാണ്ടി, കുറ്റ്യാടി, എന്നീ7അസംബ്ലി മണ്ഡലങ്ങളില് കുറ്റ്യാടി മാത്രമാണ് കഴിഞ്ഞ നിയമസഭാ തെരഞ്ഞെടുപ്പില് യു ഡി എഫിന് ഒപ്പം നിന്നത്. ആകെ 76,991 വോട്ടിന്റെ ലീഡ് എല് ഡി എഫിന് ലഭിച്ചു.\nകുറ്റ്യാടിയില് യു ഡി എഫ് ജയിച്ചതാകട്ടെ 1157 വോട്ടിനും. വടകരയില് കാര്യമായ സ്വാധീനമില്ലാത്ത ബി ജെ പി വോട്ട് വര്‍ധിപ്പിക്കാനുള്ള ശ്രമമാവും ഇത്തവണയും നടത്തുക\n2014 ലോക്‌സഭാ ഫലം\nമുല്ലപ്പള്ളി രാമചന്ദ്രന് (യുഡിഎഫ്) – 416,479\nഎഎന് ഷംസീര് (എല്‍ഡിഎഫ്) – 413,173\nവികെ സജീവന് (ബിജെപി) – 76,313\nഭൂരിപക്ഷം (യുഡിഎഫ്) – 3,306\n2016 നിയമസഭ ഫലം\nകൂത്തുപറമ്പ്- എല് ഡി എഫ്\nതലശ്ശേരി-എല് ഡി എഫ്\nവടകര-എല് ഡി എഫ്\nകൊയിലാണ്ടി-എല് ഡി എഫ്\nപേരാമ്പ്ര-എല് ഡി എഫ്\nനാദാപുരം- എല് ഡി എഫ്\nകുറ്റ്യാടി-യു ഡി എഫ്\n2016 നിയമസഭാ ലീഡ്\nഎല്‍ഡിഎഫ് – 76,991\nTags: FeaturedLok Sabha election


ഫാ. ഗല്ലാർഡോ ധീരരക്തസാക്ഷി; ഇസ്ലാമിക തീവ്രവാദികൾ കൊലപ്പെടുത്തിയ വൈദികന്റെ നാമകരണത്തിന് തുടക്കം - sundayshalom\nമിൻഡാനാവോ: ഇസ്ലാമിക തീവ്രവാദികൾ അരുംകൊലചെയ്ത ക്ലരീഷ്യൻ സഭാംഗം ഫാ. റോൽ ഗല്ലാർഡോയുടെ നാമകരണ നടപടികൾക്ക് തുടക്കംകുറിച്ച് ഫിലിപ്പൈൻസിലെ സഭ. അദ്ദേഹത്തിന്റെ 21-ാം ചരമവാർഷികത്തിൽ അർപ്പിച്ച ദിവ്യബലിമധ്യേ, ഇസബെല്ലാ രൂപതാ ബിഷപ്പ് ലിയോ മാഗ്ഡുഗോയാണ് ഇതുസംബന്ധിച്ച പ്രഖ്യാപനം നടത്തിയത്. ഇപ്പോൾ ഐസിസുമായി ബന്ധമുള്ള ‘അബു സയ്യഫ്’ ജിഹാദികൾ 2000 മേയ് മൂന്നിനാണ് 33 വയസുകാരനായ ഫാ. ഗല്ലാർഡോയെ കൊലപ്പെടുത്തിയത്.\nആറ് ആഴ്ച നീണ്ട പീഡനത്തിനു ശേഷമായിരുന്നു അരുംകൊല. തനിക്കൊപ്പം ബന്ധികളാക്കപ്പെട്ടവരെ പ്രത്യാശയിൽ ഉറപ്പിച്ചുനിറുത്തുന്നതിൽ മാത്രമല്ല, സ്ത്രീ തടവുകാർക്കുനേരെ തീവ്രവാദികളിൽ ചിലർ നടത്തിയ ബലാത്‌സംഘശ്രമങ്ങൾ തടയാൻ ഇദ്ദേഹം പ്രകടിപ്പിച്ച ധൈര്യവും അത്ഭുതാവഹമായിരുന്നെന്ന് സാക്ഷ്യമുണ്ട്. അദ്ദേഹം അനുഭവിച്ച ക്രൂരപീഡനങ്ങളുടെ അടയാളങ്ങളായി നിരവധി മുറിവുകൾ അദ്ദേഹത്തിന്റെ മൃതശരീരത്തിലുണ്ടായിരുന്നു.\nഫിലിപ്പൈൻസിൽതന്നെ ജനിച്ചുവളർന്ന അദ്ദേഹം, 1999 ജൂലൈയിലാണ് മിൻഡാനാവോ മേഖലയിലെ മിഷണറി പ്രവർത്തനങ്ങൾക്കായി നിയമിതനായത്. അവിടെ അജപാലന ശുശ്രൂഷയ്‌ക്കൊപ്പം ബസിലാനിലെ ക്ലാരറ്റ് സ്‌കൂളിന്റെ പ്രിൻസിപ്പലിന്റെ ദൗത്യത്തിലും വ്യാപൃതനായിരുന്നു അദ്ദേഹം. 2000 മാർച്ച് 20ന് സ്‌കൂൾ ആക്രമിച്ച് അഗ്‌നിക്കിരയാക്കിയ ഇസ്ലാമിക തീവ്രവാദികൾ അദ്ദേഹം ഉൾപ്പെടെ 52 പേരെ ബന്ധികളാക്കുകയായിരുന്നു. അധ്യാപകരും സ്‌കൂൾ കുട്ടികളും പിടിയിലായവരിൽ ഉൾപ്പെട്ടിരുന്നു.\nദിവസങ്ങൾക്കുശേഷം കുറച്ചുപേരെ തീവ്രവാദികൾ വിട്ടയച്ചെങ്കിലും ഫാ. ഗല്ലാർഡോയെ അവർ വിട്ടില്ല. പിന്നീട് അദ്ദേഹത്തെ ഉൾപ്പെടെയുള്ള ബന്ധികളെ മോചിപ്പിക്കാൻ സർക്കാർ സൈന്യം ശ്രമം നടത്തവേയാണ് തീവ്രവാദികൾ അദ്ദേഹത്തെയും മൂന്നു അധ്യാപകരെയും അഞ്ച് വിദ്യാർത്ഥികളെയും വധിച്ചത്. പിടിയിലായപ്പോഴും തനിക്കൊപ്പമുണ്ടായിരുന്നവർക്ക് ധൈര്യം പകരുകയും അവരുടെ സുരക്ഷയ്ക്കായി സ്വന്തം ജീവൻവരെ സമർപ്പിക്കാൻ സന്നദ്ധനാവുകയും ചെയ്ത ഫാ. ഗില്ലാർഡോയ്ക്ക് ഫിലിപ്പൈൻ ജനതയുടെ മനസിൽ ഹീറോ പരിവേഷമാണ്.\nഅതു വ്യക്തമാക്കുന്നതായിരുന്നു, ഫാ. ഗല്ലാർഡോ സേവനം ചെയ്തിരുന്ന സാൻ വിൻസെന്റ് ഫെറർ ദൈവാലയത്തിൽ അർപ്പിക്കപ്പെട്ട അനുസ്മരണാ ദിവ്യബലി. കോവിഡ് പ്രോട്ടോക്കോൾ പാലിച്ച് അർപ്പിച്ച ദിവ്യബലിയിൽ ഫാ. ഗില്ലാർഡിന്റെ സഹപ്രവർത്തകകും സുഹൃത്തുകളും ഉൾപ്പെടെ നിരവധിപേർ സന്നിഹിതരായിരുന്നു.


'എംഎം മണി ലാലു പ്രസാദ് യാദവിന്റെ കേരള പതിപ്പ്, പിണറായി മന്‍മോഹന് സിങിന് പഠിക്കുന്നു'; കെഎസ്ഇബി വിവാദത്തില് കെ സുരേന്ദ്രന് | MM Mani Kerala edition of Lalu Prasad Yadav says K Surendran in KSEB controversy\n'എംഎം മണി ലാലു പ്രസാദ് യാദവിന്റെ കേരള പതിപ്പ്, പിണറായി മന്‍മോഹന് സിങിന് പഠിക്കുന്നു'; കെഎസ്ഇബി വിവാദത്തില് കെ സുരേന്ദ്രന്\n17 Feb 2022 6:06 AM GMT\nകെഎസ്ഇബി ചെയര്‍മാന് തുടങ്ങിവച്ച ക്രമക്കേട് വിവാദത്തില് സര്‍ക്കാറിനെയും മുന് വൈദ്യുതി മന്ത്രി എം എം മണിയെയും കടന്നാക്രമിച്ച് ബിജെപി സംസ്ഥാന അധ്യക്ഷന് കെ സുരേന്ദ്രന്. കെഎസ് ഇബി അഴിമതിയെ കുറിച്ചുള്ള വിവരങ്ങള് പുറത്ത് വരികയാണ്. മുന് മന്ത്രി എംഎം മണിയും ലംബോധരനും ശതകോടികളുടെ അഴിമതിയാണ് നടത്തിയിട്ടുള്ളത്. ഇടുക്കിയില് പല സ്ഥലത്തുമുള്ള കെ എസ്ഇബിയുടെ കണ്ണായ ഭൂമികള് റിസോര്‍ട്ട് മാഫിയകള്‍ക്കും റിയല് എസ്റ്റേറ്റ് മാഫികള്‍ക്കും പാര്‍ട്ടിക്കാര്‍ക്കും പതിച്ചു നല്‍കി കോടികളുടെ അഴിമതി നടത്തി. ഹൈഡല് പ്രോജക്റ്റുകളില് വലിയ തോതിലുള്ള ക്രമക്കേട് നടന്നു എന്നും കെ സുരേന്ദ്രന് കുറ്റപ്പെടുത്തി.\nമുന് എംഎല്‍എ ഇക്കാര്യം പാര്‍ട്ടിക്ക് അകത്ത് പറഞ്ഞപ്പോള് അദ്ദേഹത്തിന് എതിരെ നടപടിയെടുത്തു. ക്രമക്കേട് സംബന്ധിച്ച് വിവരങ്ങള് പുറത്ത് വരുമ്പോഴും ഒരു അന്വേഷണത്തിനും സര്‍ക്കാര് ഉത്തരവിടുന്നില്ല. വിഷയം വിവാദമായിട്ടും മുഖ്യമന്ത്രി പിണറായി വിജയന് മൗനം പാലിക്കുകയാണ്. മുഖ്യമന്ത്രി മന്‍മോഹന് സിങിന് പഠിക്കുകയാണോ എന്നും കെ സുരേന്ദ്രന് ചോദിച്ചു. കേരളത്തെ കുറിച്ച് മുഖ്യമന്ത്രി മിണ്ടുന്നില്ല, എംഎം മണിയെ പോലെ ഒരു തട്ടിപ്പുകാരന് കേരളത്തിലില്ല. ലാലു പ്രസാദ് യാദവ് ബീഹാറില് ചെയ്തപോലെയുള്ള കാര്യങ്ങളാണ് എംഎം മണി കേരളത്തില് ചെയ്യുന്നത് എന്ന പരാമര്‍ശം ഉണ്ടായത്.\nപാവങ്ങളുടെ ആളാണെന്നും, പശുവിനെ കറന്ന് ജീവിക്കുന്ന വ്യക്തിയാണെന്നും പറഞ്ഞ് സഹസ്രകോടിയുടെ അഴിമതിയാണ് ലാലു പ്രസാദ് യാദവ് നടത്തിയത്. അതുപോലെയാണ് എംഎം മണി, നാടന് ഭാഷയില് സംസാരിക്കുന്ന വ്യക്തിയാണ്, തോട്ടം തൊഴിലാളികളുടെ പ്രതിനിധിയാണ് എന്നും അവകാശപ്പെട്ട് കോടികളുടെ അഴിമതിയാണ് നടത്തുന്നത്. എംഎം മണിയെ കേരളത്തിലെ സിപിഐഎം സംരക്ഷിക്കുകയാണ് എന്നും കെ സുരേന്ദ്രന് കുറ്റപ്പെടുത്തി.\nSTORY HIGHLIGHTS: MM Mani Kerala edition of Lalu Prasad Yadav says K Surendran in KSEB controversy